
Li Sandronète 


Dialecte de Perwez 


Noré n'èstot pus l’minme ome. Lè, todé sé tchamp sè vôye 
à prominner s'boune èmeür, sè sèrvècire po tot l'monde, sè 
guizèle avou lès coméres, i rèm'teüve asteüre tote lè sinte 
djoürnéye waitant lès djins à cwane avou on vesadje à fé 
r'toürner one porcèssion. 

C'èst què, dèspoy' quénze djous, on li voleüve sès canadas. 
«Faut-è nén èsse ziné d'sè fé por-one parèy biès'triye!» 
mè diroz. 

D'acôrd. Mins v'sèroz d'on-ôt-avè quand v's saroz qu'l'ès- 
twère què dj'vos raconte èst viye dè près d'cint cénquante 
ans. L'afère sè passe au timps da Parmentier èt dès prèmis 
canadas. 

Dins nosse-cwane dèl roman payè, c'èstot-à Djodogne qu' 
on-avot planté lès prèmis. Noré ènn-avot rapwarté one do- 
zinne dè plantes què l'mèdau Postèlard li avot stètchi dins 
lès potches de s'sauro, èfaudlés come dès-ous dins-r-one tchè- 
mije dès grès papi. 

Au bout d’on-an, lès canadas avin’ fait des djonnes. Po l’ 
trwézyinne plantadje, Noré énn’avot r’monté dél cauve one 
banze èt d’méye, dès canadas ronds come dès péches, djénes 
come dèl laume, avou dès blouw z'oüys amoureus, qu’alin’sé 
drouviè au sorire dèl prèmi solia d'mây'. 

Ah! quén sogne i nn'avot près! Què d'quarts dè djous i! 
avot passé pos lès-èlire, èt lès-arindji sè dès clôves sé s'&uèr- 
ni, èt lès ds'kinde è s'cauve aus prèmènes djaléyes èt dès- 
djèter lès pès avancès! 

Au bon timps, çavot sti l'après'tadje dèl tère, lè mèyeüze 
dè s'campagne dè Côrpia. 

Spande dins lès royons lè pèr fond dè s't'ansèni, planter, 
saucler à l'awe inte lès rutes, rèmuler, tot ça avot s-ti fait 
dins lès condècions, d'après lès r;comandacions dèl vi Pos- 
telard. 

« Et sèrtout », li avot dèt l’médau, « nè lès rauve auè 
quand t'coudrès tès pomes, après qu'lès prèmènès bijes 
d'octôbe aront passé d'su ». 

Et vola qu'on-èstot à pwinne arèvè al Notrè-Dame dè 
sètimbe, qu'on-avot c'minci pa li è rauyi chis boyéyes. Lè 

sèm'dè d'après, one rète intire i avot passé. C'èstat pèché. 
Lès ranches èstin' co fènè vètes, lès canadas wère pès gros 
qu'dès mèsses. 

e Djè vôy'ros bén l'bazâr au diâle », avot-è confiyi à 1’ 
Gravé, s'wèzén, « cor on côp come ça, il-aront m'quart dè 
vèdje è casake. » 

« Tè n'as qu'à lès vèyi! » li avot rèspondè l'Gravé. 

Lès vèyi! C'èstot rate dèt. Mins Noré n'èstot wère sou- 
dârd èt, dès'poy' qu'on caujeüve dèl binde nwère, il èstot 
fwârt dès'franchi. 

« Nos irans èchone ». Lè Gravé l'avot rasuré. 

A l'anaiti, nos deus-omes avin’ dènalé, Noré, l'eros bor- 
don alôyi à s'pougnèt, lè Gravé, lè fèsèke sè lè spale, come 
on révolucionère dè 89. 

Drole dè mèn' què l'Gravé! Chaque anéye, come tos sès 
parèy' i s'ègadjeüve al cinse dè Braibant à doze gros sous 
par djou, sins lès dès'pins, trouvant co moyén dè bwère, 
lè dimègne, lè pès clér dè s'quénzinne. Al Tossint, come lè 
sots dwârman, i r'brokeüve è s'trau po nn'è pè sôrtè, sèt- 
èche à bawète sèré au dobe vèra. 


« Asteüre, djè m'vas darmè » djeuve-tè. Come d'èfèt, i 
darmeüve jèsqu'à Pauke. Mins, compèdrè qui vourè, à pwin- 
ne lè Gravé s'avot-è èsokté, què l'amia dè Mont, sè paujère 
dèl campagne, prèdeüve as-teüre dès-alûres d'on payè d 
brègands. 

Li «Kèwèt» nè r'troveüve pès qu'trwès djambons dins s' 
salwè : lè pot d'büre da «Flatchète» s'èvoleüve pas l'rayèle, 
lè togna d'pèket dél’ Bosse sè vudeuve tot seu come one co- 
lère; lès lapéns d'à Jèniye d'Ache aband'nin leu garène èt 
lès tchapons d'Braibant brètcn' èvôye à l'onè. 

« Nos èstans èsôrcèlés » s'apinsi lès comères. «Lè binde 
nwère èst-st-aviè nos-ôtes », sè djin lès pès couyons. Pière 
dal Cayène, li rasureüve lès djins : « Ça pass'rè, ça pass'rè. 
C'èst seûl’mint damadje qué l'Gravé dame, i pourot nos ren- 
sègner ». Mins l'Gravé dârmeüve èt s'long some n'aleüve 
fèni qu'aus prèmis bias djous. 

I-tèm, audjoudè, lè Gravé èstot bén rèvèyi. 

Lès naits sont d'djà frèsses en sètimbe. I fieüve on bia 
clér dè lène. Au stwèli dansin' dès mèlions d'tchandèles. 


Lès deus rosses, lès r'clapes dè leus calotes rèsatchiyes sè 
lès-orèyes, s'avin' achit sèr-on rôlia què darmeüve dins on 
rèche dè claves, à cénquante pids dèl pice dè canadas. 

« Asteüre, lèyos lès v'nè! » Lè Gravé èstot bén dècidé. Dins 
s'viye d'afèteu, i nn'avot vèyè d'sôtes. 

I s'avin' bouté à d'vèzer. On avot cauzé d'voleürs, dé bies- 
ses, dè campagne èt dès p'tèts scandales rèmouwés pa lès 
canlètes. Les sises, au véladje, sérin’ par què trop longues 
s'on n’s’amuche nén à machèrer l'viye dè s'wezén. Po fèné, 
on-avot dès'kèté sôrcires. 

« I erwés-se, tè minme? » avot d'mandé Noré. 

« Dji crwès » avot rèsponddè l'Gravé, pas' què dj'lès a 
vèyè. Vola quarante ans què dj'lès conès. Dj'lès-a vèyè èt 
dj'les ètinds co totes lès saminnes.» 

« Comint ça, Gravé? » 

« Tos lès sèm'dès, come audjourdè, èlles è vont s'raploure 
au bwès d'Namèr. A méy'nait, tè lès ètindrès. ». 

Noré n'èstot wère rasuré. C'èst què d'ètinde lès djèpsènes, 
ça n'li aleûve nén dpès qu'dè veûy’ lès voleürs. 

Dès voleürs, i nn'èstot pès quèstion. 

Lè lune brokant fou dè s'nulia, carèsseüve lè tère dè sès 
rèyons tot blatch. Lè bouchon vos prèdeüve dès airs dè vo- 
leür à l'afè. 

Lès grandès fènasses tourmintéyes pa l'vint d'Noviye, dèv' 
nin dès waléyes dè p'tèt-èfants sè courant mwârt dè peu sè 
lès titch. 

Ls plopes dèl pachè éstin’ come ostant d’pélés d’one dé- 
monéye églije què lès-ans-ou l’guère arot ravadii. 

Nén on bru sè l’campagne, à paurt li plinte d’one-oulote 
què pwartetive sè méssadje dè maletir au Poncia ou l’tchan- 
son dès rinnes-corétes, anoyeûse come on-air d’étérmint. 

Lè Gravé chéflotetive, lès mwins dins sès potches. Noré, 
racayeté conte sè camarade, nè motècheüve pè. Sins qu'è 
n'sè rindèche compte, sè vi cœür ratitchitchi èstot come sè- 
tronné pa l'angwèsse dè l'èwarant qvèye. 

Tot d'on côp, lè Gravé s'avot stanmpé, lè tièsse lèvéye, lè 
dwèt drèssi viès lè stwèli. 

« Etinds-se, Noré! ». 

« Non, Gravé, qwè? Dj' n'ètinds rén. » 

«Rèlève lès r'clapes dé t'calote. N'ètinds-se nén l'frôy'mint 
d’cotes què l'vint sofèle? » 

« Im' chone què dj'ètinds one saqwè.» 

« Etinds-se lès quèwes dè ramon choquer one dèssè l'ôte?» 

« Oyè, Gravé, dj'ètinds lès quèwes dè ramon. » 

« Lès sôrcires vont passer jèsse dèzeüre nos. Fèrdome! djè 
vas tèrer d'dins ». 


« Gravé, tè n'Írès nén ça! » 


Mins avant què l'couyon n's'avèche rèdrèssi, lè Gravé avot 
lachi s'côp. On cou chèltadje come on-ètint quand l'tchès- 
seu a tèré dins-one binde dè canards sauvadjes, on gréye 
plinte, èt il avot tchait... one sôrcire? 

Non, mes èfants, il avot tchait one sandronète què, avou 
dès-alûres d'one tchaupinne touchiye 4 mwârt avot v'nè 
s'aflachi al clér dè lène dins l'rèche dè claves. 

D'on randon, lè Gravé s'avot dauré d'sé, l'avot stètchi è 
l'potche.dè s'sauro èt, sè r'toürnant sè s'camarade : 

« Asteüre, vi couzén, nos p'lans ralé darmé. Lès voleürs 
nè vairont nén c'nait-cè. Mins nos n'avans nèn pièrdè nosse 
timps. Dj'a l'sandronète. 

Bonne afère po l'Mont. Nène sôrcire nè waz'rè pès i mos- 
trer s'mouzon. 

Lè lèd'dèmwin, tot l'amia èstot-au-courant dèl tchèsse 
mèrakuleüse èt, tosse rate, avot c'minci lè pès èwarante por- 
cèssion qu'one sandronète auve jamais ètrèpu. 

On l'avot èstrèmé en l'alachant au pid dè lè dèl gamin 
Tatèche adobé dèl five linne. Dè là, èlle avot sti éfaudlé 
l'ewane dèl vatche démon l'Flamind qué torleüve dés’poy’ 
chis mwès. Lè bièsse rapaujiyge, on l'avot stéchi sè l’man- 
tche dèl fotche au plin mètan dèl sèna d'mon Loloye oü dès 
cintinnes dè rats mougnin' jèsqu'aus-twaches dè twèt. Adon 
èlle avot deskindu èl cauve dèmon Loli ou v'la près d'twès- 
ans, lè pourcia n'prédeüve pès dins l'salwè. 

On r'troveüve lè sandronète aus quate cwgnes dè lamia 
èt, fait-à-mèzère, on vèyeüve dènaler l'mwai sôrt come lè 
nive dézos one ramouyade dè maus'. 


Lè Gravé èstot dèv'nè one saqui. On l'invèteüve aus pau- 
kes dèl gamin; il èstot d'tos lès trait'mints d'pourcia; lè 
cinsi d'au Gadaffe èl tchèryeüve à caryole èt on l'avot tchwè- 
zè come parén al prèmi-d'mon Parkè. 


Grâce è lè, lé Mont r'troveüve sè tranquilité èt à bon comp- 
te. 


« Combén vos dwès-dje, Gravé, po deus djous d'sandro- 
nète? » 

C'èst rin d'ça, sote mèvé, èlle nè m'a costé qu'on côp d' 
fèsèk ». 

Mins on plajè vaut l'ôte èt ça li tchèyeüve come blé è 
l'trèmouye. C'èstot come po l'curé quand i n'saiweüve nén 
i goteüve. Deus djambes dè saucèsse par ci; on dèmy tièsse 
dè pourcia par là; one botèye dè france d'on costé, one do- 
zinne dè aufes dè l'ôte. 


Lè Gravé atrapeüve on dobe minton avou one panse co- 
me one drauvate què barlokeüve sè sès g'gnos. Sè pia comin- 
ceüve à tinki sè fwârt qu'èlle èst dév’netive tote lûjante èt 
mân'ceüve l'èsplôzion. 

On djou, au matin, on l'avot trové mwârt è s'lé, stauré 
d'on coup d'sang. 

C’avot sti on bia ètèrmint. Dévant l'vacha one courone 
come one rouwe dé cabriyolèt avou on violèt rèban èt cès 
saquants mots en grossès lètes d’ardjint : «Au Gravé, Mèrcè 
po l’sandronète». 

Dairén crè dé r’conéchance dé tot l’amia qu'aleüve mète 
a place lè méyeu d’sés-éfants. 

C’ést l’istwère qué m’avot raconté Clément Pèche, on bokèt 
d'ome qué flaireûve lè pénéye èt avot s’mézéte rimpliye a 
rase dé contes dé vi timps qué dj’consérvetive dins mè p’tét 
cèrvia d’dij’ans avou l'passion d'on conlécsioneu d’visriyes. 

Dj'aleüve béntôt ètèré mes chères èt doüces crwèyances. 

Tos lès djèdès, nos-avin al size nosse vi maisse Wérotte. 
Rèstèke maugré sès-ans, tot d'pia èt d'oucho, on vèsadje dè 
mèdâye. 

C'èstot one swèréye d'èvièr, lè saminne dès mascarades sè 
dj'a bonne sov'nonce. 

Achit à l'tauve, djè lijeüve l' «Illustration Européenne». 

Lè maisse èt m'papa d'vèzin', tot fèmant lu pèpe èt bè- 
vant on vi cassis qu'a todè sèbèle coleür quand i trijone dins 
lès vères. 

On cause dè tot al size. Lè maisse raconteüve lès dairènes 
frasses dèl notaire dè X... qu'avot trossé l'guète avou lès 
caurs dès p'tèts spaurgneüs. 

« Ila édarmè lès djins avou sès bèlès manières come lè 
Gravé avou l'sandronète », avot-è-dèt. 

Dj'avos lèvè l'tièsse. Sins soyè pokwè, i m'choneüve qu'on 
nn'avot à l'oneür dè m'sandronète èt, franc come on tè- 
gneü : «Dj'èl conès, mè, l'istwère dèl sandronète» avos-dje 
criyi. 

Lè maisse èt m'papa s’avin’ rawaiti èt, tot soriyant : 
e Venoz nos conter ça » m’avin’ t'è dèt. 

Dj'èstos on myète jinné dè m'faitindje, djèl rèconès, mins 
l'maisse avot coumandé; djè n'avos nén à r'nikter. 

Stampé d'vant lè, come por one dèclamacion, à l'salèta- 
cion près, dj'avos raconté tote lè paskéye. 


Lè fén dè m'i-estwère avot sti r'çüte avou dès sclats d'rire 
qué m’avin’ lèyi fwârt èsbaré. Po catchi m'i embaras, dj’aros 
broké dins on trau d'sorès. 


Lè maisse m'avot près sè s'chou èt tot m'carèssant mès 
tch'fias : «Vos-avoz bén rècèté vosse lèsson, m'fè. Djè n'a 
qu’sakants ptètès r’marques à fé èt l'èstwère sèrè tot-à-fait 
vèrèdèque. 

D'abord, Noré èst-st-on couyon vos l'avoz dèt vos minme. 
Al rawète. il èst st-al boune fwè. I s'a léyi ètchautchèné, 
come tot l'amia pa lès mizaumènes dèl janfoute dè Gravé». 

Djè m'avos règrèsté « Oyè, dj'èl rèpète » avot r'près 1’ 
maisse. « Le Gravé èst-st-one chènâye. C'est lè l'voleür dè 
canadas. C'èst lè qu'ènn'a èmantchi l'vèyadje èt manègancé 
l'avézance dèl sandronète ». 

« Portant », avos-dje rès'pondè « lè sandronète a toumé 
dins lès claves ». 


« Nonna, m'fè. C’éstot l'boüre. one réfwarsiye boüre qué 
l'losse avot cassi à grand côps d’baguéte dins l'büse dé s’fè- 
sèk. Cè qu'a fait l’totir dé Mont. ça sti l'sandronète dèl vive 
Zandrène, lè mére dèl Gravé. C'èst-st-au nom d'parèy biès- 
triyes qu'on-a rostè dins l'timps dès-inocinnès fèmes què 
n'avin' à sè r'prochi què leu laideu, leu povrèté èt leu viyès- 
se. Què ça v'siève dè lèsson. Lès pès bèlès-istwères dè sôr- 
cires nè sont qu'dès « contes dè d'ozs l'djèvau » à amuser 
l’s’éfants. Lè viye èst d’dja assez complèkéye come ça sins co 
i stètchi dès macrales, dès blankés fèmes èt dès lèm'rotes. 
Asteüre. mè fè, al besogne. Achèvez vosse dèvwèr èt atincion 
à l'ècrètère». 

L'maisse avot causé. Lè maisse ne pleuve nén mintè. Dj'è 
d’moretive tot dès'bautchi èt quand dj'm'avos r'trové dins 
mè p'tèt lé, coutchi avou mès sombès pinséyes, dj'avos dèt 
«à r'vwèr» po todè à mès chèrès-èstwères qu'avin sèti jés’ 
qu'adon come one èmèrviyante potéye dè nozés pawas au 
mètan dèl dèsbautchant partère dès fracsions èt dès partè- 
cèpes. 

Louis HENRARD. 
R.N. 


Zèné : toqué; rète : ligne; lès dès'pins : l'ordinaire; racây'té : pe- 
lotonné; quèye : silence, coup d'sang, apoplexie; èttchautchèné : 
réduire, tromper; « contes dè d'zos l'djèvau » : fables que l'on ra- 
conte le soir près de l'âtre. 


L’ Absotl’ 
Dialecte de Thisnes 


Toprès d'Mouhagne, t’attaques ti cotise 
A pus abie, ti t’sdves éri 

Et bé long d'leye, ti t” lais glissi 

Sins fer k’nohonce di nosse bèle Moüse 
A tot k’mincant tes prumis pas 

Ti crouihes à pwin-ne ti paydsse 

I fat qu’s’amine ine fronque lavässe 
Po bé nos mostrer qu’t’es co la 

Ti fais moutwè des kilomètes 

Tot siérvont d djise Gs vis buhos 

Tit’ kitwartchies å d’ triviés d’tot 
Catchie pa les-iébes et cohètes 

Et mâgrè tot, t’évas todis 

Douc’mint moutwè, plinte di coradje 
A Thisnes, t’amousses ès plin viadje 
Rascodant les fontin-nes és t’nid 

A rase d’adon, ti r’léves li tièsse 

Et tepwates ti tchèdje bé fiér’mint 
Fo fer t’marote, ti n’piéds nou timps 
C'est tot coront, qui tnos fais fièsse 
Pus long, les omes si siérvet d’twé 

Di leu molin. ti k’mondes les pires 
Cou qui t’fais, c'est st-avou l’sorire 
Adon ti süs t’daye, sins nou r’grét 
Frésses long voyadje, ça dj’énn’é dote 
Su t’cotse, ti t’vas fer ramasser 

Qua l'Djâse ratind po z-avaler 

Tote l'aiwe qu'amousse fot di t’corote. 


A. FORCEILLE. 


Note L’Absoul est un ruisseau prenant sa source à Crehen, non 
loin de la Méhaigne, passant par Thisnes et Wansin et allant se 
déverser dans la Petite Jette (Djase) a Orp. pour grossir plus tard 
les eaux de l'Escaut. 


Li tchac-tchac” 


Dialecte de Bois-de-Villers 


Li français, bin sovint, po dèsigner one biesse 
Si sièt d'on baroke mot qu'i va pêchi oute pau, 
Malauji a rtinu qu' c'est-à s'è casser l'tiesse 
Po l” sawè rapinser li djou qui nos D rifaut. 


Voci D pouillot chufleu, a qwè l’alez rconéche? 

En walon, choûtez s cri, i vos dit vraimint s nom. 
Tchac-tchac! Tchac-tchac di-st-i, répéte-t-i dins ’bouchon 
Vos n’avoz nin dandji minme do l’ véye po zè rèche. 


Insi li p'tit tchac-tchac quand v ai avoz passé d lé, 
Vos-a dit qui qu’ l’esteuve. I l’est des pus utile, 

I n’ saureuve iesse 6tmint, i tint ça di s’famile, 

Ci qui n'è l'èpètche nin, d’awéte, do bin chufler. 


Mins i wa nin l flûte ritche, ca i n'a qu’one seûle note. 
Dju, dju, dju éva-t-i èt todi dé l’minme vwes, 

On Vtrouve didins les ayes, dins les parcs èt les bwés, 
Surtout aus spéssés places; i niche dins one tchabote. 


I pond cing ou chis ous, piqués d’ rodje, su fond blanc 
Is sont la a saquantes, tortos dé D min-me famile, 

Qui li lwé disfind d’ prinde. tortos au pus subtiles, 

Tortos fwart familiers, tortos au pus alants. 


I gn’a nin onk di zels qui nos arife tot timpe 

C’est come si s’ratindrint les tinrés foüyes po vnu, 

Mins dissus saquants mwès, qué sèrvices qui rindnu 

Come tos I’ s’ 6tes li tchac-tchac ripaute au mwès d sétimpe 


Di s’ grosse famile i l'est fin stir onk des pus bias; 

Si fin ét nozé cwarp est d’on vet’ causu djane; 

Ses éues èt ai quéwe sont brunes èt tofére i les wane, 
I Vest si p'tit qu'i n’est wère pus gros qu'on rotia. 


E. FRANCOIS. 


(1) Le pouillot siffleur. 


Tusadje di Prijoni 
Dialecte de Namur 


Iesse è l'ivièr è s'tchampe avou totes ses ayièsses, 
Adlé l'feü qui ronfèle èt li stufe qui rodjit, 

Vos n'savoz nin, mes djins, qué boneür ça pout iesse, 
Po l'cia qu'a des sov’nances d'awèt sti prijoni! 


Sinte on bone air di tchôd qui vos caresse li tiesse, 
Vos èvlope tot ètir des masales a les pids, 

C’est come one douce rivindje qui vos met l'cœür al fièsse, 
Dissus tos les mwais djous oussqu'on z'a tant soufri, 


Su les cing ans d'frèdeu, di nive, di bije, di glace 
Qu'on trôneuve, nait èt djou, a l'uche ou d'su s'payasse, 
Qu'on s'dimande si c’est lV vraie qu'on zg bin sti vaila? 


Et tot en tressinant divant l'fllame qui blamtéye, 
On rmèrciye li bon Diè qui rlüt su li tchminéye, 
Les mwarts èt les viquants qui nos ont satchi d'la! 


J. RIVIERE. 


Mots célèbes 


Dialecte de Namur 


A Bastogne d’éroique sov’nance, 
Ewotsqui les Américains 

Ont mostré si fèle résistance 

« Nuts » po dire qu’is n’si rindinns nin, 
Des gayes séront parachutéyes 

Po Vaniversaire di ç’mot-là. 

Là co bin qu'on n'a nin Vidéye 

Di fiéster Waterloo come ca! 


Major J. GILSON. 

A D ^ d h ` 
Fât si pô d'tchwè... 
A mi p'tite croléye. Dialecte d’Ougrée-Liége. 


Fat si pô d’tchwé d'esse ureüs 

tot fant qui l’monde crive di misére. 
Fat si pô d'tchwè di s’fé hére 

tot lèyant vèye si dien 

Fat si pô d’tchwé d’bouhi ’n-ome djus, 
a tot rotant d’vant lu 

avou Vbonetr divins lés-oty. 


Fat si pô d’tché dé n’pus comprinde 
cou qu’on-z-a stu d’vant l'djoü d’ouy 
èt dé n'pus poleür candji. 


Fat si pô d'tcwè dé n’? pus comprinde 
a fwèce davu lès deis mins plintes 
èt dé ratinde, sins sèpi qwe... 


Dja si sogne dé n’pus awou d’ketire 
dès cis qui vikét-st-dtou d’mi, 
si sogne di vos, qu’ést m’ bonetr... 
Fat si pô d’ tchwè d’s’aféti 
a n’ésse qu’ine pire â solo. 
Albert Maquet 


Li tchauve-sori 


Dialecte de Gembloux 


Ele a des ailes ét vole 

Et fiant dés cabrioles, 

Ele a des pwèls ossi 

Tot come one vraye sori. 

Et dés crochets po s’pinte 
Aus bwès ou aus sopintes 
Quand nôgiye di strin-ner 
El sondje à si rpwaser. 


Bramin des djins, sélon les cas 
Sont come li tchauve-sori, mouchon 
ou rat. 


Jh. LAUBAIN 


L'avizan pèchon 
Ene fôfe do Baron d'Fleuru 


L'ome auréf bén vlu in bia routche pèchon 
Come i gn’avef tant dins l'wé dou rèclô, 

Mins sawè l'awèpér sins pon li fé d'mô. 

Pou l'mète dins s'djârdén din-in grand bocô. 
Dins l'boukè d'èrna au d'bout d'in baston! 

I wéte dèl lètchi mins gn'a rén a fé, 

T-aussi rate qu'is wèynu l'püjète 

Les pèchons biznu fét-a-fét. 

Pou z-asayi di s'continter 

Il èmantche ène ficéle al siponte d'ène baguète, 
Aloye au d'bout pou z-amôrci 

In wèspiant routche vièr d’enséni, 

Et Plé diskinde dé l’guetile din péchon qu'e st-èkwète. 
C-ti-ci wéte li vier si kotwate, 

En pinsant : « Godoye, tént la wéte, ? 

I gwa bén pon d’anzin a s’cwate 

Què ¢’qui c’ést deg pou in pècheü? 

I pinse qui dj’ sès sot, dandjureü! 

In’ fauréf' nén pourtant qui djrate 

Si vièr, il èst trop agoustant ». 

Alôrs’i rprind sn’alin-ne, asatchant dins s’goyi, 
Li vièr qui rite tout set wôr dou loyén 16ki. 


Li sauvatche péchet wèyant s’plume mouchi 
Risatche li ficéle...... pou dmérér gros-djan 
Tout come divant... 

On s’cwet malén, 

Nos l’savons bén, 

N’épétche qu'on s'lé co mwin-côp couyoner, 
Pas pus fichd, qu'on pinséf’ atrapér. 


Henri Pétrez 

Djusqu’a l'mwèrt 
Dialecte de Bra-sur-Lienne 


Poqwè donc fât-i quu sins mây nou r'la 

Dju m'assoutih tot, quu t't-â long dè djoü 
Dj'ovère come on diâle, sins quu non rafya 
A coron du m’ vèye nu vègne fièsti m'dot...? 


Mès-ustèyes tronlèt d'vins mès deüts nâhis; 
Lu solo toque fèl so m’_cwér qui pantowe... 
Et dj reûdih mès brès quand dj lès sin fali : 
L'ovrèdje m'a loyé : i m' tint èt mu towe. 


A qwè bon tant d'ponne? Fât-i tant d'soweür 

Po gangner on pan qui nu saye quu D tère? 

Al fin du m'misére, âre-dje lu boneür 

Ou m'fât-i soufri po n' gangner quu l' mwèrt...? 


Lu boneür. mon Diu, qu'i m'sonle lon éri 
Du tot ç' quu D tère dène. Ele nu m'aboute rin 
Po r'sower més lames... I-gn-a qu'è vosse ci 
Qu'on su pout r'pwèser, è l? orgue pâye, enfin... 
J. M. LECOMTE. 


Potale 


Dialecte de Montigny-sur-Sambre 


Al rinsconte di deüs voyes èt vèyant lès campagnes, 

dji wè d'id'çi ne viye késse pindtiwe à in piquet 

qui s'bos èst tout plein d'vièr's èt qui s'tchaus' a passè 
dins l'plouve qui tchét, l'soya qui lüt, él bije qui agne... 


Padri l'uche èt stampéye dins lès galants d’aragne, 

in routche four-u su s'dos, in Jésu dins lès brès, 

autot s'tièsse in rond d'ôr... ène Vièrge coürt à bouquèt 
su l'mouzon du sèrpant qu'Ele èspotche al fé bwagne... 


Lès mouchons vèn-nu vir à chaque sézon dès nids 
si l'bâye n'èst nén co tcheüde èt si l'place n'èst nén boune... 
L'amoureü, come priyère, pind ne Te" qu'il a rôyi 


et, si tout m'pourmènant, d'lé l'potale dji ratoüne, 
mi l'moya, qu'l-a pèsant di sinte èm'cœûr trop plein, 
dji liré m'powésiye èt dj'èriré contint... 
M.A. FRERE 

Regina Pacis 


Dji m-é souv’nu taleür quand l'cloke a triboulè 

pou m'èskeüre d'in loûrd some èt m'ap'lér al priyère, 

dji wé souvnu taleür du timps qui ç'asteut l guèrre 

èt qu'sès notes an tchèyant dalit plantér dès crwès 
èl long dès voyes du cimintière... 


Die sondji come in frére au manant qui souffe co 

quand in aviyon passe èyè qu'ène bombe èskète... 

Gn'a télmint à r'payi èt pou qui tout s'rachète, 

dins les campagnes, èl lon dès voyes, su lès maujos, 
i dès faura bén dès àlèrtes... 


Dj pinse à lès mots d'amoür qu'vos Christ’ a vnu prétchi, 

à dès tchauds sintimints viquès dins ne pauve tchapèle 

quand l'vi curè paujère raconteut l'Bone Nouvèle 

ou qu'nos priyère confyante an sintant qu’vos l'choutiz 
spaurdeut sès fleürs pad'vant l'autel... 


Di pèze èl pwain qu'nos d’mondiz su l'live qui nos mindjons, 
-- qwé ne-d-a-t-on s’compte èco, pourtant dèl grije farène?... 
dj wè l'môrt qui n's-aviz peti asto l'moncha dès pwènes 
qu'tous lès djous d'afiléye à plène digue nos scoupions 

an souwétant d'awè l'dénrène... 


Et dji vos d'mande Sainte Vièrge d'roubliyi in p'tit caup 

lès pwènes qui dj'vos-é fét al lonque di m’vikénriye 

pou r’consoler lès cènes qu'on souffre dins nos patriye : 

feume qui soumadje, ouvri qui s'crève, blessè qu'a mau, 
èfant qui dit s' Salut Mariye... 


Nos ’stons dès malaujis, vos éstéz l'rin-ne dèl pé : 
ainsi clawé al crwès, avou l'môrt qui L'rèclame 
vos-a-t-I fét l'Grand Mésse an fèyant d'Vous nos mame 
èyèt ç'èst lyî complére di vlu nos ramons'lér 

tèrtous bén sâdjes autou d'vos chame... 


A. FRERE. 


Ft voici des livres 


30 - Antoine Grégoire - LA LINGUISTIQUE - Ge édition; 1948 
Paris, Delagrave, Bibliothèque des Chercheurs et des Curieux. - 
In-16 de 234 pp., 140 fr. francais. 


Nouvelle édition refondue de cet excellent et agréable exposé 
général. A la fois dense et aéré, informé aux meilleures sources, mis 
adroitement à la portée du grand public, cet ouvrage est de ceux 
qu'on n'a pas le droit d'ignorer. 

L'auteur, et ceci présente pour nous un intérêt supplémentaire, 
a illustré sa théorie de nombreux exemples, la plupart puisés dans 
les dialectes romans de Belgique. In fine, une copieuse notice biblio- 
graphique. 


31 - Victor Tonglet - MICHE-MACHE, Poèmes wallons, illlustrés 
par l'auteur; préface de J. Calozet. - 1948, Frameries, Union des 
Imprimeries. - In-8 de 130 pp., 45 fr., chez l'auteur, 5 Clos du Ma- 
noir, Stockel-Bruxelles. 


Ecrit entre 1940 et 1947, ce livre recrée l'atmosphère de ces dures 
années. Les angoisses de l'invasion, le raidissement contre l'ennemi, 
l'humour amer qui fut un facteur de la ténacité de notre résistan- 
ce, la volonté de vivre, même au ralenti, avec les petites joies que 
procure le loisir forcé de réfléchir et d'observer..., on retrouve tout 
cela dans le recueil de V. Tonglet, et aussi l'éternel espoir que les 
hommes seront enfin capables d'éviter de nouvelles tueries. 


Cette unité de climat est souvent rompue par la présentation de 
copieux hors-d'œuvre : traits franchement gais, délicates bluettes, 
croquis ou fables, qui n'ont rien à voir avec la guerre et ses misères. 


L'écriture de V. Tonglet est celle d'un artiste un peu bohème : 
il sait rarement se limiter, bouscule parfois la syntaxe, rajeunit un 
cliché..., ce que le lecteur lui pardonne bien volontiers, devinant 
la promesse que constituent deux qualités essentielles de l'auteur : 
sa sincérité ( par exemple, il était si facile d'être «pompier» en par- 
lant du Pays opprimé!) et son souci de trouver sans ostentation 
l'image qui illumine le développement d'un thème. 


Nombreuses et fines illustrations. 


32 - Edouard Plénus - INE DIMEYE EURE E CABINET DE MINISSE 
comèdèye d'in ake. - 1948, Seraing, Imp. E. Plénus-Remy. - Bro- 
chure de 32 pp. 


Le cabinet d'un ministre n'a pas souvent servi de cadre à une 
comédie wallonne. Quelques-uns de nos ministres sont pourtant 
wallons et n'ont pas renié le langage de nos pères. Certains même, 
nous en connaissons, se plaisent au contact de leurs anciens com- 
pagnons de travail, trouvant ainsi une occasion d'oublier un ins- 
tant les soucis de l'heure en se renseignant sur ce que pense l'élec- 
teur... 


Ed. Plénus, à qui nous devons déjà nombre de pièces amusantes, 
a corsé la situation en suggérant à son ministre, ancien mineur, 
l'idée de se faire remplacer par un vieux camarade de puits, oh!, 
quelques instants seulement, le temps de «faire voir ce que c'est...». 


Le faux ministre reçoit évidemment un tas de doléances contra- 
dictoires et est tout heureux d'être enfin soulagé de sa «charge»... 

Sujet nouveau, adroitement développé. Sans doute, l'intervention 
de quelques hauts fonctionnaires eut-elle fait de cette pièce amu- 
sante une satire globale des mandants, des mandataires et des 
ronds-de-cuir. L'auteur a certainement eu la volonté de ne pas aller 
jusque là et, disons-le : c'est dommage. 


des périodiques 


37* - Société Royale Littéraire « Lès Auteürs wallons » - TRINTE- 
QWATRINNE ANNUAIRE - 1948, Liège, Imprimerie des Mutilés et 
Invalides - In-8 de 82 pp. 


Ni pire ni meilleur que ses devanciers. Les premiers et les der- 
niers «vers» du volume donnent une assez nette idée de son contenu; 
- Dj'a c'nohou n’ pitite fontinne 
à l'vile coür di m' grand'papa... 
x Mâssi pourcê : 
Prins' mi lét po 'ne rouwale 
Ou D payasse po sèyê? 


38* - LES DIALECTES BELGO-ROMAINS, fase. 3-4 du tome VI, 
1947 (Paru en 1948) 

D’intéressantes Réflexions sur le mouvement dialectal, par Willy 
Bal, une étude sur les Anthroponymes nivellois du XIII siècle, 
par Albert Henry; un Questionnaire d'enquête sur le gentilé et le 
blason populaire des communes wallonnes, élaboré par Albert 
Doppagne; des comptes-rendus, la chronique. 

La Bibliographie dialectologique belgo-romane d’O. Jodogne, J. 
Herbillon et F. Stévart aurait pu être beaucoup plus complète. 


39* - ENQUETES DU MUSEE DE LA VIE WALLONNE, No 47-48, 
juillet-décembre 1947, pp. 321 à 384 du tome IV. 


Des études très fouillées de L. Remacle sur le chapeau a bavolet 
en Wallonie, de Léon Warnant sur la ferme hesbignonne, d’Elisée 
Legros sur les troupeaux communs, l'organisation des troupeaux et 
du herdage. 


Les notes d'enquêtes, la chronique du Musée. 


40* - LE PAYS GAUMAIS, la Terre et les Hommes - Revue régio- 
nale - Musée Gaumais, Virton - Abonnement : 80 fr. l'lan. 


Le tome 1947, publié avec quelque retard, est une luxueuse bro- 
chure de 84 pp., richement illustrée. 


Pointons au sommaire: 


Un article nécrologique sur Jean Haust, par E.P. Fouss; un arti- 
cle de J. Haust et E. Legros sur l'origine de «Gaumais ou Gaumet»; 

une mise au point de E.-P. Fouss à propos d'une querelle sur le mê- 
me sujet; une étude sur le peintre Camilla Barthélemy, par Richard 
Dupierreux. De nombreuses pages sont consacrées au village de 
Gérouville : sur ses origines, une étude toponymique de Jules Van- 
nérus; un article pétillant d'A Geubel sur l'escroquerie étourdis- 
sante des fausses découvertes archéologiques; la publication, par 
M. Walraet, de la chartre de 1258; le présentation, par le Comte J. 
de Borchgrave d'Altena, du mobilier de l'église. Des communications 
diverses. 


Le tome 1948 est à l'impression. 


41* - LE FRANÇAIS MODERNE, Revue ( trimestrielle) consacrée à 
l'étude de la langue française du XVIe siècle à nos jours - Direc- 
teur scientifique : A Dauzat - Paris, A. D'Artey, 17, rue de la Ro- 
chefoucault - Le No : 150 fr.; abonnement : 550 fr. français. 

Excellente revue dont la plupart des articles sont accessibles au 
profane. 

Dans le No 3 de 1948, des études et communications de J. Marou- 
zeau, C. Bruneau, Leo Spitzer, C. Laplatte, P.-L. Fournier, Albert 
Dauzat, Robert Loriot, Paul Imbs, G. Gougenheim, Ch. Arnould, G. 

Matoré. 

De nombreux compte-rendus au nombre desquels celui de Char- 
les Bruneau sur le «Code de l'Orthographe française » de notre 
compatriote Maurice Grevisse. 


P.S. Signalons à l'attention de nos lecteurs trois livres d'histoi- 
re qui ne manqueront pas de les intéresser. 


D'abord, l'admirable synthèse de Jean Lejeune sur la «Principauté 
de Liège» (1), un livre que tout wallon doit lire et méditer; ensuite, 
«Namur, Ville Mosane» (2) du savant Rèli Félix Rousseau, expo- 
sé clair et fouillé consacré moins à la ville qu'au pays de Namur et 
aux deux cours d'eau qui l'arrosent; enfin, une« Petite Histoire de 
l'Abbaye d'Orval» (3) d'A. Cyprien, dont le ton nous a paru parfois 
emprunté, mais qui donne une idée assez précise sur la vie de la 
grande Abbaye dont on parle tant et qu'on connait si mal. 


(1) Jean Lejeune - LA PRINCIPAUTE DE LIEGE - Préface de 


Paul Harsin - 1948, Liège, Edit. de l'A.S.B.L. « Le Grand Liège», Imp. 
G. Thône - In-8 de 218 pp., 80 illustrations - Prix : 100 fr. 


(2) Félix Rousseau - NAMUR, VILLE MOSANE - 1948, Bruxelles, 
La Renaissance du Livre, collection «Notre Passé» - Petit in-8, de 
130 pp., deux planches - Prix : 33 fr. 

(3) A Cyprien - PETITE HISTOIRE DE L'ABBAYE D'ORVAL - 
1948, Bruxelles, Office de Publicité, Collection Nationale. Petit in-8, 


de 65 pp. 3 planches - Prix : 35 fr. 
J. HENNUY. 

Evocation du tirage au sort 


Dans « Fleüru dins m'vikériye» publié par l'hebdoma- 
daire « L'Entente» de Fleurus, le Rèli Namurwè Henri Pétrez 
rappelle en des tableaux aussi vivants qu'imagés, la période du 
tirage au sort. C'était, on s'en souvient, en février 

Dans l'impossibilité de reproduire l'ensemble des belles 
pages de notre excellent confrère, nous avons dü nous borner 
à en extraire les refrains qui se chantaient alors avant, pen- 
dant ou après le grand jour. A eux seuls, ils forment un joli 
bouquet de souvenirs pour les uns, de folklore pour les plus 
jeunes Qu'importe! Plus d'un lecteur sans doute y retrouvera 
des parfums d'antan. 

J.R. 


Tchansons dou tiradje 
au sort 


I. LIDJOU DI D’VANT. 


Dès Roum’ bou boum’ à dès Roum bou boum’! C’ést 
dmwin l’grand djot. Li binde d'a Henri dou Baron fét s’ 
dérène sôrtiye. Mon Dien mame, qué dalâtche! 


Chis ptités grossés-késses, dousse conscrits, quarante 
chuvants, sins comptér lès gamins; ène Dinde di Djeü l’ 
Pére. 


Is tchant’ nut : 


On nos a fé tirer no pantalon 

Pou passer au conséye di révision (Bis) 
Si popol a dandji d'soüdârs 

Qui l'èvaye au bazar 

N’n’auré deis pou in liar. 


Gn'a pon d’paréye a nos autes 
Pou fé l’tiratche a no môde. 

O la la, j'ai pèrdu mon âne 

O la la, è ma fame aussi. 

En bas l'impôt du sang (Bis) 
Tèrtous soüdârs, pupon d’remplacants. 


Pitch’ . Pitch’, pitch’ è pitch’ è patch’ 
Li cén qu’ n'a pon d’moustatche 
Ni saurè pwartér l’satch’. 


Non, non m'fu non (Bis) 
Dès vagabonds Popol n’è prind pon 


Mi pa qu'a dès liârs 

Nos n-n’irons sén soûdâr 

Nos n-n’irons nén, nos n-n’irons nén 
Nos n-n'irons nén soûdôär. 


Li djoû dou tiratche si nos n-n’avons in bon 
En arivant sul place nos frons sautlér l’bouchon 


Si Popol èst st-a cot d’soûdärs 

Qu'i nos èvoye sès fiyes nos lyeü frons des bastdrs 
Nos lyeti z-è frons dès bias 

Nos lyeü z-è frons dès bias 

Nos lyeü z-è frons dès nwars è des roussias. 


Marchons au pas 

Lès conscrits sont la 

Qu'on nos aprèsse è nosse fusik' è no gamèle 
Au champs d'oneür 

Nous sèrons les vinqueürs, 

Asteüre c'èst co pléji 

On gangne in franc è yèsse noûri. 


Dès soüdârs il è faut 

A Fletru, à Fletiru 

Dès soûdärs il è faut 

A Fletiru tout come aute pô. 


Celui qui nous fera partir tra la la! 
Celui qui nous fera partir 

Aura bien du plaisir (Bis) 

Mais nous ne partirons pas. tra la la! 
Mais nous ne partirons pas 

I gn'a pwin d'embaras (Bis) 


C’est le roi de notre payis 
Qu'a fét tirér au sort (Bis) 
C’ést le roi de notre payis 
Qu'a fét tirer au sort 

A tous lès jeunes conscrits. 

On a dit qu'nos ésténe des mourgagnet 
C’est nén vré nos n'avons jamés yet peù 
Nos ntir’rons nén no frak’ 

A wi bien, 

Pou mète no mwin din l'sac' 

Si vous m’entendez bien! 


En avant soyons tous contents 
Nous reviendrons du tirage en chantant, 
Nous reviendrons du tirage triomphants 


Dimwin-in (Bis) 
Nos n-’n’irons kwér passé les deüs cints. 


II LI DJOU DOU TIRATCHE. 


C’és tl'grand djoü viés neuf eüres au matin. Lès gran- 
dès bindes di Fleûru sont coatchiyes; yink’ ou deûs cons- 
crits, saquents parints, berwet’nu pat’t-avô lès reuwes di 
Fleûru en ratindant l’eûre dou tiratche. 


Mins la Baulet qui réche dél reuwe di Nameur, avou 
drapia, cléron, tambours, grossés késses : is ichant’nu a 
tout spiyi : 


Aus-abitants di Fletiru garde a vous (Bis) 
Garde a vous silence 

La Baulet qu’avance (Bis) 

I faut Vléyi pâssér (Bis) 


Non, non, jamés (Bis) 
Léyopol detis je ne sérvirai. 


Si dji sés tombé, 

Fauré bén tchantér 
Vaut mia prinde li bidèt 
Qui d'mariér in baudet. 


Mins la qu'arive pal reuwe dès Bourdjwès, lès conscrits 
d'Fraunes, en wèyant lès céns d'Baulet i n'savnu si ras- 
tènu d'tchanter : 


Marchons sans bruit 

Lèyons Baulèt padri (Bis) 

Alte-la! on n'passe pas 

Du timps qu'les Fraunis sont la (Bis) 

Vitolèts, vitolèts, vitolèts 
D'baudèts, 

C’ést nén ca qui nos faut 
C’ést st-in bon nimèrô. 


Soudär, tra la la (Bis) 
Ce n'èst pas la barbe 
Qui fét le bon soldat. 


Dèl ton'wère dji n'ai jamés yeü peü 
Dèl toüâr'nwère djauré co mwinsse pet 
Li ptit Louwis l'a toudis dit (Tri) 

Qui dji satchréf in püs wott qu'li. 


Tik-è-tik, tik-è-tik-è-tak 
Faurè tirér no frak' 
Pou mète no mwin dins l'sac'. 


Sil’mayetr ni criye nén deûs cints 
Djapisse li tourn'wère è dji li casse lès rins. 
I faut qui criye deüs cints (Bis) 

Il aurè peü qui dj’li casse les rins. 


En arivant sul place 
Dissus l'place di Fleüru 
Ami i faut fé place 
Aus-ès céns qu'arivnu, 


C’est sul mârchi i i 
E yau pourcia a a 
Qui nos alons satchi lès pus bias. 


On va tirer 

Branmint dès sèrés 

Lès pas è lès mâmes 

Ont leüs oüy's plin d'lâmes 
Gn'a dins l'moncia 

Qui pins'nu tout bas 

Qu'èst-ce qui frè boüre li cok'mâr 
S'il èva soüdâr. 


Li momint vnu 

Gn'a dès céns strindus 
On wèt lès coméres 
Tchantér pou n'nén brére; 
Gn'a dins l'moncia 

Qui pins'nu tout bas 

E si m'galant va soüdâr 
A qui c'èst l'bastâr 


E quand vous entendrez 

Crier : «Fleurus entrez!» 
Marchez, n'ayez pas peur 
E entrez sans frayeur. 


Li rwè, li rwè 


Ni prind qu'lès céns qui rot'nu dwèt 


Li rwè, li rwè 
E dja d'trop paç'qu'il est chalè. 


Qué brès d'gamin (Bis) 
D'awè sti qwér passé lès detis cints 


Mame i faut fé dès wôfes 
Vo gârçon n'èst nén tombé 
Il èst skapé. 


En arivant dilé l'tour'nwère 

Gn'a l'mayeür m'a dit gwa pon d'afaire 
Satchi-l'a deüs mwins (Bis) 

Satchi-l'a deûs mwins i pasré lès deis cints. 


In cint din-ène mwin (Bis) 
E spetante cénq’ dins l'aute 
Ca fé cint septante cénq’. 


Aréf’-t-on bén dit ca (Bis) 
Qui c’gamin-la 
Aurait sti qwé si wot qu’ca. 


On dijéf di tous costés 

Li grand djardini qu'est tombé 

Mins non, non, non n'est nén tombé (Bis) 
Pac’qu’il èst bén skapé (Bis). 


On nos a fét montér in wôt 

Montér in wot (Bis) 

On nos a fét montér in wot 

Pou n-n’alér kwér yink dès pus wots. 


Au ratchatcha qui nous va assez bien 
Li tiratche au sôrt c’ést st-én-amtiz’mint 
I wè falait qu'in cint, Louwis 

I wè falait qu'in cint, Colas 


I n’é falait qu’in cint pou nos yésse contints 


Mins nos avons dets cints, Louwis 
Mins nos avons deüs cints, Colas 

Mins nos avons detis cints pou yésse pus contints. 

Mé je tremblais quand min-me 

En prenant mon niméro (Bis) 

I gn'avait co didins l'moncia 

I gn’avait co waye, waye, waye, waye 
I gn’avait co des pus bas qu'ça. 


C’ést Batisse avou ses pates di fièr’ 
C’ést Batisse qu'a l’pus wôt dèl totir’nweére. 


O la la deüs cint vint’quate su s’cu 
C’ést Mézin qui vos l’a foutu dju 

O la la deüs cint vint’quate su s’cu 
Oyi c’ést Mézin qui vos l’afoutu dju. 


Qué binde, qué binde 
L’pus bas dèl binde passe co lès cint trinte. 


I gn’auré pon qui pârtiront 
Didins l’binde dou Baron (Bis) 
I gn’auré pon qui pârtiront 

Is ont satchi dés bons 

Tèrtous dès bons ! 


Ariére vos tértous (Bis) 
C’ést mi qu'a l’bouquet 
Dj'ai sti satchi Vbidet. 


In yt, in ô, in bia ptit routche tchivô 
A wi bien 

Pou mète Djoséf’ a tchfô 

Si vous m’entendez bien. 


Dji sès soûdär dfai tiré n’wéche cossète 
Dji sès soüdâr, fusik' è bayonète. 


Mon Dieu Mame qué l'afaire 
Gn'a m'comère qu'èst dins l'tour'nwère. 


Pinsant bén qui dj'aléf mi mariér 
Vè-m-la sotiddr (Bis) 

Pinsant bén qu’ dj'aléf mi mariér 
Vè-m-la soüdâr dèsigné aus caloniérs. 


Ni brèyo nén maseür 

C’ést st-in bia ptit chasseür 
Vaut mia qui prinde li satch’ 
Quène comére a moustatche. 


C’ést notre roi qui nous apéle 
Il a besoin de ses soldats 

Pour marcher contre la Russie 
Il nous faut redoublér le pas. 


I n'faut nén brére, li satch' a pwèls èst la. 
I n'faut nén brére nos rvérons co pou ça. 


Soüdârs al cantine (Bis) 
Avou vingt cénq centimes 
Nos n-n'irons vir Catrine. 


Porte-plumes, encriér 
Un morceau d'papier 
Pour écrire a ma mère 
Que je suis militaire. 


Conscrits quand tu partiras 
Ne pleur'ras-tu pas 
Pensant à ta mère 
Conscrits quand tu partiras 
Au service du Roi 

Ne pleur'ras-tu pas. 


I rvérè co l'pèlo (Bis) 
I rvérè co mins c'èst st-avou l'satch au dos 


Alons ls-amis n'parlons plus d'ça 
L'satch a pwèls (Bis) 

Alons ls'amis n'parlons plus d'ça 
Li satch a pwèls est la. 


A qué guignon 

D'awè s'gârçon 

Qui va pârti pou longtimps 
Dins l'payi flamind. 


Dedans six mois nous srons soldats 
Nous n'avons pas l'allure militaire 
Mais nous saurons marcher au pas 
Come lès troupiers qui vont en guerre 
Clairons sonnant 

Tambours battant 


Dès brâyes, dès brâyes, 
Dès brâyes, dès pichôs 
A mcomére il è faut. 


A s'il è faut co (4 fois) 
Nos pwatrons l'satch-au dos. 

A lès ptits coco, les ptits coco (3) 
Quand is rvéront co 
C’é -st-avou l’satch’ au dos. 


Au clé, dji sès st-au clô 

Avou m’biésse niméré 

Djé n-n'irè nén (3 fois) soudâr 
Au clô dji ses st-au clô 

Avou m’biésse niméro 

Djé n-n’iré bén (3 fois) soudär. 


III. LI LEDIMWIN. 


Li cén qu'a pet qui s’mame nè l’barbote 
Qu'il ervdye mi dj’n-érva nén co. 


Timps d’éralér (Bis) 

Vos savoz bén qu’lés mames sont droles 
Timps d’éralér (Bis) 

Pus pon di lidrs a dispinsér. 


Henri PETREZ 


Nous nous faisons un plaisir de donner ici un extrait 
de « On d’méye-cint d’fauves da La Fontin-ne» que vient 
de publier en un recueil de 75 pages notre ami M. J. 
Houziaux. (1) 

Dialecte de Celles (Dinant) 


Les bièsses ataquéyes dol pèsse 


On djoû, dist-i l'Bonhome, li pésse 

S’aveut tapè avau les biésses. 

Tortotes ni crévint nin, 

Mais mwintes è soufrichint. 

Eles n’avint pus d’cure do vikè 

Nuk apétit, pupon d'agrè. 

Li lion les rachone èt dit a tote li binde : 
« Savoz bin qwè, mes djins, li Bon Dié nos punit 
Di saquantes di nos ôtes il a bin sür à s’plainde 
I faurè qu'on s’acuse èt qu'on r’paye ses pètchis 

Po qu'on w sôye pus si malheureux; 

Qu’chakin è féye por on mèyeux! 

Mi -- dji m'fous d'minti -- dji sus fwârt pansârrd; 
Dj'ai foutu mwints bèdots è m'camusole; 
Min-me qui l'bièrdji a d'djà sti dins m’casserole. 
Dji fais m'meû culpâ; mais c'est d'hasârd 
Si gn'a nin onk dins tos vos-ôtes 
Qui n'si r’protche nin one frawe ou l'ôte. 
-- V's-èstoz bin bon, dist-i li rnaud, 
Et co brâmint trop come u faut. 
Dins tot ¢’ qui vos nos djoz, 
Qu'est-ce qu'on trouv’retive à redire? 
Scrotè saquants bèdots? 
C’côp-ci, v'm'aloz fé rire! 
Qui soyèchent bin binauches qu'on rwè les a mougni 
Et qu'il a co bin vlu, après côp, s'ralètchi. 
Po Ç' qu'est do biérdji, nos n'è causerans nin : 
Tot l'monde sét bin, taisses, qui ¢’n’est qu'on vaurin. 
-- Ça, c'est causè, 
Dist-i l'tchèt. 
On grand bravo 
Po li r'naud! 
Pus, ç'a sti l'gayiè qu'a passè. 
(Qui est-ce qu'è l'aureut d'djà discausé? ) 
Et pus les tchins, les oürs, totes les mèchantès bièsses. 
Gna nin on qui mouv'teut, personne ni r'lèveut l'tièsse. 
« Hi! han! dist-i l'baudèt, en r'drèssant ses orèyes, 
I faut qui dj’ dive li mène ossi 
A qwè aurai-je pinsè po z-è fè one parèye? 
En passant d'dé l'cortil 
D'on curè, 
Dj'ai brostè 
Saquants surales. 
Por mi, c'est l'diâle 
Qui m'aurè co tentè; 
Dj’é sus bin totirminté!» 
La-d’sus, tot ’monde si mèt à man'ciyi nosse bourique; 
Gn'a onk qui bache ses cwanes, on'ôte mosture ses dints. 
On vi leüp qu'aveut sti on pô è scole dins l'timps 
Kimince à les prétchi, tot l zî mostrant D pôve bique : 
e Volà, dist-i, qui qwa fait nosse malheür; 
C’est lèye qu'est cause di tot ç qu’arive asteüre; 
C’est po ça qui l'Bon Diè a sti si dismantchi 
Et si vos vloz m'choutè, nos li rôyerans lgozî : 
Ele n'è l'aurè nin d'djà volè!» 
Et is-ont fait l’fin du badèt. 

Li p'tit a todis sti li p'tit : 
C’est todis li qu'on z-a spotchi. 


J. HOUZIAUX. 


Li grand-pére 


Tic-Tac 


Dialecte de Namur 


Dj’a fait choüter tic-tac saquants côps au gamin; 
Qui li p'tit brüt li plait, dji nèl was'reuve nin dire 
Portant, s'il est grigneus, l'ètinde li fait sorire 

Mais i m'i faut waiti, paç'qu'i l'vout prinde è s'mwin. 


Si dj’ li lait apici, il est sür èt certin 

Qu'en djouwant, i l'tap'rè à l'tère, maniére di rire 
Come i l’fait avout tot. Ça cas'rè l'vère ou pire. 

Po lrifér, ça cos'trè cinquante francs ou minme cint. 


Quand djel aclape d Ponc’ ou l'ôte costé di s'tiesse, 
Il a l'air di tuser èt qui ça l'intèrèsse. 
Qu'i s'continte avou ça, li doner, dji n'vous nin. 


Ça li fait fér on djesse, djoli, jamais parèy’ 
Si p'tit gnogno qu'i seuye, il est dèdjà malin : 
Quand dj’li mostére mi monte, i mostère si-t-oréye. 


J. GILSON. 


(1) En vente chez M. Houziaux, à Rochefort au prix de 38. fr. On 
nous prie de faire la rectification suivante. A la fable « Li Mar- 
tchande di Licia ét ses bidons » priére de lire : 


On z'èst portant mwints côps paréye, 

Vos, èt mi, èt nos-ôtes tortos, 

Les pus malins, lés pus djodjos. 

On rit d’ Péréte ét di s’ babéye; 
Nos tüsans dés-aféres qui n'ont ni cul ni tiésse, 
Tot-a-fait nos toüne bin èt nos-éstans al fiésse. 
Etc 

Talitha 


Dialecte de Franchimont 


Dji vos présinte Talitha, ène bèle petite fiye, toute cro- 
lèye come in p'tit bèdo, tossi nwâre di tchfias qui l'éle 
d'in cwârbau. Avou çoulà, des-ouyes afilants come dès- 
èwiyes èt ène frimousse pus frèche qu'ène rôse èt qui rit 
toudis. Ele a douze ans. Grande pou s'n-âdje, èle est pus 
spitante quène inwiye : i faut qu'èle rimüwe èt qu'èle âr- 
niche; quand èle ni tchante né, èle danse, à mwins qu'èle 
ni f’reut les deüs d'in côp, çu qu'arive co souvint. 

Jaïre, si popa, est s-t-in gros mènire qu'a l'bras long. 
I n'fume qui l'cigâre èt su s'gros vinte qui tinkiye come 
ène pia d’tambour, ène tchinne di monte en ôr, pus longue 
qu' in coulèvrot, barloque come ène balanç'wâre. Il est 
bé v'nu d'tèrtous pacç qu'il est jusse et fôrt charitâbe. Il 
est fou di s'gamine èt s'feume est co parèye. Mais, qu'est- 
ve qui n'vaireut né voltiye èn'èfant insi? 

Sayèz in pau d'dire aus-ès dômestiques èt aus-ès mès- 
quènes qui Talitha est s-t'ène arnaüje? S'i's n'vos arach' 
neut les-ouyes, c'est qui v's-èstèz co lèsse... 

A s'cole, èle fait oneür à Mam'zèle; èle est camarade 
avou tertoutes, surtout avou les pus maleüreuses pou 
qui èle a toudis ène imâdje ou ène bobone. In cœur d'ôr! 
Vraimint, c'est s-t-ène èfant come i gn'a waire! 


* * * 


Mais v'là qu'in djoü, en rintrant di s'cole, après quatre 
eüres, Talitha a l'air tout drole. Ele est frileüse, èle est 
vèssüwe, èle n'a né fwin, n'a pont d'agrès. Lèye, qui d'abu- 
tude ni fait qu'djig'ler, ni dit né in zède, ni rrmüwe né 
pus qu'in pü... Tanawète, pourtant, èle tape si mwin à 
s'front en fyant in souspir come ène saqui qu'èn'n-a pè- 
sant. 

Tout tchüte li moman est s-t-aus cints côps! 

--« Estèz malâde mi p'tite?» dimande t-èle. 

-- « Dj'ai mau m'tièsse à finde, moman; mais n'vos an- 
gouchèz né insi : ca s’pas’ra, oh! dandjeureds! » 

Mais ça n'si passe né, qui dou contraire... Li moman 
sondje à l'nüt qui va v'ni èt èle ni vout né transi pus lon- 
timps sins sawè au jusse çu qui s'pètite vént d'atraper 
come ça tout d'in côp. 

Ele court à l'cüjène... 
-- « Catrine! alèz in pau vèye si l'méd'cin est s-t-à s'mau- 
jon èt dj'èz li di v’ni ène munute jusqu'à ci : ça prèsse...» 
Cénque munutes après l’mèd’cin arive. I sint l'pôce dè 
l'èfant èt i fait d'djà ène drole di grimace... I mèt l'ter- 
momeéte... Quand il ritire, i lit : 39,6°! I n’saureut catchi 
qu’ca va mau : ça s’veut su s’figûre! 
-- « Madame! I faura li méte des moustaudes aus-és 
djambes èt dé l’glace su s’tiésse, di-s-t-i. Vos l'cehürèz insi 
sins lachi s’qu’a dmwin au matin; dji r’vairai d’bone etre» 


Mais par nut, li five monte, l’èfant bat l’bérloque; èle ni 
r’coneut pus nélu. A quatre eûres, dislouji on n’saureut 
pus, l’popa va r’quai l’méd’cin... C'est co pis qwhier, pin- 
se-t-i l'ome en rwaitant s’malade. A tout asard, i fait ène 
piqûre puis, d'in signe, il uque Jaïre à l’uche. 


-- Monsieur Jaire, i vos faut prinde corâdje : vo p'tite 
est s-t-au pus mau. C’est s-t-ène five célèbrâle! Si l’pi- 
qûre fait s’n-éfét (gn’a co p’téte ène tchance, mais i n’ 
faut né trop vos i atinde! Contunuwèz avou l’glace èt l’ 
moustaude; dji r’vairai dè l’djotrnéye! ». 


Li maleureûs popa n'a né l’cœûr di r’mouchi dins l 
tchambe èyu qui l'moman soumatche dèz leû n'èfant qui 
bé dandj'reüs l'bon Dieu va r'prinde d'in momint à l'au- 
te. Come in pièrdu, i pèstèle pa t-t-avau l'maujon en brè- 
yant d'disbautchance. 

Li cuisinière qui rarive justemint d'awè sti aüs comis- 
sions veut s'maisse tél’mint anoyeü qu'èle si met à brai- 
re avou li; mais ça n'dure né, ca v'là qu'èle rifrote ses 
ouyes avou l'cwane di s'vantré èt qu'èle dit : « Mossieü! 
ni vos fiyèz né tant d'mwais sang ; ça n'avance à ré. Sa- 
vèz bé c'qui dj'freus, mi, si dj'èsteus à vo place? -- ??? -- 
Vos n'èstèz né sins awè oyu causer d'Jésus qui fait couri 
tant des djins èt qui r'fait des moncias d'malâdes. Alèz 
l'trouver sins taürdji. Espliquèz li çu qu s'passe èt dji 
gadje qu'i n'vos laira né à pwène! » 

-- « Dji vos r’mérciye, Catrine, pou vo bon cœür, mais 
dji n’coneus né c'mèd'cin là èt puis, èyu v'lèz qu'djè l 
trouve? » 

-- « C'n'est né in mèd'cin, Mossieü; mais il è coneut 
branmin pus qu'z-ias tertous. I r'fait tout sins drogues, 
ré qu'pa s'parole. Mi, què l'a vu fér ses miraukes, dji creus 
qu'Il est vraimint l'Fis dou Bon Dieu! Choütèz'm'! Alèz 

l'trouver! On vént justemint di m'dire qu'Il est s-t-à Ca- 
pharnaum. Avou vo bidet, gn'a qu'ène pichiye!» 

-- « Dji m'vas fér insi, Catrine! Et merci cor in côp! Di- 
jèz aus-ès djins dè l’maujon di bé dire lets pâtères pou 
qu'dj'arive à timps èt qui l'pètite fuche chapèye»! 

-- « Fuchèz tranquile, Mossieü! On n'i manqu'ra né! 


* k x 


Sultan pèstèle dins l'cour, come èn'aradji. Françwès 
l’tént pa l'bride. D'in saut, Jaire est su l'dos dou pûr sang 
qui dèmâre come in boulet d'canon en fyant voler des 
spites di feü d'ses quate fyèrs. On direüt qu'i sint bé qu' 
ça prèsse ca i file pus fèl qui l'alumwâr... Jaïre à llai n- 
n-aler à s'môde, l'èsprit on n'sét né éyu... Ses lèpes rimaw’ 
neut sins lachi : i priye tout l'long dè l'voye avou ène fwè 
à rvièrsi les montagnes. Pârti di s'maujon aviès wite eü- 
re s,i n'est né pus d’dije eûres mwins quart quand il ari- 
ve à Capharnaum. IÍ mouche à l'auberge dou « Blanc 
Tchfaü » fait mète Sultan au staule avou ène couvèrte 
su s'dos èt in bon picotin dins l'crèpe, puis, tout en bu- 
vant ène goute au comptwâr, i s'amaye di Jésus. 

C'est bé come Catrine l'a dit : Il est droci; i gn'a d'ali- 
yeurs qu'à waiti l'pourcèssion qui passe su l'voye : on n' 
saureut s’? tromper. 

-- « Chuwèz ces djins-là, wai, Mossieü, di-s-t-i l'cabar- 
ti: i's vos i mwin’ront tout dreut!» 

-- « Mérci! Dji vairai r’quai mi tchfaü t-t-à-l’eûre, res- 
pond Jaire, en n-n’alant.» 

Cénque chis cints métes pus lon, au bord dé l'mér, 
Jésus qui comince justemint s’conférence, veut v’ni di s’ 
costé én’ome bé r’nipé qui brait come én’éfant. Atirè come 
pa én’aimant, il arive asto d'Jésus, si tape a gn’gnous en 
bachant s’tiésse ét Li dit, en trannant : « O Ségneur! 
eûchèz pityè d'in maleureüs popa qui n'a qu’éne petite 
fiye èt qu’acourt di trwés eüres lon pou v’ni Vos trouver 
pac’qu’éle va mori! Vénéz avou mi, si Vos v’léz bé! Vènèz 
mète vos mwins su s’tiésse èt dji sis sûr qu’éle s’ra r’faite 
ossi rate!» 

Li cœür dou bon Jésus est tout r'muwè. A-t-I jamais vu 
ène fwè paréye? Jésus s’astampe èt s’mét en route sins 
taurdji. Pière, Djâcques èt Djean èt Jaire étou l’chuw’neut 
sins motyi... Mais, pou passer dins in tchinisse come i 
gn'a là, ca n’va né come su des roulètes. On boûre di tous 
les costés, on rasplatit les agasses des vijins ét on n’avan- 
ce né pus qu’des lum’cons dins dé l'farène... Pourtant, 

ène coumére moussiye come in sbara, avou in visadje pus 
djane qu'in djane d'ou èt ses pwèyes dins ses ouyes come 
in vrai tchafoumau, saye di broker maugrè tout au tri- 
viès dou bazâr èt d'ariver tout près d'Jésus. 

-- « Si d'pleus djonde ses abiyemints, dijeut-èle dins 
lèye minme, dji gadje qui dj's'reus r'faite pac’qui c’n-ome 
là est sûrmint l’Fis dou Bon Dieu!» 

Et dj'vos priye di crwâre qu'èle ni pousse né pou rire : 
avou ses keusses, èle si froyes in passâdje; à in momint 
doné, èle n'est né pus d'à in mète dou Sègneur quand in 
grand stornè lí bâre li voye. Ele ni fait ni iène ni deüs : 
èle si sitche inte les guiboles di m'gayard èt èle rèussit à 
chifter l’bôrd dou mantia da Jésus. Ça y est! Pus pont 
d'mau! Ele si sint come ène noüve! Et dire qu'èle a dis- 
pinsè éne fôrtune pou payi les méd’cins èt qu'èle a soufru 
mârtyre douze ans sins djoquer. C'est quausu à n'né 
crwâre! Pourtant, c'est s-t-insi! 

A quate pates, èle ricule rammint pou s'catchi... come 
ène voleüse. Jésus, qui sét bé qwè, dimande tout d'in côp : 
« Qu'est-ce qui m'a djondu? Nèlu n'vout l'awè fait. Mais 
l'Pière, qu'aime bé d'fér l'malén dit : « Maisse, ça n'sau- 
reut manquer avou in moncia d'bwargnasses come i gn'a 
t'autou d'Vous! Gn'a ré d'pus sûr qu'i's n'ont sti à s’cole 
qui quand l'maisse aleut mèch'ner! I's sont pus grossiers 
qu'dou pwin d'swale èt i's spotch'rént Vos aurtias come 
pou bwâre in cop!» 

-- « Vos n'mi compèrdèz né, Cousse! rèspond Jésus. Dji 
dis qu’éne saqui m'a djondu pac'qui Dj’ai sintu qui DPT 
aveus rabistoquè come u faut. Et Jésus waite tous costès 
pou vèye qui c'qu'a fait ça. 

Adon, l’coumère, pus pèneuse qui l'samwène di Pauques 
vént s'mète à gn'gnous divant Jésus. Ele raconte pouqwè 
qu'èle a ieu l'audace dè l'djonde èt comint èle aveut sti 
r'faite su l’champ. Ele fait passer toute si r’con’chance 
dins cu qu'èle dit. Jésus n's'i trompe né; en souriant, I 
dit bé douc'mint : «Euchèz confyance, mi fiye, vo fwè 
vos a sauvè». 

Jaïre ni doute né qui s'fiye, lèye s'ra chapèye èt i ratind 
sins rnicter qu'Jésus fuche libe pou contunuwer leü 
tchmin. 

LW 


Tout d'in côp, les djins n'sav'neut èyu därer In tchfaü 
qu'a bé sûr pris l’môrs aus dints arive tout dreut sur 
z'ias. Jaïre tape in côp d'ouye. C'est Françwès, pus blanc 

qu'in môrt, qu'acourt à plène charge... En vèyant s'mais- 
se, i pète à braire... « Ah!! Mossieü! Qué maleür! Li 
p'tite est s't'èvoye! Madame vos fait dire di r'vèni tout 
tchute èt d'lèyi Jésus tranquile; gn'a pus pont d'avance» 

Qué côp di stomake pou l'pôve popa! Il est pis qu'ène 
sôlèye : i n'tént pus su ses djambes. Mais Jésus qu'a tout 
oyu lí dit : « N'eüchèz né peü èt n'pièrdèz né corâdje; si 
vos avèz confyance à Mi, vo p'tite s'ra sauvèye». 

Ossi râte, I s'mèt en route avou Pière, Djâcques èt 
Djean... 


* k k 


Su s'lit tout blanc, dins s'blanke rôbe des dimègnes, au 
mitan d'ène choürchiye di blankès fleürs, Talitha a tôut 
Yair di sokyi. Li dairin sourire qu'èle a fait à s’moman 
d'vant d'clôre ses-ouyes florit co su ses lèpes rafreudiyes. 
Talitha n’chant’ra pus! Taliha n'dans'ra pus! Talitha 
est s’t-èvoye pou l’grand voyadje d’éyu qu'on n’rivént 
pus! Mais, pa éne craye dou volet clos, in réyon d’solia 
vént s’paude des payètes d'ôr pa t-t-avau l'ange dou Bon 
Dieu : dairéne carèsse au bia lys blanc qui l'môrt vént 
di spani! 

Tout tchüte qu'on z-a seü l'nouvèle au vilâdje, les djins 
ont sti vraimint sbarès. Gn'a-né ien qui n'brèyeut né en 
plindant les maleureüs parints. Come c'est l’'môde dins 
c'payis là, les mendiants, les brèyeüses èt les musucyens 
n'ont né taurdji à z-ariver. Tous ces gayards là fiént au 
pus d'brüt tertous èt on n's'atindeut pus. Su c' trèvin la 
Jésus qui s'a dispaitchi tant qu'Il a seü, arive justemint 
dins l'cour. 

« Qu'est?ce qui c'est d'ça pou ène boutique? di-st-I à 
Jaïre. Quo'n mète rammin tous ces bauyards-là à l'uche! 
Djin’vous pus vèye ça autou d'Mi. I's n'ont ré à fér droci. 
Li p'tite n'est né môte : èle sokiye ». 

Tous ces mau foutus-là s'moqu'neut d'Jésus pac'qu'i's 
sav'neut bé qu'Talitha n'vique pus. 

Sins pus s'ocuper d-z-ias, Jésus mouche à l'tchambe 
avou ses trwès apôtes èt Jaire. Li pôve moman, croülèye 
au pid dou lit, s'astampe bon z-èt reud. Jésus va dreut au 
lit... I prind l'pètite pa l'mwin èt li dit d'ène vwè douce : 
« Pètite fiye, lèvèz-vous! » Su l'champ minme, l'èfant 
zoubèle à l'valèye dou lit... rimèrciye Jésus d'ène bèle 
révérence èt sautèle au cô di smoman qu'èle rabresse à 

l’sitranner, puis c'est stau tour di s’popa. Les bravès 
djins brèy'neut au pus tous les deûs mais c'côp-ci, c'est 
d'binauch'tè. 

Jésus Li-minme a éne lârme au cwin d'l'ouye. Pou ca- 
tchi s'n-èmôcion, I dit : « Donèz à mindji à l' pètite, mes 
djins : èle deut mori d'fwin dispüs l'timps qu'èle n'a pus 
ré avalè.» 

Pière ni fait qu'in saut s'qu'à l'cujène. « Hé là! vous 
aütes! Aboutèz' m rammint ène bone ployiye avou bran- 
min dou büre èt dou suc di pot! Gn'a l'pètite qu'est ra- 
viquèye èt èle a ène fwin d'leüp». 

I n'faut né d'mander qué dicausse qui ça s'ti, là ossi, 
quand les sudjets ont ieû sen qu'leü p'tite gâtèye rivaireut 
bé râte les fér amarvoyi! 


* x k 


Ah! l'bone tartène qui Pière apôte là! Et come ça cheu- 
ne bon quand on n’a pus ré dins l'vinte dispûs deüs trwès 
djoüs. Ossi est-ce in plaiji d'vèye mindji l'pètite : èle s'è 
mèt jusqu'aüs-ouyes!... Jaire si pice in bon côp pou vèye 
s'i n'rève né... Non! il est bé ravèyi! 

-- « Sègneur! di-s-t-i adon : Dji n'saurai jamais Vos 
payi pou c'qui Vos-avèz fait pour nous audjoûrdu; mais 
fuchèz sür qui nos Vos vyons voltiye èt qu'nos n'Vos rou- 
viyerons jamais » 

-- e Djé l'sés bé èt Dj'vos r’merciye, li respond Jésus. A 
c't-eüre, si vos vlèz m'fér plaiji, ni causèz à nèlu di c'qui 
s'a passè droci : c'est tout c'qui Dj’dimande! » 

Après awè fait ène pètite crwès su l'front da Talitha 
èt bèni les parints, Jésus s'a r’mis en route avou ses trwès 
socons... 

Esteut-ce bé possibe di catchi ène istwâre paréye? Li 
londmwin, on l’saveut d’dja dins tout l’pays èt... dji 
véns co d’vos l’raconter. 

Jésus, qui fait mète à luche tous les mwinne-brût 
d'vant d'fér s'mirauke èt qui d'mande aus parints di tai- 
re leû linwe quand I l'a fait, nos aprind qui l’brût n'fait 
pont d'bé èt qui l'bé n'fait pont d'brüt. 

Waitons toudis di n'né rouviyi c'bèle lèçon-là! 

Em. Jos. PIRET. 

Libéracion 


Lès vièspréyes di sétimbe m'ont todi choné dis'bau- 
tchantes. C'èst li r'grèt dèl grande plinne à qui on a pris 
sès dijas. 

Mins, audjourdu, i fait si qwèye qu'on-è dmeüre tot- 
èsbaré. I vos tchait su lès spales one saqwè d'makasse, 
come on-aireu d'oradje. 

Li vint d'Namèr, létchant l'pré op achév’nu dè pache 
sakants bèrbis mi carèsse di s'tiène alinne aus-inéyes di 
wayéns èt d'am'rales. 

Les mouchons s'ont tait. Pon d'bru, si c'n'èst li clér 
note dèl crikèt è s' catchète, li crénc'mint d'one bèrwète 
dins l'pisinte ou l'bru d'one pome qui ploke su l’ièbe tot- 
asbriméye di rozéye. 

Et, rawaiti d'zeu l'annère, paujère èt come èsokté, avou 
ses djins co tot amakés en sondjant à leus maujos r'viès- 
séyes, mi chér viladje mi parèt tossi grand, tossi inocint, 
tossi amich'tauve qu'on cœür d'èfant. 

A l'ewane dèl pisinte, on twèt r'glatit d'zos dès bran- 
tches trèlassiyes. C'èst ?maujone dèl - Kéwét». One aye di 
spènes clôt li p'tite cou. 

Li fème, one bodale èfaudléye dins s'marinière, à ca- 
rouyadjes, trinne li savate è l'pisinte en tricotant on pid 
d'tchausse. Fait auji-veüy qu'èlle n'est wère à s'bèsogne. 
Lès pwins ont dè rüje di s'ratraper n'on-l'ôte èt sès oüy, 
skèrwaitant d'zeu lès lunètes, vont dèl «toür d'aiwe» à 
«l'annère dè tchèstia. Mèliye èst-st-al porète. L'èst quès- 
tion! Si lès S.S. ont trossé l'guète, on r’totr èst todi pos- 
sibe. Faut drouvin l'oüy! 

Lès deus gamins sont d'facsion, zèls ossi, gripés su 
l'murâye di d’dri, dos conte dos, lès g’gnos dins lès mwins. 
Al prumère alèrte, i r’golront dèl murâye èt vairont toc- 
ter à l'fignèsse dèl place oü s'trove rachoné nosse grand 
consèy di guère. 

Is sont là onze autou dèl tauve. C’ést l’ «Sizét» qu'prè- 
side. 


Stauré dins l'fautéy qui chaltéye è kulot, li «Pouyu» 
fume si pipe, Bèrjo inte sès djambes. 


Drôle di zik qui l'Pouyu! Il a swèssante ans; on li è 
dôrot dije di pus, avou s'grije baube à gros stos èt s'vi- 
sadje djène èt swârt où deus sourcis biz'nu come dé stope. 


On n'èl vwèt wère volti dins l’amia. A vrai dire, i n'èst 
nén fwârt atauchâbe, todi tot seu à prominner s'nwère 
umeür èt n'drouviant s'bouche qui po dire aus djins leus 
quate vèrités. 


Avou ça, lès tch'fias près dèl tièsse. Il a d'qui ténre! Si 
grand-père Zante, qu'avot l'tokade di Napolèyon, èstot- 
on matin achit seu l'sou di s't-uche, d'vizant avou sès 
vwèjens dès mwaijès novèles qu'arivin' di Watèrlo. 

Avot passé su l'vôye on djonnia d'Sart-Andri abutaké 
en soudârd alié. 


-- «Quén novèle, lau-vau?» li avot d'mandé Zante. 


-- «L'afère èst régléye» li avot rèspondu l'gayârd, « li 
tiran a ça à s'djasse». 


D'on randon, Zante s'avot lèvé èt, d'on fèl côp d'pou- 
gne è l'anète, avot flachi l'soudârd è royon en bwârlant : 
«Téns, t'irès pwarté ça aus kaiserlik». 


Avou sès dètes, Zante avot lèyi à si p'tit fi sit-inne po 
l'Almands èt s'nwèr sintimint là, li Pouyu l'avot mètu en 
pratique. 


One swèréye d'awous 1914, on avot amminé à li scole 
des Sœürs qui sièrveüve d'opital deus boches avou des 
panses come dès tognas. - «Péritonite!», avot dèclaré 
noss' médecin en r'lèvant li tchmije èt, mostrant au doyen 
lès deus p'tits traus qui, tos lès deus, avin’ marqué su 
Pvinte. «Ça, c'èst-s-t-on côp d'fotche d'awous», li avot 
soflé à l'orèy. 


C'èstot l'Pouyu qu'avot fait l'côp. C'èst li qu'avot èfor- 
tchi les deus ûlans racây'té dins lès dijas d'au Gadaffe. 


Si djèsse faite, il avot n'n-alu po riv'nu quatre ans après 
avou l'grade di sèrdjent èt one umeür cor-one myète pus 
sombe èt il avot falu po l'satchi fou di s'cayute qui lès 
«Gris» nos riv’nuchin’ po d'deuzyinme côp. Di ¢’djou là, 
i s'avot r'mètu à l'ovradje, todi l'prumi quand i n'avot 
on côp d'mwin à fé èt prudant por li lès pus dandjureu- 

ses dès bèsognes. Et, audjourdu, à l'vèy dèl libèracion, il 
èstot au posse avou sès-omes dont l'pus vi n'avot nén 
l'mitan di s't'âge. 


kak 


Dis-tin qui l'Pouyu sondje aus stwèles, lès--oûy su l’ 
soumi, li «Zizét» discute 


-- «Li champète rivént d’Fleuru» dis’t-i. «Les Améri- 
cains ont passé Mons. Dins deus djous i sèront vaici. V’la 
l’dairén côp qui n’s-éstons rèyunis. Qui frans-ne en lès 
ratindant? Onk di vos-ôtes a t'i one idéye?» 


Li «Bodét» lève li dwèt, come à scole. « Mi dj’propdése 
d’aler dis’pinde lès quate Gris qui véy’nu lès camions 
dins l’cou Fréson. Nos-irans pa laite. Quate fisik èt 1’ 
djésse èst faite». 


-- «Bravo!» tot l'monde èst d'acôrd. 


« Et mi » achève li «Baudét» dji propôse dé tonde lès 
deus savatesqui sont amusés avou les Boches». 


-- «D'acôrd ossi!» Si sévuche li momint, on clatchrot 
dés mwins. 


I n’-a qu l'Pouyu qui n'a co rén dit. Mins v’la qui l'vi 
ome si soléve su sès coudes, stitche si pupe su l'djivau, 
tosse on côp èt. prudant s’ visadie dès laids dious : «Vos 
n'froz ni onk ni l'ôte, moncia d'èfoufis qui v's-èstoz». 


Tot l'monde si rawaite. Est-ce bén l'Pouyu qu'vént dé 
causer, li qu'a todi sti po l'dake? 

Li «Sizèt» èst l'prumi à si r’méte : «Si c’n’ést nén one 
coyounade qui t'nos lache, Pouyu. ou bén ti ramolis ou 


bén ti d'véns couyon. Dins c'cas là, on s'passe di t'min- 
me, sauy'lu bén!». 


Tot l'monde s'atind à veüy' li vi aus'pler ou tot au 
mwins s'rècrèster, mins on n’ést nén were saisi dèl veüy 
si rachite. Si visadje èst tot radouci èt, come s'i caus'rot 
à dès èfants : 

-- «Sizèt, dji t'pardone. A t'place èt à t'i-adje dj'ènn 
aros dit ostant. Mins, vwès-se lès ans, avou l'nive qu'il- 
ont sèmé su m'tièsse, i ont fait intrer one saqwè qui vos 
manque à tortos : li rèflecsion.» 


«A supôser qu'vos touwèche lès Boches, l'afère ni sèrè 
nén pus clér, qui dè contraire. Les Alémands n'sont nén 
dès-omes à lachi leu fréres. Dimwin, audjourdu, t'aleür 

quiqfiye, i vairont lès r’cwaire. Si n's-ènn-avons fait mi- 
zèmauye, gâre à nos. One eüre après, Bauvètchén nos frè 
tchair su l'dos one voléye di marmites qui spotchront 
nos maujones en touwant nos djjins... Est-ce ça qui t'vous 
Sizèt? » 

Po c'qu'èst qu'dès coméres, lèyans lès po c'qu'èls sont. 
Combén d'côps, en lès vèyant au brès d'nos-inn'mis, as- 
dje ossi m'pougne, è m'potche. Dj'èstos come ontieus 
d'èsse bèlge. Après, dji l'zi a pardoné! Oh! ni t'rècrèstéye 
nén, ai, Djilin! Oye ou non, ont-èles vèyu toumer lès pa- 
rachutisses? Oye ou non, nos-ont èles doné on côp d'mwin 
po lès fé sclider à l'baube dès Beches? Oye ou non, ont- 
èles soyu où nos lès catchin? On mot, èt pus d'onk di nos 
èstot racourci. Elles n'ont rén dit.» 


«Adon, li p'tite djésse qu'èl-ont djouwé po dès caurs, 
èl li r’comincç’ront avou l'Américains. Distin là, on lairè 
nos onètes crapôdes tranquilles. Qui dè contraire, lèyans 
l’zi leus croles! » 


«Asteüre, boutéz aui dj'n'a rén dit. Place por on ôte! 
Camarades come divant!» 

S'on a jamais vèyu dès djins saizis, c'èst bén nos rèsis- 
tants au'ont tot l'air di scolis qui l'magistèr arot bruti. 

C’côp-ci, c'èst li p'tit Ziré, li tchô-tchô dèl binde, qui 
va sayi di r'pèchi sès camarades : 

« Pouyu, t'aros co bén raison. T'as sti nosse capitinne 
tote li guère; nos t’surans jus’qu’au d'bout, don! lès 
amis?» 


« Vive li Pouyu! » Tot l'monde èst lèvé. 
Et come si rén n's'avuche passé, li vi ome avot r'pris : 


e Dia fait ayir on toür di campagne. Dji a trové deus 
nids d’Almands, onk à Djauslète, l'ôte à l'Rèspaye. One 
dozinne, tot-au dpus' crèvant d'fwin èt qu' s'arin' didja 
rindu si n'avuchin' nén peu di s'veüy côper l'gueüy. Sèrè 
nosse bèsogne dimwin di r'nèti l's évos.» 

«Zizet, ti prudrés avout’ minme, lès cénq pus vis d’vos 
ôtes. Avou mi vairont lès gamins. Li grand djou ést-st-ari- 
vé. Astetire, lès èfants, nos-alons raler à nos maujones èt 
bouche cozotiwe, come todi.» 

Come prèdit, lès Américains ont-arivé. Nos l's-avans 
vèyu passer come en sondje, su lès fleürs, dizos lès dra- 
pias. 

Po ç'qu'èst dès Boches, on l'vos-a scroté sur un nuk di 
fistu. 

Di l'èspédicion, i n'a qui l'Pouyu qui n'a nén riv'nu. 
Por-one férdinne, ca n n'a sti one! Il avot todi fait à s' 
tièsse, li vi zwa. Audjourdu, ca sti s'dairinne faitindie. 
Faut-ètinde au'il èstot d’posse avou sès dionnias dins 
l'chavéye di Djauslète. A cint mètes dins l'campagne, 
chis-almands èstin' au r'cwè padri on silot d'pules. Nén 
moyén d'lès fé lèver èt nos-omes comincin' à piède leu cu 
à brikèt, quand, à costé dèl tombe, on gris s'avot stampé, 
one blanke loque au d'bout di s'carabine. 


L'afère èstot dins l'satche èt on s'aprèsteüve po z'aler 
lès rascoude auand... pan!... on côp d'fisik avot r'elati. 
Li Boche èt drapia èstin' sitaurés su l'labouré. Malédic- 
sion! Li Pouyu, gripé su l'fossé, vineüve d'èl dis'pinde. 

Mins tossi rate one mitrayète avot ratchi èt l'Pouyu. 
touchi à mwârt, lachant s'fisik, avot tchait au r'vièr su 
l'pavéye. 

«F'èrdome, Pouyu, n'as-nén vèyu l'drapia?» li avot criyi 
l’« Furèt » en v'nant s'adjèni d’lé vi gueu. 

« Non m'fi, dji n'a vèyu qui l'Boche. Ni brais nén, ai 
m'i-èfant. Dj'è vas contint. Très por onk, vwès-se, c'èst 
todi gangni». 


Pove vi Pouyu. tot l'minme! Combén d'côps avot-i dit : 
« Li vive, c'èst dèl comèdiye. On sèrè binauje d'ènn' è sôr- 
ti. Et il-aleûve ènn' è sôrti asteüre avou deus traus è vin- 
te, deus p'tits traus come lès ûlans qu'l'avot èfortchi one 
swèréye d'awouss dins lès dijas d'au Gadaffe. 


Et sins pu moti, li tiésse rigoléve su li spale, sès oüys 
savin’ séré douc’mint sur on visadje di crôye qui chonet- 
ve sorire po l’prumi côp. 


kkk 


A vrai dire, on n'a yu wère li timps dè braire li Pouyu. 
Qué v'loz! Lès tièsses éstin’ tél’mint ès-tchauféyes! On 
èstot si binaujes d'èsse d'libèrés! 

Adon, nos-avin' arivés lès nwèrs-Américains. C'èst zèls 
qu'ont drouviu l'bal. Quéns-omes! Des purins Goliath, 

tossi drwèts qu'dès riles, vrayès statouwes di bronze, lès 
fréres di cès «Lusitanyns» trèvèyus pa Flaubèrt au ban- 
quèt d'Mègara. 


Po des guèriers, is n'sont wère tèribes avou leus bons 
visadjes di chocolat oü deus blankès purnales rilüj'nu 
come dès bréjes. Dès bias-omes èt, avou ça, maléns come 
dès sindjes. I caus'nu d'dja françès : « Cognac! Marmou- 
zèle! Promenade!» 


Et sins v'lu dis'causer lès nosses, quèstion d'civilité, i 
pol'nu è r'mostrer à tot nos djonnias. Au mwins, ça èst 
sérvidre, ca s'fait dèl maujone, ça s'mèt à tote mwin. 


e Tchâli, vinoz m'aidi à alachi l'vatche!» 
« Djon’, tinoz l'èfant, dji vas cwaire one vôye d'aiwe!» 


On n'pout pus s'è passer. C'èst ç' qu'a fait dire à l'ga- 
min Maurtén à s'manman qui somadjeüve en vèyant n-n' 
aler s'nwèr ` « Ni brèyoz nén, 6 man, il é-r’vairé one ôte!» 


Quèstion d'fièsses, is sont passés maisses. 


A ç't'ocazion là, nosse chèf a ponu on bokèt qu'on chou- 
te li calote è s'mwin, come on cantique. One machonde di 
Brabançonne, di Marsèyèse, di God save the king, trimè- 
lés d'Bia Bouquèt èt d'tchant dès walons. 


Et quand l'concèrt s'achève su l'air dès vis tchapias, 
boune Sinte Madame, quéne achléye! On pitèle, on tri- 
pèle ,on zoupèle. C'èst-st-on comèlyon di tinres èt rôzes 
visadjes èt d'nwèrs mouzons. 


« Ti v'vwèrès qui s't-afère là toun'rè mau! » Twinne a 
todu yu dès nwèrès-idéyes. Qui dè contraire, tot-a-sti come 
su dès rôlètes. Minme qu'on nos-a lèyi nosse braustique : 
deus p'tits-amoürs tot crolés, come s'i sôrtin' dèl pèrma- 
nente, one make pus rayis qui l’manman, on bon filé pus 
clér qui l’papa. C’ést l'cadau dèl libèracion. 

Ah! on s'è sovairè co lontins di ç’fèstival là. Dji vikros 
co cint-ans qui dji n’vwérés pus parèy’ triléye. 

C’ést-st-on fiésse di tos lés djous. C’ést dés drapias. 
C’ést-st-one cabouchr’iye di côps d’fisik à mode di tcham- 
pes. C’ést dés botéyes qu’on r’lope, li golé twardu, d’one 
trake, sins paupi. C’ést dés guénzes di permission. C’ést 
dès tchansons, dès sclats, dès rabréssadjes. 


On spousléye li cigaréte! on téte li chocolat! on satche 
su l’chiclète! On va a djeep! On court au bal! 


O. K.! Dijoz cor-asteûre qui l’guère n'a nén dè bon! 

Payis d'An-n'vôye 
Vièr-Goyèt 


Dj n'asteüv' qu’on’ pitit’ bièsse com’ lès-ôtes pitit's bièsses 
Et asteür, dji n'a rin d'pus qui l's-ôtes à mostrè; 
Dispeüye qui vos m'avoz rèssèrè dins voss' bwèsse, 

Dji n'sus pus qu'on nwâr vièr qu'a ieü l'twârt do lumè. 


Et vos, vos-avoz vlu èprijonè m'lumiére, 

Com' on-èfant qui vout prind' li lun' quant-i l'vwèt; 

Et, douviant s’mwin, qu'èst wid’, ni pont mostrè à s'mére 
Qui l'air pènneüs do n’nin awè sti pus adrweét. 


Ca n’vos Hem nin plaiji do vetiye volè m’lum’rote, 
Do sint’qui la, d’dé vos, on’ pitit bièss’ vikeut 

One sitwèl' qu'a dés-éyes, on’miét’ di feu qui rote 
Et Dieu, n’ést-¢c-nin dol viye au mitan dès nwâreüs? 


Vos n’aviz nin pet, vos, do waiti més saut’ladjes 

Di fouya a fouya ét di haye a bouchon, 

Sins cwère qui dj’ pwat’ maleür ou qui dji rvins d’voyadje 
Do nwâr payis dès mwârts èt dès traus dès nitons. 


Insi lès djins di m'sôte faiyenu plaiji a onke 

Mins li, qu' n'ènn' a d' cur' qwè, rèspond en fiant do mau. 
Li pus bièss' ènn' a peü; dzos sès couvèrt' i plonke 

Po chapè dès dandjis qu'i pins' veüye pattavau. 


Sins fé twârt a person-n, dji passe mi vikairiye. 

Quèst bin coüte, (mins poqwè todis djèmi su s'sôrt) 

A blam'tè po tortos. sins-èguign' sins-inviye 

Contint d'mès pices di ketive com’ s’él’ astin-nes di l'ôr. 


Di m’cotirt passadÿ vaici dji vôreus qu'vos rit’noches 
Qui tot’ lumiér' distind s'on li prind l'libèrté 

Et k' po lès fé vikè èt lumè, faut qu'vos d'noches 

Do solia a vos fleürs èt d' l'air à vos quinquèts. 


Passans insi, mès frés, en sondjant qui sus l'tère 

Li cia qui fait ç' qui pout, fait ç' qui deut, cèrtèn'mint! 

A costè d'nos. gn'a tant dès bièsses qui n'lum'nu waire 
Et pa dzeüs nos, gn'a tant dès djins qui n'lum'nu nin! 


Lucien Léonard 
R. N. 

Pi grand’ pére 


I rmouwe... mais... 
Dialecte de Namur. 


Sovint dji véreuve bin prinde li p'tit su mes brès; 
Mais dj’énn a qwonc di bon; dja pet dèl lèyi tchère; 
C’est qu'il est dèdjà fwart èt n’dimeure wère paujère; 
I s’rimouwe, si cotape, si clince, si dresse tot drwèt. 


Si vos l'pirdoz, fuchiz bin sür qu'i djibotrè 

Sins sondji qu'i pôreuve si foute li tièsse a l’tère. 
Mi, one mwin qui nva nin èt l'ôte qui n’va pus were, 
S'i m'èchape, avou qwè, dijoz, qu'djèl ratraprè? 


Come i n'vout nin d'mèrer dins s'tchiyère trop longtimps, 
I faut bin, po l’calmer, qu'on l’prinde di timps in timps. 
I va d'lez onc'èt l'ôte, tot’ li longueù do djot. 


Après, quand il a bin nauji tote li famile, 
On mèl done one miyète, mais, quand il est su m’chott, 
On direuve qu'i sait bin qu'i faut qu'i s'tègne tranquile. 


J. GILSON. 


Ritcheyu 


Sovint, après des wôts, on a des bas dins l'viye; 

Insi, mi, divant l'guère, dji tchesseuve à l'oürse gris... 
« Ah, et asteure, li tchesse, ni vos fait pus inviye? » 

« Siya, dji va aus uches. vindes des trapes à soris». 


J. GILSON. 

Li guernouye èt l'bou 


Zoublant foü dol bèrdouye, 
One pitite djonne guèrnouye 
Moussiye didins on prè 
Po s' rissouwè, 
Avisse on bia bros boü, fwârt èt stocasse : 
Rude tièsse, crausse anète, laudjès cwasses. 
« Maria Dèi, dist-èle 
Li p'tite mamezèle, 
Qué cul d’ polin! 
Dji vôreus bin, 
Mi ossi, duvenu one béle grosse madame!» 
Ele si forboute, èle si soféle à blame. 
«Wétoz, dist-éle à s’ souwe, in’ m'è manque pus brâmint. 
-- Ayi dandjeurets, rastrinds! 
-- I n'è faut d'djà pus wêre! 
-- Aye sésses, dÿi sus... 
Et tot djant ça. èle tchôke sès boyas djus.! 


C” n'èst nin tos djeüs d’awé lès-ouyes pus grands qui 
[l’vinte, 
Do s’sitinde pdr tron fwärt quand-on n’sét 2’? avinde! 
A vlu pètè pus wôt qui seul, 
On djot ou l’ôte, on tchait fotirbu. 


J. HOUSIAUX. 


S’apinse à l'ôte... 


Les vérités dont s'inspirent ces «ravlés» ont été pui- 
sées dans les ouvrages de penseurs consacrés, tels que 
Montaigne, La Fontaine, Florian, ou dans le fonds de 
la sagesse populaire. 

Voici l'explication des abréviations qui désignent leurs 
sources. Ceux sans références sont tirés de vérités banales 
ou incluses dans les dictionnaires. 


Fl. : Florian -- L.F. : La Fontaine -- M. : Montaigne 

Sul bonheür èyèt Ï maleür 


El boneür va bin a sabots 
Et d'meüre volti au cwin du bos 
LEF: 


L'optimisse wèt les fleürs qu'i ranconte su 's tchèmin 
Eyèt ’l pèssimisse, li n'i wèt qu'les crotes dé tchin. 


In maleür n'arive nin tout seü? 
C’ést don mi tchance s'i mw vos-è vint qu'deüs. 


L'ome eureüs, mais on nè 'l creut nin, 
C’ést 'l ceù qu'èst pôve pace qu'i veut bin. 


Su no planète 


«Dè n'ai pont d'tchance» dijo-n' souvinnt, 
Quand c'èst d'no faute èç qu'il advint. 


L.F. 
D'aureü co pus d' confiance 
Dins l'adrèsse què dins ’l tchance. 
El: 
Come a fôce dè tirer, én’ aveüle freut in spleut, 
El fijeù d'ârmonac finit pa tchiker dreut. 
M. 


Nè d'jèz nin qu’ d'ai dèl tchance tant què d'seü dè 
(De monde ci 
Est-ce qu’on juje en’ ouvrddje tant qu’i n’ést nin fini. 
M. 


El qualité d’no planète 
Dépand d’saquants çantimètes. 


La viye désroye 
Eç qué l'ome rôye. 


43 


Su l'amoür 


L'amoür, c'èst come ène peume : ça chène bon d'agni 
[d'dins; 
Seûlemint, a vlant ’l croquer, on câsse quéquefwès ses 
[dints. 


Qué boüria d’ mwaisse qué l'amoür! 
Il aveüguèle èt rind soürd. 


Pwisquè l'amoür fait fé d'püs toudi dès biéstriyes, 
C’èst qu'insi lès afêres dèvint yèsse arindjiyes. 
LF. 


Il arive d'aucuns côps, diriz bin come ça s’fait?, 
Qu’éne coumére èst ’l pus bèle èt qué s-n-ome èst ’l pus 
[laid. 
LF. 


Sul boudéne eyet `Ï goyi 


El méyet café, vos ’l buvèz 
Quand vos-avèz branmint suwe. 


In buvet qu’ést ’rmis d’éne chike 
Tchésse après ’l boutéye dé chnik. 
LF; 


’L goyi d buveü, qué drole dè trau: 
Pus on l'-y-è vüde, pus i l'y-è faut. 


Su lès momans 


El moman d'in laid roussia 
'L waira blond èt 'l trouvera bia. 
L.F. 


Sès maus, ’moman n'i sondje pus 
In côp qu’ Véfané est bin v’nu. 


Quand on n’sét pus auquél alér, 
Sondjant a's moman, on ’rvint d'lé. 

Su l'éducâcion 


Sans studyi vo-n-ouvrâdje comufaut vos n’sauriz 
Bin alévér vos-èfants ni tayi vos pwèris. 


L.F. 
L'èfant finit pa wpus choùûter 
'L moman qui n’ fait què 'l mastiner. 
L.F. 
El syince qu'on mèt dins 'n' cèrvèle machurêye 
Toüne come èl vin qu'on tire dins 'n' yôde boutêye. 
M. 


On d'joü vérèt... 


On matin, 
môd' di rin, 
li cloke bârlokrèt dins l'nüléye. 


Et les djins, 
paujèr mint, 
sins laukî, bout’ront tot’ li djoûrnéye. 


Su m'maujone, 
L'vie Nonone, 
mètrèt l’caute aux bwars fin nwârs. 


Dissus l'vôye, 

sins pu djôye, 

on dirèt : « Tin! la noss' Djan qu'est 
mwârt.» 


Ci djoü-là, 
dins m’vacha, 
dji n’pins’rais nin qu'c'est damadge. 


Po viker moya, 
faut-i nin co mia 
léyi l’planet’ è to s’daladje? 


Jean SERVAIS. 

In vyouz co ? 


In vyouz co tanawète, vous autes, dins vos vilddjes, 
Di ces viyès couméres come i gn’aveut dins l’tins? 
Eles monté su l'cô d’veupes li gripéte di l'èglije. 
Aveut ’mante à capuche qui leu syerveut d’tchapya. 


Di d’lon, vos l’z’aurez pris pou des viyès bèguènes, 
Des bèguènes à sabots qu’avé peu d’s’aroke. 

Les pus viyes s’aspouué das in baston di spène, 
Et tertoutes, dins leu mwin, sèré in gros tchaplèt. 


Les cènes qui savé lire avé in life di messe 

Un life disfirloïctè, r' fachi dins dou drap nwar... 
Pou qu'i n’si disfeuye né, i pôrteut ène djartire 
Gn’aveut des pddjes qu’asté uséyes d'awè syèrvu. 


Eles ni porté qu’dou nwar des sabots à l’capuche, 
Mais les sabots r’lujé come les grins d’leu tchaple. 

Les paters asté scrits en grandès lètes toutes nwares 
Et Vlife asteut tout plin di souv’nirs bôrdès d’nwar. 


Mais pa d’zou l’capuche nware gn’aveut toudis deus ouyes 
Qui r’choné à des stèles dins l’nût dou djou d'Noyé... 
C’asteut doux, rapdjant, toudis flori d'sourire. 

On i Diet l’bôtè, come didins leu missel. 


Et pourtant, ces ouyes-là, n'n'avé vu d’toutes les sôtes. 
Au dilon des anéyes, i 2’avé souvint brai... 
C’asteut l'ome qui bwèveut, li grande fiye qui fyeut l’bièsse 
Et les tout p’its cerkeuyes qui chuwé les pus grands 


Et c'est pou ça qu'à fôce d'awè soufru z2els-mînmes, 
Eles comperdé les autes èt l’2’eux pardoné tout, 
Et qui tant qu’éles savé routé jusqu'à l'èglije 

Eles dijé leus paters pou les cyas qui fyé lfou. 


... In djou d’ivier, au nit, v'là qu'on soneut a mort... 
Tins! Pou qui c’qu’on sone là? d’mandeut l'ome à 

[s’coumère 
Dji creus qu’c’est pou Cadiye... Parait qu’éle a yeu freu 
En alant sogni s’fiye qui d’meure au dilà d’Mouse. 

«Dji m'rapèl'rai toudis...» On sôrteut in souv'nir, 

Ene lédjinde d'à Cadiye, ou yène di ses misères... 

Et pus, on tourneut l'pâdje en soumatchant bé fôrt 

On coureut à l'Ofrande, on bwèveut deux trwès goutes... 


Mais in djou bé pus trisse, dins l'ridan dè l'grande dresse, 
Ene djéne avernondéye qui rasoure li môjon 

Trouve in vi life di messe sèrè dins ène djartire 

Man qwè c’qu’on f'reut bé d'ça? Ça sint tout l'tchamoussè 


C'est llife d'à nos moman... T'as raison... Ça sint drole... 

Dji l'ai toudis ôrdé, dji n'sais ré trop poukwè. 

Li mya d'tout sèreut co... Où, va c'est co l'pus simpe... 

Et didins l'pot dou grand puwèle, ça d'vé roudje, nwar, 
[blanc... ré. 


Di ces viyès couméres come i gn'aveut dins l'tins, 
Qu'alé dire leus paters divant l'auté d'la Vierge, 

Pou les cyas qu'èles aimé, pou nous-autes, leus èfants? 
In vyouz co tanawète, vous-autes, dins vos vilâdjes, 


Les Périodiques 


42* - BULLETIN DE LA COMMISSION ROYALE DE TOPO- 
NYMIE ET DIALECTOLOGIE XXII, 1948 -- Ministère de l'In- 
struction Publique, 


Au sommaire de la partie wallonne : 


d'A Vincent, la consignation des résultats substantiels de nou- 
velles recherches sur les toponymes « BOUILLON » et « COR- 
NILLON » et leur famille ( pp. 273-293); 


de J. Herbillon, le savant toponymiste de la Hesbaye, une étu- 
de sur « FIZET », « ST(I)ER » et « VERLAINE » (pp. 295-306) ; 


d'Albert Henry, une enquête dialectale sur : oil « eskéte », 
wallon « héte, chéte, skéte », picard «e(s)kéte» (pp. 307-319, 2 
cartes hors-texte); 


la toponymie d’Harmignies (Mo 58 de la carte de M. Remou- 
champs) par Maurice Hugé (pp. 321-338, 1 carte hors-texte); 

de Jules Vannérus, une étude tendant à résoudre l'énigme to- 
ponymique « Treola » (pp. 339-348); 


d'A Carnoy, une communication sur les noms des confluents 
dans les langues celtiques (pp. 349-351); 


de Louis Remacle, un important article sur «La Structure in- 
terne du wallon et l'influence germanique», passant au crible 
les faits allégués par le romaniste hollandais Marius Valkhoff 
sur le même sujet (pp. 353-397); 


d'Elisée Legros, l'inventaire critique « La Philologie wallonne 
en 1947 » (pp. 399-471), dont de nombreuses pages sont con- 
sacrées à la littérature dialectale; du même (pp. 473-476), un 
rapport sur la nécessité de continuer les recherches qui permet- 
tront l'achèvement de l' «Atlas linguistique de la Belgique roma- 
ne » commencé par Jean Haust. 


43* - ANNALES DU CERCLE HUTOIS DES SCIENCES ET 
BEAUXARTS, tome XXII, 3e livraison, pp. 71 à 131 - 1948, Huy, 
Degrâce. 


Epinglons, à côté d'une étude sur la morphologie (géographi- 
que) hutoise, par J. Tilmont (pp. 76-86) et l'histoire d'un pro- 
jet de canal Huy-Louvain, par F. Discry (pp. 100-123), d'excel- 
lentes notes de toponymie hutoise par E. Legros en marge des 
«Rues de Huy» de René Dubois et la publication, par Fernand 
Discry, de curieux extraits d'archives. 

Les épreuves auraient dü être soigneusement corrigées. 


44* - LA VIE WALLONNE, tome XXII, 1948 (1) 
a) 2e trimestre , pp. 71-148 : 


Contenu riche et varié. Nous intéresse particulièrement 
«L'Abbé Duvivier (1799-1863) et la fable wallonne», introduc- 
tion, établissement du texte et notes de Maurice Piron; une re- 
ponse d'Elisée Legros sur la valeur et le sens de la forme d'ar- 
chives «cochon»; la chronique wallonne et une copieuse biblio- 
graphie (E. Hélin, L.-E. Halkin, M. Piron, A Soreil et J. Servais). 


b) 3e e 4e trimestres, pp. 149-310 : 


Signalons surtout : «Les noms wallons des étoiles», une étude 
dialectale e folklorique d'E. Legros (pp. 173-193); une nouvelle 
œuvre wallonne de Georges L. J. Alexis, illustrée par Jean T. 
Debattice : «Li nut' dè Noyé (pp. 243-264); le bilan, par Marcel 
Fabry, des concours scolaires wallons organisés à Liège en 1947- 
48, avec la publication de deux textes primés; le compte-rendu 
des livres wallons par Maurice Piron («Poèmes wallons 1948», nu- 

méros spéciaux des C. W. consacrés à W. Bal et F. Dewande- 
laer, livres de Jean Lejeune, G.- L.-J. Alexis, Laurent Leintz, W. 
Dartevelle). 

De nombreux articles historiques, artistiques, littéraires et 
bibliographiques. On regrette l'absence de la double table habi- 
tuelle à la fin de cet intéressant et élégant tome XXII. 


45* - FOLKLORE STAVELOT-MALMEDY, tome XI, 1947 (pa- 
ru en 1948), in-8° de 191 pp. - Abonnement : 65 fr. au C.C.P. 
373.423 de Hub. Roche, 14, rue M. Legros, Malmedy. 


Outre des articles archéologiques, historiques, folkloriques et 
artistiques signés Abbé Ch. Dubois, J. Vonnérus, Albert Grégoire, 
F.Dandrifosse, J. Lambert et M. Lang, voir : 


de Ch. Jaspar, une nomenclature des lieux-dits du ban de 
Fosse (quelques erreurs typographiques sont à signaler); un 
important travail de M. Lang sur «Nos anciens registres pa- 
roissiaux» (histoire, méthodologie, inventaire, suggestions, pu- 
blication d'extraits); de J. Xhayet, une enquête dialectale sur 
le mot «moutch» en Wallonie malmédienne et au-delà de la 
frontière linguistique. 


46* - ARMANAK DE C. L. WALON « LU VI TCHENE » DU 
VERVI 1949 - 1948, Verviers; in-8° de 96 pp., 20 fr. 


Calendrier folklorique, les prédictions (!), diverses ceuvres 
wallonnes des membres du Cercle : Jean Wisimus, Gustave Heck, 
Rodolphe et Nicolas Grosjean, Andrée Sougnez, etc. Le tout 
agréablement présené et d’une lecture divertissante. 


47* - ALMANACH DE MATHIEU LAENSBERGH POUR 1949, 
324e année - 1948, Liége, Vaillant-Carmanne; 146 pp. in-32; 5 fr. 


Le plus populaire des almanachs. Des wallonades de Nicolas 
Trokart, des vers de Jean Bosly. 


P.S. - Nous avons reçu : le «Dictionnaire francais-liégeois» 
de Jean Haust, publié sous la direction d'E. Legros; «Le Problè- 
me de l'ancien wallon», par Louis Remacle; «Les frontières des 
dialectes romans en Belgique», par E. Legros; «L’enseignement 
du francais et le wallon», par Albert Maquet; «On d’méye-cint 
d’fauves da La Fontin-ne tournéyes o patwès d‘Céles», par Jos. 
Houziaux; «Essai de Catalogue d’une Bibliothéque de Littérature 
et de Folklore wallons» d’E. Lempereur. 

Nous en reparlerons. 

LE XL* ANNIVERSAIRE 


des Rèlis Namurwès 


Le Cercle littéraire « Les Rêlis Namurwès » vient d'at- 
teindre l'âge de 40 ans. Il porte le titre de «Royal» depuis 
1934. Il fut fondé le 29 février 1909, sur les bancs de no- 
tre vieil Athénée, par quelques élèves de Poésie et se don- 
na comme but l'étude et la propagation de la littérature 
wallonne en général et particulièrement de celle en 
dialecte namurois. 


Les «Rèlis» adoptèrent pour règle l'examen en com- 
mun de toute production, la critique mutuelle bénévo- 
lement acceptée. Cette fructueuse méthode de travail 
est synthétisée par la devise « Wêre, mais bon», et par 
l'emblème «Li Passète» et se traduit par un souci de 
purisme tant dans la langue que dans la forme littéraire. 


A chacune de leurs séances mensuelles, les «Rèlis» se 
livrent à des échanges de vues au sujet de l'actualité 
wallonne, commentent les acquisitions de leur riche bi- 
bliothèque, puis. consacrent une heure à la lecture et à 
la discussion amicale d'œuvres diverses. 


Depuis 40 ans, quelque 1750 compositions : poèmes, 
chansons, contes, nouvelles, extraits de romans ou de 
pièces de théâtre, articles de documentation ou de cri- 
tique littéraire, historique ou folklorique ont ainsi été 
communiqués au cours des réunions. 


Les «Rèlis» ont récolté dans les concours littéraires 
quelque 95 prix et 70 autres distinctions. Le Président 
J. Calozet et les membres E. Thirionet et E. Wartique se 
sont vu attribuer en 1930 les ler et 2me prix au Concours 
National du Centenaire; en 1939, J. Calozet obtenait le 
Prix biennal de Littérature wallonne, pour la prose. Le 
Prix biennal de poésie a été remporté en 1941 par E. 
Wartique et en 1946 par Melle G. Bernard. 

La Bourse de voyage attribuée par le Gouvernement 
à des écrivains wallons a été allouée, en 1937 à G. Ber- 
nard et en 1939 à H. Pétrez. 


J. Calozet a été appelé, en 1945, au sein de l'Académie 
de Langue et de Littérature françaises, de Belgique, au 
titre d'écrivain et de philologue wallon. 


Dans la classe des Membres titulaires de la «Société de 
Langue et de Littérature wallonnes» de Liège, considérée 
par tous les Wallonisants comme leur Académie régio- 
nale, ont été admis successivement les Rèlis :« A. Maré- 
chal, J. Calozet, F. Danhaive, L. Maréchal, F. Bovesse, P. 
Moureau, F. Rousseau. 


Au cours de son existence déjà longue, le Cercle ou ses 
membres en particulier ont pris la plus large part à la 
création de périodiques wallons ou y ont apporté une ac- 
tive collaboration. Il sagit notamment de : «Li Couarneü» 
(1909-1914), «Li Ban Cloke» (1910-1012), «Sambre et 
Meuse» (1912-1914), «Le Guetteur wallon» (1924-1930 et 
1930-1939), «Les Cahiers wallons» (1937-1943 et 1947- 
1949), les Feuillets wallons du journal «Vers l'Avenir» 
(1935-1940), «Chijes et Paskéyes» du même journal 
(1946-1949) et «L'Arsouye» (1946-1949). 


Le Cercle a réalisé, en 1930, un vœu souvent émis dans 
les Congrès wallons, en éditant «l'Anthologie des Poètes 
wallons Namurois», de L. et P. Maréchal et en 1941 une 
petite anthologie scolaire : «Po nos scolis» de L. Maréchal. 


D'autre part une soixantaine de livres et brochures 
édités individuellement par des Rèlis sont venus enri- 
chir la Bibliographie wallonne namuroise. 


Indépendamment des nombreuses œuvres dramatiques 
des vétérans : L. Bodart, L. Pirsoul et J. Laubain, le réper- 
toire théâtral namurois s'est étoffé grâce à l'apport de 
quelque 25 pièces des «Rèlis» : C. Dombret, L. Maréchal, 
E. Robin, E. Wartique, C. Delvigne, G. Jacques, E. Fivet, 
J. Evrard, G. Lefèbvre, G. Bernard, etc. Ces pièces que 
nous ne pouvons énumérer ici, ont été soit représentées 
à la scène, soit diffusées par la Radio. Cette dernière a 
aussi très souvent consacré chroniques et analyses aux 
poèmes ou aux contes des Rèlis. Le président J. Calozet 
participe depuis plusieurs années à ces intéressantes 
émissions. 


Ajoutons que plusieurs Rèlis président aux destinées 
du «Théâtre wallon namurois» créé en 1946 et d'autre 

part que les «Rélis» C. Dombret, A. Binot et G. Jacques 
comptent parmi les plus anciens et réputés acteurs wal- 
lons de notre ville. 


E. Montellier, compositeur, professeur et chef d’orches- 
tre, s'est fait une spécialité de l'étude de la musique po- 
pulaire. Il a composé pour les œuvres de ses confrères, 
«Rélis», des mélodies et partitions trés appréciées. 


Dans le domaine de l'Histoire et du Folklore, le monde 
savant a remarqué l'importante contribution de M. F. 
Rousseau, président d’honneur des R.N., de son confrére- 
archiviste F. Courtoy et de F. Danhaive. Dans une mesure 
modeste, A. Gérard, L. Maréchal, E. Fivet, F. Pieltain, E. 
Dave, A. Mélin, E. Montellier, A. Tombu et R. Blourad se 
sont adonnés à l'étude du passé local. Faut-il rappeler 
aussi le succés éclatant que remportérent les enfants 
des Ecoles de Namur exécutant au théâtre de Namur, 
pour les distributions de prix ou au Parc pour les fétes 
de Wallonie ou au Palais des Beaux-Arts pour le Gala du 
Folklore, les scènes folkloriques dues à la collaboration 
Calozet-Montellier? 


Les artistes-dessinateurs H. Bodart, A. Daoüst et J. 
Gillain ont souvent prêté leur talent pour l'illustration 
des œuvres des «Rèlis». 


Le Cercle compte aujourd’hui 6 Membres d’Honneur, 
33 membres effectifs et 32 membres adhérents, à peu 
prés la moitié du nombre total des amoureux de notre 
vieux wallon qui se rangérent, pour un temps plus ou 
moins long sous sa bannière. En quarante années, hélas, 
combien de pertes irréparables, 4 commencer par le pétu- 
lant jeune président G. Pelouse, mort au champ d’hon- 
neur, en 1918. Saluons ensuite la mémoire de J. Lambil- 
lion, auteur d'un savoureux recueil de contes : «Autoü 
d'laistréye do timps di m'grand'mére»; de F1. Mathieu, 
l'un des plus spirituels collaborateurs du «Couarneü», 
de joyeuse mémoire; du docteur Ch. Camberlin, leur pré- 
sident d'honneur, dans la personne d'E. Chantraine, l'édi- 
teur désintéressé du «Ban Cloke» et de «Fleürs des mwais 
djoüs»; puis ce fut E. Thirionet, l'ardent président qui 
prônait partout son Cercle avec une ferveur farouche et 
qui traça d'ailleurs, dans ses «Djins d'nos djins» de si 
pénétrants tableaux de mœurs populaires; et le vénéré 
Docteur A. Mélin, l'historiographe d'Andenne; J. Baujot, 
le parrain du Cercle, qui trouva la mort dans les flots 
du beau fleuve qu'il avait tant aimé et F. Danhaive, qui 
basait sur les arguments de l'Histoire, la défense des 

droits des Wallons, et le philologue A. Maréchal, qui fixa 
le premier les caractéristiques et les limites du parler na- 
murois; et le doux poète E. Robin, au cœur si profon- 
dément épris de son Namur et dont les vers restent gra- 
vés dans la pierre, à la pointe de Grognon; et P. Moureau, 
le sensible poète brabançon et L. Bodart, le plus fécond 
de nos auteurs dramatiques; et F. Bovesse, le grand 
patriote-martyr; L. Pirsoul, l'auteur du Dictionnaire na- 
murois; J. Grafé, l'animateur du Mouvement artistique 
à Namur; D. Martin, le bon chansonnier et bien d'autres 
encore, qui pour avoir tenu un rôle plus effacé n'en fu- 
rent pas moins de bons et purs serviteurs de nos lettres 
wallonnes. 


Le Secrétaire-Fondateur : L. Maréchal est le seul à 
avoir vécu la vie du Cercle, sans interruption, pendant 
quarante années. Aussi, ses confrères ont-ils pris l'habi- 
tude de l'accabler du titre de «Perpétuel». 


Le Président est entré aux Rèlis en 1911 et occupe son 
emploi depuis 1930. Une douzaine de membres, d'ailleurs 
comptent plus de 25 ans d'ancienneté. 


D'autre part, chaque année amène des recrues; des vo- 
cations se révèlent, de nouveaux talents s'affirment qui 
permettent de prédire aux «Rèlis Namurwès» qui ont 
résisté à deux guerres et à de multiples épreuves, un 
avenir digne de leur brillant passé. 


LES CAHIERS WALLONS. 


Les Rèlis 


Dialecte de Namur. 


Is n'èstinn't qu'one pougniye. 
Di Rèlis Namurwès 

Po r'fér tchantér l'patwès 

Di nosse bèle Waloniye. 


Conte lès vints, lès-oradjes 
Leü cambüse a crèchu, 

Et dès-aidants sont v'nus 
Po z'astans'nér l'ôrdadje. 

Is-ont souwé èchone 

Po maç'nér l'batumint, 

Et l'cambüse, tot doüc'mint, 
Est div'neuwe one maujone. 


Dès djonnes aux laudjès spales 
Ripud'nut sins bambi 

Dès mwins dès vis-ovris, 

Li cwârdia èt l'trouwale. 


Et maugré qu'on tam'jiye 
Lès Rèlis Namurwès, 
Gn'aurè todi pus spès!... 


Is n'èstinn't qu'one pougniye! 


VICTOR TONGLET 


Les Rèlis Namurwès 
Dialecte de C'elles. 


Gn'’aveûve on côp - volà d's-anéyes,- 
Dins lès classes done viye athénéye, 
On brâve profèsseur di flamind 
Qu'apurdeut saquants-aplopins. 

Po l’s-î èspliquè lès flametadjes, 

Il aveut co cint toürs è s'satch. 
Mais on sét qu'po v'nu à coron 

Do z-aprinde à nos djonnes Walons 
A fè pètè on noü lingadje, 

Gn'a co mwints côps on rude ovradje. 
Tantia qu'on djoù, odè d'flam'tè, 

On p'tit-arsôye di Namurwès 

S'avise do dire au maisse di scole : 
« Vosse flamind nos frè toürné l'bole! 
Si v’racont’riz en pur walon 

Li vicairiye di nos tayons 

Qu'ont fait causè dzèls lon èt laudje, 

Nos vos choüterins li bouche au laudje! ». 
Et, tot roviyant do chirlamè, 

Li profèsseur, pur Namurwès, 

A d'méye pièrdu dins sès tusadjes 

Et s’risov’nant di s’vi causadje, 

Lache d'on plin côp d’vant sès scolis : 
« Eh bin! vos n’ n’éstoz dés RELIS! ». 
Li parole n'a nin sti roviye : 

Les losses ont fait l’acadèmîye 

Dès vrais-amateürs di patwès. 

Ca sti lès Rélis Namurwès! 


JOSEPH HOUZIAUX, R. N. 


D’ene Grand-Mère 


Dialecte de la Basse-Sambre 


Gréle èt finote, lesse cor assez 
Pou s’grand-ddje, mi mârène Gélique 
N’avéve ni baston ni bériques 

A nonante ans passés. 


Fiesses èt dimégnes, pa tous les timps, 

Après veupes, èle vinéve nos vôye, 

Quand pontiéve, au totirnant del vôye, 
Si godiche di basin, 


Li maujonéye criyéve si hausse 

D'el rabressi... Mi, Vraculo, 

Su l’choùû di m'mârène, o culo, 
Dj'estéve come à l'dicauce. 


Ses messadjes avént l’minme doticet 
Qui l’boule di gôme ou l’djane cwastresse 
Ravôtîye dins l'lèdjère caresse 

Qu'estéve pour mi tout seü. 


Les fauvirètes qu'èle m'a conté 

Sont co là tertoutes è m’mémwere : 

M’a-dje jamais set passer d'i crwère 
Come à l’pure vèrité? 


EE 

Malonne, li payis dès cèréjes. 

C'est là qu'Grand-mére a vèyu l'djoü 

Et qu'ont viqué cint ans ses soûs : 
Matante Rôse, matante Téje. 


Pinser à zèles, c'est m’souv’nu d'lèye. 

I mchène, mi qu'l'a conu viye djin, 

Qu'au mitan di ses près-parints, 
Djél wès, riyote djonne fèye... 


E mil iût cint trinte, à Nameur, 

Ewou qu'èle apurdéve à keüde, 

Ele a vèyu, dins Dieu d'l'èmeüte, 
Li song roudji les meurs. 


Ele a vèyu fèrayes, cayaus, 
Vis tèstias, mârmites d'ôle boulante 
Asplati les sôdarts d'Olande 

Su li scréne di leüs tchfaus. 


Et - requiescat in pace! - 
Les mwârts, les mwârts bourés èchène 
O salwè, su li rvièrs do tiène... 

Li guère a là passé. 

Ele avéve éne fwé qu'on n'a pus 

E no siéke fournotri d’sciyince 

Et, sémplémint, sins marimince, 
Dijéve én-oremus. 


Saint-Hubert. Trinte-quatre etires a pid. 
Combén d’céps, pou l’malade qu'on wèye, 
A-t-éle fait l'vôye èt, sapinse léye, 

Lodji d’zous s’parapwi? 


Si pourtrait est la, dins l’ridant, 
Mins - est-ce mi vüwe qui s’brouy’réve? - dinme 
Ostant l’cén qui djaurde è mi-minme : 

Il est co pus r'chènant. 


C’ést-ainsi qu'après cénquante ans 

Dji wès co passer tènawète 

Li cléreâ d'ène blanke sandronète 
Dins mès souvnances, èfant. 


Edmond DOUMONT. 


Hommage fraternel 
á tous les déracinés 
de men village 


En chuwant Chinelle 


= FT Dialecte de Franchimont (Dinant) 


Eyu qui vent l'djoâ à l'Taye Saint Pire, à pwène si vos 
sauriz brèchi dins no p'tit ri d'Chinelle; mais, p'tit à p'tit, 
i s'alaürdjit : à l'Fourtchète, i gn'a d'djà ène plantche 
pou passer oute, èt quand il arive au Grand Sonlwez, vos 
n'è l'riconiri pus. Come si l'voye èsteut da li, i passe dis- 
sus sins d'mander l'pèrmission èt, come si gn'aveut né 
d'djà d'l'aiwe assèz t’tavau-la, vla lri d'Daufontène 
qu'acourt pou z-agrandi l'basse... Chinelle l'avale come 
vos aval'riz ène chope quand v's-avèz bé seu, puis èle 
broke dins les près au triviès des bouchons. 

Sins s'presser, èle bèroule su les cayaus en berdèlant, 
jusse come mi grand'mére qui causeut toudis toute seüle. 

Des saüls, drinsiyes come des viyès djins, clinc'neut Jet 
tiésse pou li dire bondjou èt les p'tits djanes pouyons qui 
grip'neut tout au long d'leüs couches ont l'air di s'ri- 
waiti dins l'aiwe, pus clére qu'in murwè. 

Chinelle n'a ré d'catchi pou nèlu. Waitèz là, pa d'sous 
l’sitokéye d'aügna, qué bèle trûte! 

...Comint, vos nè l'vèyèz né? Vos n'èstèz né pècheü 
d'abôrd! Chuwons ène miète li ri : dji v'sè moustrai co 
d’s-aûtes! C'nest né ça qui manque! 

t Nos v'ci à c’t-etire inte deüs tiènes qui nos catc’neut 
l’solia. Su leûs flancs, disbiyis pa l'hivièr, c'nest qu'in 
troupia d'bouchons èt d'bowèyes di toutes les cougnes 
qui n’ratind’neut qui l’momint d'mète led camisole des 
grands djoüs. Waitéz les bôlis en blancs pantalons, dis- 

ployi leüs preumèrès fouyes, pus vètes qui dè l'porèye, 
pus tinres qui des champiyons! Les nojflis ont d'djà mis 
leüs pindants d'ôr qu'in pwèye di vint, pus l'djère qu'ène 
caresse, fait balsiner come des sôlèyes. 


Dins saquants djoüs, l’coucou son’ra l’eûre dou Prin- 
temps; les p'tits mouchons s'mètront à mwiin-nâdje... 
èt les «Pice d'Aüje», come des catèdrales, tchant’ront I’ 
glwâre dou Grand Maisse qui bènit les famiyes nombreü- 
ses... 


Disous nos pids, l'dicausse s'aprète : li tapis d'wazon, 
r'mis à noü, est tout spitè d'marguèrites èt d'brayes di 
tchat. Nos routons su dou v'lours... Qui n'èstons-dje co 
gamins pou nos bèroüler là-d'sus come des poulins dis- 
lachis! 


Li bone odeür dè l'djonne seûve nos monte au nez come 
èn'encens. Come i sint bon! Ça n'vaut-i né cint côps les 
«Soir de Paris» qui les djojnnès fiyes d'à-c't-eüre pay- 
neut tchèr èt vilain pou z'atirer les pôves plomions à deüs 
pattes èt sins èles qui les omes sont? Et ça n'cousse ré 
c'qui gn'a d'pus bia! 

- Atintion! vos alèz brètchi! 

-- Mais dji n'veus pont d'aiwe! 


-- C'est pac'qui èle est catchiye pau bia vert kèrson qui 
vos crève pourtant les ouyes! 


-- Oh! c'est bé damâdje qu'on n'a né in pani pou z-è 
coude ène salâde! 

--Si n'vos faut qu'ça, nos f'rons bé sins pani; dj'ai jus- 
temint in grand démon d'mouchwè d'potche qui n'a né 
co sièrvu : ça fra tout jusse l'afère... Métons’-n’-s-i! 


... V'là l'salâde coudûwe! Ah! si les Brus'lères avént ça 
su leü tâbe, come i's blèf'rént! 


` 


En route, à c't-eüre! 


V'ci li P'tit Sonlwez! Droci ètou, li ri passe su l'voye 
come in sins-ginne. Les tchaürs èt les tchfaüs n’si r-toûn’- 
neut né zias; eüreus'mint qui gn'a in p'tit pont d'plan- 
tches pou les djins, aütremint i's püj'rént come u faut 
avou leüs solés! 


Si nos v'lons chüre Chinelle dins l'prè aus Fourgnas, 
i nos faura passer pa in trau d’Vhaye! 


Atintion! savèz èt mètèz-vous d’crésse come li tché 
da Tantane! 

Qwè! ça y est? Bon! Vènèz par-ci! 


Droci, i gn'a saquants bèlès goufes. Quand dj'èsteus 
djonne, dji èsteus souvint à l'pèche. En'ai-dje satchi des 
trates èt des trûtes di ces traüs-là! 


Waitèz l'pètite ritcheute drolà, à mitan rascouvrûwe 
pau z-ès couches! Dji n'ai jamais braconè qu'in côp di 
m'viye : ça s’ti là! I faut qui dj'vos raconte l'afère. 


Dji saveus pac'qui dj'l'aveus manquè pus d'dis côps, 
qui gn’aveut là ène trite d’éne live au mwinse. Ele m'a- 
veut câssè dji n'saureus pus dire combé d'côps, en r'bro- 
kant d'sous les couches. Pourtant, i mè l'faleut, mais!... 
comint fér? 


Justemint, di c'trèvin-là on ramantcheut l'fontène 
Saint Haulin, in Saint qu'est conu s'qu'à Fosses èt co p'tè- 
te pus lon. 


En passant déz les maçons, dj'aveus vu in moncya d' 
bèlès rukes di tchaüsse èt dj'm'aveus dit : «V'là m'n-afè- 
re! » 


Sins ré dire à nèlu, dj'apice ène ruke èt djè l'pète dins 
m'pani. Li londmwin, à l'piquète dou djoû, èvoye pou D 
prè aus Fourgnas?... Di broke dins l's-aügnas, dji sautèle 
li ri d'ène asgambèye, dji skète mi pantalon dins les spè- 
nes, mais dji n'i pinse né : i gn'a qui l’trûte qui compte! 

Moman n's'ra né p'tète di m'n-avis' t-t-à l'eüre, dijeus- 
dje dins mi-minme, mais i s'ra co toudis timps d'sondji à 
ça en ralant... 

Tout l'minme, dj'arive à m'catchi dins ène bowèye. ène 
miète pus haüt qu'li rtcheüte, là, tout jusse, tènèz?... 
Dji fous m'ruke di tchausse dins l'courant; djè l'disman- 
tche avou ène broquète èt... l'aiwe divént tossi blanke qui 
dou lacya. Li goufe pa d'sous l’ritchetite est toute broüyi- 
ye... Gn'a m'cœür qui toque come in rèvèye : on direut 
qu'i fait des cômulets!... Qu'est-ce qu'i va s’passer? 
Ca n'tauje né! In rrmüwe-mwinnâdje di tous les diâles! 
Puis... pus ré! 

L’aiwe coumince à raclèri tout doüc'mint... Li trate est 
là, au d’seûs! Ele ni boudje pus... 

Dji m’coûtche su m’vinte... dji s’tinds m’bras... dje l'a- 
pice... djé l’téns! Gn'a pont d’mau : co ène miète, dji vo- 
le li g... (ça n’si dit qu’pou les biésses) à l'aiwe! 

Dji satche mi coutia, dji drouve mi trite, djè l'vüde èt 
l’sitiche à m’pani. 

Qué bièsse! Dji n’saveus pus r'clôre li couviaque... 
Tins! Tins! Et v'là co deüs p'tites in pau pus bas!... 
Abiye! Dji ramasse mes pèchons, èt aye, èvoye! 


Dj'aveus fait ène bèle pèche, gn'a pas à dire, mais dji n' 
esteus né pus binauje qui ça pac'qui m'cheuneus qu'dj'a- 
veus mau fait. Et pis, c'côp-ci, dji sondjeus sèrieüs'mint 
qui m'pagna bèyeut pa l'bawète di m'pantalon èt qui 
dj'pôreus bé awè des pâtères di pourcia en rintrant à r 
maujon. 


Dji n'ai pus jamais racouminci. 


Mais, diskindons in pau pus bas pac'qui si dj'contunü- 
we à raconter des istwâres di pèche, nos n'èstons né co 
arivès. I faura co bé passer pau trau d'l'haye pou z-alèr 
dou Prè Tèvau dins l'prè d'au moulin; mais gn'a pont 
d'dandji di skèter nos loques droci : on z-i pas'reut à I’ 
course avou ène berwète. 


La! nos i v'là! Waitèz don là, à vo gauche, li bia bos! 
C'est l'Fays, li paradis des lapins! Gn'a d'ça éne quaran- 
tène d'anèyes, il èsteut l'nwâre bièsse dou gârde-fores- 
tier qui, in djoû, ramasseut dis bricoles èt què r'trouveut 
vinte li londmwin. Di qwè piéde ses dairins pwèyes... 


L'cimintière est drola à dreute, à l’coupète dou tiène... 
Tirons no casquète : Popa èt Moman sont là! 


In pau pus lon, à l'crèsse ossi, li maujon dau Coco èt 
droci, à l'valèye, li cène dau Chien. Si dj’vos lome li mau- 
jon d'ces deüs «lieudas'» là-ça pinse li Coco. c'est pac’ 
qu'i's èstént les deüs pus droles di chams qui v's auriz 
seü rencontrer : des vrais wallons qui dj'ai branmin han- 
tès, qui dj'vèyeus voltiye èt qui m'ont lèyi, m’cheune-t-i, 
in timbe di transmission, dj'aureus bé v'lu dire : ène 
miète dé leü n’ésprit, mais ç'aureut sti m'vanter. 


Si n's-avancé! 


Et v'ci l'Rivâdje! Trwès quate pètitès maujons qu'on 
pich'reut oute; mais les bravès diins qui viqu'neut là 
n'dèv'neut ré à nèlu... Droci, dins l’timps. c'èsteut l'bi 
d'au moulin, ène basse di né lon d'deüs mile mètes cubes 
d'aiwe. Li grande pale est toudis là, cent mètes pus bas. 
mais èle est tout l'timps au laudje èt i faut bé waiti à ses 
pids pou passer su ses plantches vermoulüwes. Trinte 
mètes pus lon, v'là les bâtimints dou viye moulin. Au pè- 
gnon, gn’aveut deûs rûwes ` ène grande èt ène pu p'tite. 
Pou mwinner l'aiwe dè l'ètang su leüs palètes i gn'aveut 

in gros tiyau d'fonte. Avou ses deûs djambes èt s’bou- 
troule, i r’cheuneut à èn'ome. 

Mais l'moulin est s't-èvoye avou l'dairin monni. L'pus 
djonne des fiyes a mariè in p'tit cinsi. I’s ont fait des 
staules èt des rans d'pourcias dins les bâtimints. Dii 
braireus bé quand dj'pinse à çoula. Et no p'tit ri qu'aveut 
tant d'plaiji d'travayi pou doner dou pwin aus-ès djins, 
s'a distoûrnè d’disbautchance pou n'pus vèye éne paréye 
misère. 

L'atindèz chiler à l'pale? Et l'vèyèz couri s'catchi dins 
l'bos come s'il ésteut houteü d'fér l’fènèyant maugrè li? 

In’si rmoustra pus d’vant d’iésse oute dou moulin... 

Alons l’rivéye au pont dé l’voye, drolâ, pa d’sous,... asto 
dè? grote di Notre-Dame di Lourdes qui d’mes parints 
ont agayolé dins les rotches qu'on veut di t-ci!... 


Nos-y-éstons! Choûtèz Chinelle come èle babiye! Ni 
s’reut-ce né ène patère di r’merciyemint à l’Avierge qui 
saye dè l’rapauji d’awé pièrdu s’place au moulin? qu’éle 
dit 1a. 

Si nos fié come Chinelle,... ène munute? 


Trouv’riz bé pus bia coin qui c’t-ci? Des bos’ t'tautoü... 
in vrai cirque! Des bèlès rotches! Des grands pouplis, tos- 
si dreuts qu’des tchandèles! … Et lri qui n’sitait né ène 
ségonde! 


Au mitan d’laiwe, qui chène pa places come dou lacia 
tchaûd moudu, én’osse-cu, à djoke sur in cayau, tchipiye 
en batant l'mèsüre avou s’quéwe; ène aronde, riv’ntiiwe 
au preumi trin, tone pa d'seüs nous, come ène sote; in 
djèrau, awarè d’nos vèye, fait ` pétche! pètche! an com 
d’l’haye des Gates! 


A l’grote, Bernadette asgligniye n'è finit né d’dire si 
tchaplet... ét Notre-Dame nos r’waite come des viyés 
con’chances!... Et di m’trouver là, au mitan d'in paréye 
décor, dji m’sins tout sdaugne ét mes-ouyes si brouy’neut 

Alons-é! Il est timps!... 


Droci c'est li P'tit Bi qui fournicheut laiwe au grand 
étang dé l’Soyeriye. On l’lome cor insi mais toute si mai- 
we passe à s’t’elire pa l’pale dou Prè des Pôves, pac’ qui 
l’ètang di wite mile mète cubes qui fieut router l’Soye- 
riye a sti stoupè. On l'a minme tchèrwè I’timps dè l'dai- 
réne guerre. 

Quand dji r’pinse à no Soyeriye, dji sis anoyeti qu’n’est 
né dè l'direl 


61 


Si vos saviz qué bazâr qui gn’aveut là d'dins gn'a qua- 
rante ans dit-ci! On n'satindeut pus quand les armüres 
èt les dèbiteuses èstént à plin dalâdje. C'èsteut co à peu 
près ’minme poliswâr, qui groûleut sins lachi. Dins P 
chantier des mârbriers, èyu qu'popa èsteut maisse, i gn' 
aveut ène dijène d'ouvris, tertous au pus adreuts èt au 
pus vayants èt, c'qui n'gâteut ré, tertous au pus vèrdasses. 

On chantier des policheüses, on rieut èt on tchanteut 
dou matin au nüt, mais on r'rouvieut né d' froter à tout 
distrûre. Li p'tit Tchirote mwinneut l'binde di couméres 
come i ngrand. Il aveut à s'dos ène bosse come ène hote 
èt il èsteut toudis gaiye, c'est l'cas dè l'dire, come in 
bossu. Tout l'monde li vyeut voltiye. Li paüve malleureûs 
a sti lèyi ses ochas en France à l'aüte guerre! 

A c-t-eüre, i fait tossi paujère à l'Soyeriye qui l'timps 
dè l'bènèdiction au salut. No p'tit ri n'aveut pus ré à z-i 
fér; i s'a co distoürnè in côp... I n'a pont d'tchance, no 
vayant p'tit ri! 

Pouqwè Chinelle a-t-èle passè oute di m'vilâdje? Dji n'i 
comprinds ré. A mwinns qu'èle ni s'aureut doutè qui dj' 
ireus d'mèrer in djoû ou l'aüte à Romèdène èt qu’éle au- 
reut l'plaiji d'm'i r’véye? En tout cas, èle n'a jamais v'lu 
n'n-aler pus lon... C'est là qu’pa dri l’gendârmèriye èle 
mouche come ène pièrdûwe dins l'Hermetaon... 

Dji n'manque jamais ène ocasion dèl a'ler r'vèye : nos 
nos con'chons dispüs si lontimps! Au bon timps, dji vas 
souvint rêver, mi ligne à l'mwin, tout llong di s'parcours. 

Ele n'arète né d'tchanter; mais c’n’est pus l'minme 
air, mi cheune-t-i qu'à Frantchimont : c'est pus... trisse. 

Come mi, dji süs sir qu'èle rigrète li p'tit trau èyu qu’ 
èle a v'hu au monde. C'est sür'mint ça qu'èle dit, mais... 
gn'a qu'mi què l'comprinds. 


EM. JOS. PIRET 


NOTICE GEOGRAPHIQUE . Chinelle, petit ruisseau aux capri- 
cieux méandres, sous-affluent de la Meuse, prenant sa source à 
la Taille St-Pierre, à quelques kilomètres de Florennes. Il passe 
à Franchimont, au hameau du Wez-de-Chine et se jette dans 
l'Hermeton ou Grande Eau à Romedenne. 

Franchimont était renommé jadis pour ses marbes de choix : 
rouge royal-byzantin et bleu belge. La firme Preïon frères et 
sœurs y exploitait trois carrières importantes, maintenant épui- 
sées. Celles-ci fournissaient les matières premières à une vaste 
scierie hydraulique qu'actionnait la Chinelle. Les marbres ouvrés 
s'acheminaient en grande partie vers Anvers et Paris. 

Li tchant des mouchons 
Dialecte de Bois-de Villers. 


Mi pus grand plêji, dé l’ campagne, 
C’est d'choüter tchanter les mouchons; 
Gn'a-t-i rin d'si pléjant sus l’dagne 

Tot d’suite qu'arive li bone séson? 

Dins l'prétimps au tinre vèt? fouyadie, 
Tot piqué di rlüjantès fleurs, 

I lanç'nu leus spitants ramadjes, 
Fiére di leus novélés coleürs. 

Il ont rovi totes leus-angouches, 

Les frèdès nèts, les djotis sins pwin 
Et dans’nu fot d’zéls, dins les couches 
Sins pupon d’peu do léd’dimwin. 
Minme divant qui l’solia ni s’léve, 
L’alouwéte comince les concerts 

Et dédja li djournée s’achéve 

Qui l’mauvis flûte co ses bias èrs. 

Tot llon do djoü, pa tot l’viladje, 

Ci n'est qu’ratournées, qui clérs tchants, 
Qui des dots, ét pléjants ramadjes 
Dins l'bwès, les pachis èt les tchamps. 
Autoù d’mi, dj’6s tchanter des basses, 
Des baritons, des contraltos, 

Et sins-awé à m’boudji d’place, 

Des ténors ét des sopranos. 

Dji pous djouwi di totes les games, 

Di tos les jenres, di tos les tons, 

Et mes-acteurs mét’nu tant d'âme 

A lanci au Ciel leus tchansons. 

Al néti, quand djas fait m’djournée, 
Di d’sus m’cou, djchoite li raskigno 
Disliner si candjante ratournée, 
Tchaurnante à vos fé mète è dgnos. 
Et tot ci p'tit monde là cavole, 

Vréyés fleürs do Ciel. auto d'mi, 
Amisant, djwouwant s't'utile role, 
Mougnant l’vermine, nosse grand’énmi. 


ERNEST FRANÇOIS. 

Li Tchanson des Grands Bwès 


Dialecte de Perwez (Brabant) 
( Air : La Chanson des Blés d'Or). 


REFRAIN 


Djolie ,nos-irans, peusqui l’ swèrée est bèle, 

Chouter rin qu'a nos deus, li tchanson des grands bwès, 
Vinoz, n'ètindoz nin ci tchant qui nos apèle? 

C’est l'amour avou l'vint, qu'aront mêlé leus vwès. (bis) 


I 


Li lune quand finit l'djourmnée, 
Va monter waut pad'zeu les bwès; 
Ele comince à fer s'grande tournée, 
Pa des carèsses à tos twèts; 

Dins ’lair èle court tote rilujante, 
E porsuvant les blancs nulias, 

Nos surans si vôye amusante, 

D'on plaiji qu'est todi novia. 


II 


Vinoz rate au bwès qui s'èdame, 
C’est eure bènie des amoureus, 

Li minme sondje implit nos âmes, 
Li fin do djou nos rind eureus; 

Li rossignol è nos véyant, 

Va cominci si dous mèsadje 

Et les mouchons si rèvèyant, 
L'acompagn'ront di leu ramadje. 


III 


Totes les gottes di rosée, 

Si tinant aus brantches è pindant, 
Po mia nos fièster à l’vièsprée, 
Riluront come des diamants. 

Nos irans pa d'zos les cochètes, 
Trover les nids dins les bouchons, 
Causer tot bas dins leu catchète, 

A tos les èfants des mouchons. 


64 


IV 


Les grands aubes ont bachi leu tièsse, 
Po plu chouter les amoureus, 

Et leus fouyas ont des carèsses, 

Po qui passe à leu-z-ombe à deus. 

Au fin fond do bwès, li vi tchinne, 
Qu'on dous vint va co fer causer, 

Dirè : «Qui todi l'amour mwinne, 
Deus keurs qui sont fèts pa s'inmer.» 


CH. HANQUET. 


Avri 


Dialecte de Jamioulx. 


Du lait avec des fleurs de sarriette 
J. GIONO. 


Nos-astins d' l'aci trimpé come in tayant d’épe, 

Evci l'âvri qui vint nos ramoli. 

Nos djèrèts n’ ployint nin pus quéne ésclimpe dé tchinne; 
Nieu, l’ soya lüt; v’ci qu'i nos déstinguéle. 

Nos mindjrons dèl dioute a-2-ôrtîyes, a pichoulis, 
Amére come ène drogue a nos r’nétyi D sang. 

Nos tchiquerons dou bôli avou D djonne séve qui zgoute 
Eyé D vint coumel’ra lès florisons. 

Pwi l’èsté véra pou peter ai some a plandiére. 


WILLY BAL 
( La flûte de Pan, 4 avril 1937) 


épe : cognée; ésclimpe : grosse branche; nieu : nouveau: dés- 
tingler : détendre; bôli : bouleau. 

MER 


Dialecte de Namur 


Li Scorio 


Au lieutenant-Colonel de Cavalerie 
A. Abras, 
en déférente sympathie 


Dispeuye saquants samwinnes, nos avans on novia 
tchèt, nwâr come one gayète. Come i l'est djône èt curieus 
èt qui s'èware one miète po tot, mi bèle-fèye l'a batisé 
Bambi, al môde d'on sauvadje gadot qu'èle a vèyu au ci- 
néma. Mi feume, lèye, li présinte a tot qui passe pa l’ 
maujone. L'oute djou, c'esteuve al Twinne do Tiène, on 
vi camarade di guére qui vint d'tanawète al chije adlé 
nos : 

-- Oyi, ça, Fine, c'est st'on bia, di-sti, en waitant l'tchèt 
èt en li rlèvant l'tiesse avou s'dwè padzo l'minton, mais 
c'est damadje qu'i l'a l'blanque sitwèle su s'pwètrinne, 
pace qui v'l'auriz plu èvôyi a Londe èt v'z'auriz gangni 
au mwins deus milions... on z-i doneuve dèdja on milion 
dvant l'guère di quatôze po on nwâr tchèt sins tatche!... 

-- C'est l'vraye, ça, Twinne?... qu'èle dimande Fine qui 
s'dèmèfiye volti... 

-- Bin, on l'dit todi... mais dj’n’a jamais sti vôye, a rè- 
pliqué l'Twinne... ci n'est nin come avou les scorlos... 

-- Comint les scorlos? Qwè vloz dire?... 

-- Bin, c'est st'one viye istwère qui m'rivint tot d'on 
côp èt qui dj'vos vas conter... 


* k ok 


Vos conichoz bin, a cominci l'Twinne, en satchent rat- 
mint saquants côps su s'pupe po n'nin qu'èle si distinde 
èt en s'adressant d'abôurd a mi, li Djan Pèna... C'est l'ci 
qu'esteuve dins les lanciers et qui vneuve volti dviser avou 
mi quand i lodjeuve a Wulpène... Dj'è l'apèleuve li jokè. 
D'peuye longtimps, i s'a ètabli garagisse pa Ciney mais 
i provint, come mi, dèl reuwe St Nicolès èt nos avans fé 

nos Pauques échone. Si moman esteuve veufe èt tra- 
vayeuve a sfé moru po qu'i n’manque di rin. Li, c'esteu- 
ve on bon ptit ome : on z'aureuve dit qu'i compurdeuve 
les pwinnes dèl pôve feume. I l'apirdeuve bin è scole èt i 
waiteuve di n'nin trop s’fé mennèt èt di n’nin trop chè- 
ter ses moussmints... Co sovint, al place di djouwer, i 
fiyeuve des comissions po les djins, waiteuve por zèls a 
leus pices al rimoüye èt ramasseuve ainsi saquants mas- 
toques; su chije qui gangneuve, cinq alinnent dins si 
spaugne-mauye, li dérène passeuve a one bouboune po 
s'moman èt por li... 

Surtout l'anéye di nos Pauques, i n'sondjeuve qu'a ses 
spaugnes. I vleuve aidi s'moman a bin fé les afères... 

A c'momint - la, i faut vos dire qui li spot coureuve 
dins les gamins d'li scole St Nicolès, qu'on doneuve 50 
centimes, èmon les Jésuites, quand on z'i pwarteuve on 
scorlo viquant. C'est l'Zir, on dméye wargnasse di Boudje 
qu'aveuve vinu avou ça et, avou deus ou trwès arsoüyes 
di s'genre, is l'avinnent bouré st'idéye-la dins l'tiesse dal 
Djan. Cit-ci fiyeuve chonance di n'nin les crwère. 

Portant, on djwèdi a onze eüres, en soürtant d'li scole, 
i m' dimande si dj'vous aler d'l'après diner, avou li, vôye 
après des scorlos al citadèle. 

-- Si dj'è trouve onk, dècide-ti, gn'aurèt on gros sou por 
twè èt quate por mi... Si c'est twè qu'è |’ trouve, t'aurès 
les quate gros sous èt mi onk... 

-- Bon, nos irans, qui dj'responds... 

Nosse diner avalé, nos vla èvôye èt tote li dméye djoür- 
néye nos avans bèrôlé, rnichi dins tos les cwins do tches- 
tia : dins les vis meurs, padzo totes les pires... Eviè cinq 
eüres èt dméye, nos n'avinnes co rin vèyu èt nos n'avin- 
nes causu assèz d'fougni, d'nos arrachi les dwès èt les on- 
gues, quand vla qui d'zos on moncia d'cayaus, al place 
do Fourt d'Orange, li Djan discouve on scorlo : 

-- Dj'è'n'n'a onk, criye-ti, tot binauje, èt c'esteuve li 
vraye... 

-- C'est st’on grand, li di-dje,... Quékfiye qu'on n’aurét 
bin 75 centimes! 

-- Oyi... ou on franc... waite quéne pice!... Si on a on 
franc, t’aurés deus gros sous qui porsüt en stitchant I’ 
biesse, avou one pougniye d’iébes, dins one bwésse di 
blanc fièr qu'i l’aveuve è s’potche... 


La dsus, nos vla dischindu, mitan rotant, mitan cou- 
rant, come si nos avinnes ieu gangni l'gros lot. 

Pa St Aubwin, nos arrivans mon les Jésuites... Li gran- 
de pwate su l place do Palais d'Justice, pa oussqu’on 
vèyeuve todi intrer èt soürti des scolis, esteuve douviète 
a craye. 

-- Va par la, dji t'ratindrès vaici, di-dje al Djan, pace qui 
bin ètindu, si grande sicole la, avou ses hôts batumints, 
nos fieuve one miète peu èt on n'saveuve nin au jusse 
pa ousqui faleuve i moussi. 

Les massales totes rodjes, li cœür toctant... li Djan pas- 
se pa l'craye èt dj'èl vwès prinde les montéyes dins on 
laudje colidôr... 

La, a mwin drwète, one uche si douvieuve su one pice 
ousqu'on prète lijeuve a on pipite, tcherdji d'lifes! 

-- Et là, mon ptit, que veux-tu? qui s’infoûrme en 
vèyant l'Djan. 

-- C'est pour un scorlo, m'sieu l'curé... saye d'espli- 
quer l’gamin. 

-- Un quoi, dis-tu?... Et puis, tu sais ici ce n'est pas 
monsieur le curé, c'est « père » qu'il faut dire... 

-- J'apporte un scorlo, m'sieu l'père... 

-- Pas m'sieu le père... mon père... Qu'appelles-tu un 
scorlo? è 

-- Bin... c'est une bête... qui s’traine par terre, vous 
savez bien, comme une coloüte là... 

-- Et pourquoi apportes-tu ce scorlo, comme tu dis? 

-- Bin... parce qu'on a dit qu'on donnait 50 centimes 
quand on en apportait un... 

-- Ah! On t'a dit cela? Qui? 

-- Les gamins d'mon école, m'sieu... mon père... 

-- Allons, montre-moi cela... 

Quand l’Djan a ieu douvièt l'bwesse, li père s'a pèté a 
rire : 

-- Ah, mais c'est un orvet, ton scorlo!... Peut-être cela 
intéressera-t-il le professeur de sciences, en effet... Dans 
ce cas, c'est à l'entrée de la rue de Bruxelles que tu dois 
te présenter... Va bien, petit et merci. Au revoir... 

En soürtant, nosse Djan, pus rodje qui dvant, m'a con- 
té l'pasquéye en montant li ptite reuwe qui done su l'cène 
di Brussèle. La èto, su l'cwin, gn’a one grande uche... 
Sins bambi, l'Djan broke didins. 

Mais, c'est ’minme rèpèticion a waire près qui rco- 
mince, avou on ptit vi ome tot pèlé c'côp-ci, èt qu'a ieu 
bin deur a comprinde ci qui l'zamin voleuve. C’esteuve 

on pourti. Al fin portant, i l'a saisi èt i l'a dit al Djan 
d'aler a l'ache on pau pus lon oussqu’on saureuve bin 
qwè... Et po l'deuziyinme côp, dj'a vèyu l'Djan rivnu ber- 
wète. En minme timps i duvneuve pèneu, nauji, strindu 
pa l'angoche di n'nin gangni ses cinq gros sous èt pa l’ 
l'paumaugne ossi qui cominceuve a s'fé sinte... 


Portant, deus munutes après, i passeuve li wôte pwate 
dins l’reuwe di Brussèles oussqui c'est mârqué ` Notre- 
Dame de la Paix - Facultés. 


Ele esteuve tote au laudje, donant su one coü oussqui 
des djônes omes si pormwinrninnent en dvisant. Des 
oütes rintrinnent del vile : i pleuve iesse chije eüres èt 
dméye. Vaici, astoc di l'intréye, dji poleuve vôye li Djan... 
Qu'aleuve-t-i fé? 

Avou s'bwesse dins s'gauche mwin, i va viè deus étu- 
diants qui rivninnent... Dj'ètindeuve a mitan qui l'z'eus 
espliqueuve poqwè qui vneuve. Zèls, tot sbarés, li rwait- 
tinnent èt sayinnent di comprinde. Des oütes arrivinnent 
dilé zéls èt dji vwès l'Djan qui drouve si bwesse... Tortos 
li causinnent èchone : gn'aveuve bin dije adlé li. Al fin, 
dj'è vwès onk qui fét des djèsses come po mostrer one 
saqwè au gamin : 


-- 3me porte à gauche, qui li dit, frappe et entre, le père 
est toujours là... 


A pwinne qui l'Djan esteuve èvôye dins on laudje coul- 
wèr qui tortos s'foutnut a rire et come des oütes arri- 
vinnent co, dj'ètinds onk dèl binde qui les met au cou- 
rant... 

-- On a envoyé un gamin porter un orvet chez le Pif... 
en va rigoler! 

A c'momint la, dj' l'avouwe, dj'èl z'a waiti èvi... Rigo- 
ler! dijeuve-ti, ci djône ritchô-la, avou s'tiesse di oulotte 
èt sins sondji à nos transes! Dji sinteuve qu'is djouwin- 
nent avou nos, qu'is baltinnent li Djan èt des lârmes 
di colère, d'on côp, m'ont spité des oüyes; dji sèreuve 
mes pougnes dins mes potches di n'nin iesse assez fwart 
po rivindji m’camarade; si gn'aureuve ieu des pires astoc, 
dji crwès qui dj'èls z'aureuve ieu caloné... 

Su l'timps qui dj’tuseuve ainsi a mau, vla Djan qui 
soürte do colidôr èt l'z'ètudiants qui s'bournut tot autou 
d'li. Dji n'èl saveuve pus vôye, mais dj'ètindeuve bin qu' 
l'afère n'avait nin roté. 

-- Quoi? Il ne t'a pas pris ton scorlo? Il ne t'a pas don- 
né 50 centimes?... dimandinnent-is al Djan. Et pa l'vwès 

anoyeüse di c'tici, dj'advineuve qui l'esteuve prèsse a brai- 
re. 

C'est st'adon qu'onk des ètudiants, on nwâr, pus grand 
èt pus fwart qui D z'oütes a pris djintimint Djan pa li 
spale : 

-- Mets-toi ici, près de moi, li a-t-i comandé... et toi, di- 
sti a onk di ses camarades, place-toi de l'autre côté, tu 
seras caissier... 


Et volè-la tos les trwès, su l'intréye del coü, mi toür- 
nant l'dos, li Djan au mitan d'mes deus gaiyards, avou 
s'bwèsse : 

-- Ouvre ta boite, li oûrdonne li grand nwär, èt ossi 
rate qu'on baraqui su l'fwére, volla qui fét on bonimint 
d'tos les djales à tos les cias qui s’pormwinrninnent dins 
l'coü : 

-- Venez voir, messieurs, le fameux, le véritable, l'uni- 
que scorlotium citadélium... èt ça a tchèyu come si m' 
n'ome n'aureuve jamais fé qu'ça... Approchez, appro- 
chez..., n'aleuve-t-i èt ouvrez vos goussets : pour deux, 
trois, quatre sous et plus si vous voulez, vous pourrez ad- 
mirer, toucher, palper le plus beau scorlo du monde vi- 
vant et sans os... Allons, là--bas, philosophes, disciples 
de Platote et d'Ariston, frères de St Thomas qui ne voulez 
point croire sans voir, approchez, payez et vous verrez... 
Deux sous seulement... Accourez, fils d'Esculape, carabins 
et autres docteurs ès sciences et surtout payez, payez 
vite... la séance ne dure que dix minutes... Et dji n'sé co 
to qwè c'qui l'a dit en français èt en latin... 

Naturélmint, causu tortos sont st'arrivés èt dj'è n'a 
profité po m'raprochè èto... Dji n'vos dis qu’ca : les gros 
sous èt les mastoques plovinnent a rlaye dins l'bonète 
do caissier... Ça a duré saquants munutes. Après ça, 
l'grand nwar a pris les caurs dè l'bonète do caissier et i I’ 
z'a dné al Djan en soriyant : 

-- Tiens, di-sti, et tu peux conserver ton scorlo... Es-tu 
content? Que vas-tu faire de tout cet argent? 

Li Djan qui n'si sinteuve pus d'boneür a respondu d'one 
traque, asbleuwi qui l'esteuve 


-- Je vais l'donner à ma moman, pour ma première com- 
munion.! 


-- Très bien, tu es un brave... èt tot li caressant l’tiesse 
li djône ome li a dit a rvôye... 


One miète après, astoqués a one fignesse, nos comptin- 
nes les caurs : gn’aveuve 8.50 frs. 

-- Tins, di-sti ’Djan, vla on franc èt dji paye one go- 
zète... Li resse c'est po mi spaugne-maugne... 


Dj'esteuve ossi contint qu'li èt c'est tot èfoufés d'nosse 
pasquéye èt tot mougnant one gozète qui n'z'avans râlé... 

Après l'soper, dji m'rafiyeuve di rtrover l'Djan, po sa- 
wèt si s'moman -- qui mes parints vèyinnent volti -- avèt 
sti binauje : 

--Ele a sti mwaiche, m'a-t-i conté : èle a dit qu' c'es- 
teuve bon po on côp, pace qu'èle vout qu' dji d'vègne on 
bon ovri qu'èle a dit èt nin on rôleu èt on bribeu... 

-- Et li scorlo? a d'mandé Fine qui vwèt volti totes les 
biesses... 

-- Nos l'avans mostré au maisse li djou d'après èt i nos 
a dit qui c'esteuve one biesse utile, qui faleuve li lèyi vi- 
quer... 


Nos l'avans rpwarter al Citadèle. 
J. RIVIERE. 


Lès mèrcantis 


Dialecte de Gembloux. 


Les mèrcantis dèl guère 

- Sins è mète onk à paurt - 
Sont les onis dèl tère, 

Maugré leu moncia d’caurs! 
Madame a trwès fourures, 

Mossieu djoûwe aus p'tits tchfaus; 
Po candji leüs alures, 

Is s'don'nut tos lès maus! 


Mins là c'èst pac’ qu'al baurire 
On r'conèt les pachis, fuch en bin ou en pire. 


JOSEPH LAUBAIN. 

Mès pupes 
Dialecte de Celles. 


Lès djonnès djins tchantèt sovint l'amour, 
Lès tinrès baujes, lès doüs mots, lès carèsses; 
Lès frissés chijes d'estè su l'banc dol cour 

En tnant pa l'cô li mayon qu'on rabrèsse. 
Po lès pâpâs, rin d'mèyeü qui l'biberon! 
L'ci qu'a l'quintosse suce volti dol jujube. 
Mi, dj'n'èl catche nin, dji n'ai jamais si bon 

Qui do tètè mès pupes. 


Dji n'ai qu'one feume èt dj'èl veus fwârt volti! 
(On w riqwèrè pus. à m'âdje, lès djonnès fèyes). 
Mais question d’pupes, gn-a co dije à m’résli 
Et dj'è mwai sogne, c'èst dès chérès-ostèyes. 
Gn'a d'totes lès sôtes : di tère, d'ècume èt d’bwes: 
Des longues, dès coütes. dès toürnantes èt dès drwètes. 
Et quond dj'vous yèsse ossi contint qu'on rwè, 

Mès pupes, faut qui dj'lès tète. 


Li cigarète, fine èt lèdjire à l'mwin, 

Ça v'done on-air, si pô d'francès qu'on scrèpe. 

Et l'bia pèle-panse, po fè di s rinkinkin, 

Lait pinde l'anglaise au fin coron d'sès lèpes. 

S'on vout fè l'gros, rin d'parèye qui l'boulon 

Avou s'laudje bague èt sès bleüwès-ignires. 

Mi, tot-à m'auje, djaime co mia, sins façon, 
Satchi m'pupe di brouwire. 


Po travayi, si dji vous yésse vayant, 
Di m'prôpe toubac dji boure mi pupe èt dj' fume. 
Quand dji n'fais rin. ci s'reut bin anoyant 
Si dji n'pleus nin fè igni m’tiésse d'ècume! 
Tot fiyant m'djârdin, dji tète do cèréji. 
Vive li p'tite coute po scrire su l'tauve di m'tchambe! 
Mais quand dji vous awè l'air d'one saqui, 
Dji mosture mi bout d'ambe. 


Vos ploz bin m'erwâre, mes pupes c'èst més mayons. 


Minme qui do m’véye, lès-i fè dèscarèsse, 
(Wasereudje vos l’dire? Qui ça n’vaye nin pus lon!) 
Djialouse, mi feume, mi rwaite co bin su crèsse! 
Li djot portant qui dj’lés lairai d’costé 
Dji n’sérai pus bin lon do clére més-ouyes. 
Et do sondji qui ç sèrè tot d’fume, 
Waitoz! dÿè n’n’ai Vtchau d’pouye! 
J. HOUZIAUX. 

Pi grand pére Dialecte de Namur. 


Mi r’chone-t-y ? 


On a dit co cint céps : « C’est tot ratchi s’parin» 
Di m’fiyou; waitiz ses ouys, si nez, tote si tiesse... 
Mi vout-on fér plaiji et m’prind-on por one biesse? 
Qui l’éfant euye mi maye?... Il est pu bia; bramin. 


On dit qu'on p'tit, sovint, ravise ses grands parints, 
Swèt' caractère, visadje ou bin co pa les djesses; 

Mi, c’n’est nin pa les tchvias, dj’énn a trop wère di resse. 
Nos vwèrans qwè pus taurd; i n'a qu’dis mwés, l’gamin. 


Mais nos polans d’dja vôye qu'à tot i s’intérèsse 
Qui, quand i vwet do noù, i sodje èt s’dimande « Qu'est-ce» 
Riwaite, si rètassiye èt comince à (user. 


Is’tind ses brès après, fait signe po qu'on li done 
Ci n'est qu’euchant compris, qu'i s’riboute a djouwer. 
Il est curieus d’aprinde; bin, d’abérd, i m’richone. 


J. GILSON. 


Si mesti 


Vos avoz d’dja ossi étindu dire, quéqu’fiye 

Qui, po sawè l’mesti qu'aurè pu taurd léfant, 
Faut mète totes sôrtes d’ostéys èt li p'tit au mitan 
Et, qu'ome, il ovréy'rè avou l'afère tchwèsiye. 


Nos avans assayi; dji vous bin qu'on è riye; 

Avau les agayons li gamin djibotant 

Et nos qui ratindeuve autot en l'riwaitant 

Po vôye ci qu'i pidreuve po gangni s'pwin dins l'viye... 
C’est vaici qu'ça d'vint drole : quand il a yeu waiti 

Ci qu'nos avinnes mètu, il a tot là lèyi; 

Gn'avè d'tot, sauf des caurs, on sabe, one aspergesse. 
Aureuve-t-i dins l'idéye qu'i va viker rinti? 

Amwins qu'i n'tchwèsireuve d'esse sôdart ou priyesse... 
Car po des rintes, dj'a peu qu'nos n'sépanches l'ostèyi. 


J. GILSON. 

Soladj'mint 


Li p'tit a l'ouy lujant, ses p'titès mwins bolantes; 

I tressine, maugré ça, il est zwat èt frileus 

I n'a pont d'apétit, ni dwat wère, est fivreus 

Et brait minme quand s’moman, waitant d'l'apauji, 
[tchante 


S'aureuce-t-i rafrèdi?... li saison est mèchante... 
Il a stir’mint do mau po yesse insi, grigneu; 
I nos faurè l'docteur... si ça sèreuve sérieus...? 
Tèlèfone, i vairè, bin sür, à l'nait tchèyante. 


On sone, oyi, c'est li; i faurè visiter 
L'èfant, qu’est-edwarmu. Tant pire, faut l'dispièrter, 
Choûter pa d'vant, padri, li bouter l'termomète. 


Ah! c'est fini tot l'minme; qui va dire li méd'cin? 
Gripe? rovioules? Non, c'est s'bouche: « Tènoz, vos ploz 
[lrimète 
Ci n'est qu'on dint qu'va rèche... « Bon Diè, qué 
{soladj’mint... 


J. GILSON. 


Dins I’sale 
d’atende du spécialisse 


Dialecte de Charleroi. 


A mon ami et interpréte Désiré Preud’homme. 


In bia djot, vla-t-i nén qu’ém’ ketir 
Bateut l’bèrloque, ah qué maleür 
Cît co pire quène petite machine 
Qui toqueut au fond d’ém’ pwètrine. 
N'è poulant pus, èt v'lant sawè 

Cu qui djaveu dins l’cérps ma fwè 
Djé sti sonér, mon d'in méd’cin 

Et s’sérvante d'in ér inocin 

Ma fét intrér sins pus d’malice 
Dins l’sale d’atende du spécialisse! 


Dins l'sale d’atende. nos stis à deus 

Car rolà, ’ne coumére ratindeut. 

Come èle èsteut d'vant mi dins l'place 
Ca s'comprind djaveu l'deusième place! 
Mins çoulà dur'reut-i longtimps? 

Ça chène si lon quand on ratind! 

El mèd'cin qu'aleut-i m'trouvér? 

C’ést co ça qui m'f'yeut endèver 

Et m'doneut l'ér? pènaud èt trisse 

Dins l'sale d'atende du spécialisse! 


Trouvant qui ça n'it nén fôrt bia 
Di d'meurér là come in moya 
Surtout pa d'vant ène bèle djonnète 
Et dj’é pris l'dèsision bén nète 

Di lyi pârlér, sins pus cachi. 

Lèye ça l'y-a plét di bèrdachi! 

Ey’ on s'd'a branmin contè car 
C’ést durant éne etire éy’ in quart 
Qu’èchène on a tapè s’divisse 

Dins l’sale d’atende du spécialisse! 


Itém èst-i qu'en m’dévisant 

Dji n'é rén yeu d'aute pus prèssant 
Qui di spliqui al bèle djonne fiye 
Çu qui djaveu come maladiye. 

Bén ètindu, lèye di s'costè 

Ca sti l'sène qu'èle m'a racontè! 

Et c' èst curieus n'do lès amis 

Ele aveut mau s'keür tout come mi. 
Nos stis rola pou l'minme tchinisse 
Dins l'sale d'atende du spécialisse! 


Brèf dillé l'mèd'cin par après 

’l a falu passér à ça près 

Ey’ èl cousse nos a-t-i dit "ne praute 
En d’jant qu’nos éstis yun pou l'aute 
Léue come mi in èrméde tout fét 

Pou nos sogni èt pou nos r’fét! 
Toudis ést-i qu’nos-st-ons mâriès 

Et qu’nos keürs vont mieus sdcrédié. 
V’la Vistwére da nous deus Alice 
Dins l’sale d’atende du spécialisse. 


N. LEMAITRE. 

Dialecte de Fleurus. 


Pou l'Fièsse dès Tayones “” 
A m' Manman Cicile dou Baron. 


Come vos duviz yèsse djoliye 

Estant djon-ne fiye; 

On l'wèt au vi pôrtré djani 

Qu'èst si bén flani (2) 

Qui faut qui Vketir advine lès visadjes. 
Min nén dandji d’méssadje (3) 

Pou qu'on vos wèye vos dispièrtér 

Et zouplér 

Wor dou groupe di famile, skwéré (4) 
Pô tireü d’portrés... 

Divant mès oüys 

I m'chène vos vir, ârsoüye, 

Spitante èt avinéye (5) 

Mi bén-éméye 

Manman. 


Gnongnon, (6) 

Crâwyeü (7) pouyon, 

Malasné (8) djon-nia 

On s’agrapine aus-ès etires, aus-ès djoûs, 

En satchant l’fwace au solia 

D’vos otiys, quand vos èsto clinciye su nos linçous: 
Ene pitite frécheti rind co pus dot 

Vo rgard. Rouséye di bouneür, 

Vapetr 

Di vo keür, 

Qui nos rchandi (9), nos alache (10) al viye. 
Put-ète oussi, rèstant d’kreuwet d'maleür, 

Li grosse pôrt dèl kètche di vo vikériye... 
Avonz-sti couradjetise dins lès deurés anéyes! 
Mi bén-éméye 

Manman. 


Djon-ne ome, frikèt, on si rkrèstéye; 

On s’cwet li rwè dès bias, 

Sins vir qu'on 2’ést pus souvint l'cén dès vias. 

Li voye ést béle, on rote a longués adjambléyes. 
Gn'a pon d’astâtche (11) qu'on n’sauréf askôchi 
Pou discouvru l'cène qu'on dwèt vir volti. 

On s'boute a pièsse, 

Lès ptits pèlos diclôynu, 

Crèchnu. 

C’ést fièsse! C’ést fièsse! 

On è-st-èsbleuwi, 

On aroke, 

On pète si tièsse 

Aus-és arèsses, (12) 

On bat l'bèrloke... 

Adon dins Pombe èwoü c'aui dj'vos avéf lèyi 
Dj’ai sintu qu'vos m'riwétiz 

Qu'vos m'ratindiz 

M'ofrichant dèl tindrèsse al rachènéye (13) 
Mi bén-éméye 

Manman. 


A s'toûr on 2-ést dvénu vi parén, 
Su sès spales on sint pésér l’satch, 
Wot ç'qu'on tape lès boûlôs (14) qu'on crôwe (15) 
[dissus li tchmén. 
On z-èrva après tère come li queuwe dès vatches. 
A s'toür on rwéte li solia di d’dins lès cwéns. 
Min quand on a l’bouneûr di cor awè s’manman 
I gn’a tant dès raskrôwes (16) qu’on rouviye, 
Tant dès limes bén rate sétchiyes, 
Quand éles sitrind dins sès mwins ratchitchiyes (17) 
Lès cènes di sès éfants... 
Di dins l'tréfond d'mi-minme 
Dji frumiiue (18) en r'pinsant 
Ac’ qui djvos ai fét d’pwin-ne 
Li bon Dieü voüye qui co bén dès anéyes 
Dii vos ôrdéye, (19) 
Vos sèroz tant radormitéye (20) 
Mi bén-éméye 
Manman. 
Henri PETREZ, Baron d'Fleuru. 


1. Bisaïeules - 2. Altéré - 3. Discours - 4. Equarri (groupé symé- 
triquement - 5. Eveillée - 6. Très petit - 7. Chétif - 8. Affligé - 
9. Réchaufe - 10. Attache - 11. Obstacle - 12. Angles - 13. A plei- 
nes mains - 14. Galets - 15. Heurte du pied - 16. Malheurs - 17. 
Ratatinées - 18. Frémis - 19. Garde - 20. Dorlotée. 

C'que fait bon 
Dialecte du Brabant Wallon 


C'que fait bon, c'qu'on s'rafie, 
Dè l'nait quand on ètind 
Comme des bièsses è ferie 
Deslachis, tos les vints 
Passer, minnant la vie 

Et fiant des hurlemints 
Comme on è fait quet fie 
D'lez les paugères dgins ; 

Po chouter leus batâies, 
C’qu’on est bé dins ses sâies, 
Dins ses r'chandes linçous, 
Tot è r'tchouquant se spale 
Au fé fond de s'potale, 

Et l'copète de s'nez fou! 


Bèrci 


Dins les dintelles de s'couchette 
L'èfant bèrci fait «dodo» 

Quand smére po iesse pes tinrette 
N'èl bèrcie né d'ses ses gnos. 


Dins leus batias leus barquettes 
Leus grands navires les mat'lots 
Dins Vcalme ou dins les timpètes 
Sont bèrcis, zels, d'ses les flots. 


L'homme passe se vie dins on rève 
Tos les djous que l’solia s'lève 

Po l'bèrci dins ses rèyons; 

E n'a dins c’monde-ce persônne 
Que n'a dandgi, vix ou djônne 
D'iesse bèrci dins l’ellesion. 


Abbé L. COURTOIS. 


Extrait de «L'Abbé Louis Courtois» par Paul Coppe : 
une brochure de 48 pages, chez Havaux, Nivelles. - 25 frs. 

Al bonne 


place, au bon momint 


Râvlés an patwès d'Cèrfontène. 
Extraits de «S'apinse a l'ôte». 


On n'sème nin 
Sul tchèmin. 


Dèpus 't tchane djusdèqu'a passe, 
I faut qu’ chacun fuche a ’s place. L.F. 


El place qu'ont d'aucuns leù convint 
Come marone dé pére au gamin. LP. 


A qwè siêrt in sairmon 
Quand `l feu è'st-al maujon? LS, 


El ceü qu'arive èl dairin 

N'a pus qu' lès pâyes èt lès strins. 
Ç” nest nin quand is sont coudus 
Qu'on maraude lès capindus. 


Voici des livres 


33 - Albert Maquet - L'ENSEIGNEMENT DU FRANÇAIS ET LE 
WALLON - N” 1 de la Collection « Arguments » publiée par 
l'Association pour l'Encouragement et la Défense de l'Art Wal- 
lon - 1948, Ougrée-Liège - Brochure de 16 pp.; 5 frs. 


En éditant sous forme de brochure une excellente étude d'A. 
Maquet, parue dans la Revue de l'Ecole Normale de Nivelles, 
(avril et juillet 1948), l'active association d'Ougrée inaugure 


une collection « Arguments » relative à la pédagogie régiona- 
liste. 

Si les adversaires de l'emploi raisonné du dialecte comme base 
de l'étude du français se font de moins en moins nombreux à 
mesure que s'accumulent les résultats positifs de la méthode 
«du connu à l'inconnu» préconisée notamment par les linguistes, 
il n'en reste pas moins que l'absence ou l'insuffisance de for- 
mation linguistique de la grosse majorité du personnel ensei- 
gnant, constitue un obstacle sérieux à une évolution nécessaire! 
L'étude d'A. Maquet, en quelques pages denses et claires, situe 
le problème dans ses limites réelles et pose, exemples à l'appui, 
les grands principes de la solution actuellement possible. On 

regrette l'absence d'une bibliographie sommaire des ouvrages à 
consulter mais, tel quel, cet ouvrage de vulgarisation (comme 
sans doute les suivants de la collection) rendra les plus grands 
services au personnel enseignant et aux amis des dialectes. 


34 - Emile Lempereur - ESSAI DE CATALOGUE D'UNE BIBLIO- 
THEQUE DE LITTERATURE ET DE FOLKLORE WALLONS, 
1890-1947. - Préface de Charles Depasse - 1948, Bruxelles, Labor - 
In-8° de 184 pp.; 60 frs. 


Bien ordonné, d'une consultation facile, contenant une foule 
de renseignements d'ordre pratique, ce catalogue rendra de 
précieux services aux bibliothécaires wallons. 


Nous voudrions n'avoir rien à ajouter, si ce n'est rendre un 
hommage mérité au courage et à la ténacité d'E. Lempereur. 


Malheureusement, nous plaçant uniquement du point de vue 
littérature, nous devons faire deux réserves importantes. 


In Dans la nécessité de se limiter, l'auteur a choisi la limita- 
tion dans le temps, On eüt préféré, avec quelque raison, que la 
valeur et l'importance soient les seuls critères de limitation, car 
envisager une période déterminée, c'est s'obliger d'omettre les 
ouvrages publiés antérieurement à cette période. Nombre de ces 
vieux ouvrages sont pourtant loin d'être négligeables et, soit 
dit en passant, leur rareté n'est que relative. 

Fallait-il donc que l'auteur, après avoir consenti tant d'efforts, 
s'imposât un surcroit de labeur? Oui, sans doute, puisqu'il possé- 
dait les matériaux nécessaires. Mais ce qui eüt été absolument 
indispensable, c'est qu'il donnât de l'air dans les longues listes 
de ces titres qui couvrent trop d'ouvrages absolument nuls ( et 
rares! ), dont l'intérêt (historique, psychologique,... comme on 
voudra) n'existe pas pour le bibiothécaire (et ne fera qu'accroi- 
tre ses hésitations). Sans compter que cette avalanche de ti- 
tres semble porter la responsabilité de lacunes peu nombreuses 
mais sérieuses. Un exemple : « Au soya dès Leus » de Willy Bal 
vaut mieux qu'un oubli!,., 


20 L'auteur, il est vrai, détermine par des signes convention- 
nels l'importance des livres qu'il a trop largement sélectionnés. 
Excellente idée, encore que des jugements par signes soient for- 
cément trop peu nuancés. Une demi-ligne de texte eüt bien mieux 
fait l'affaire et la motivation des appréciations eüt probable- 
ment évité des anomalies du genre de celles-ci, citées à titre 
exemplatif : 

Les «Noëls Wallons» sont justement réputés classiques, mais 
non les textes wallons du 17e siècle, édités par J. Haust; classique 
aussi «L'Aimant» de L. Lagauche (!), mais non les sonnets de 

G. Willame, ni l'un ou l'autre recueil de «jeunes» : L. Remacije, 
F. Dewandelaer, Gabrielle Bernard, J. Guillaume...; on met sur le 
même pied d'importance «La Flore Médicale Wallonne» de Robert 
Boxus (!) et «Les Plantes... de la Wallonie malmédienne» de 
Joseph Bastin; on n'accorde nulle mention d'intérêt à« Lès 
djârdéns sins vôyes» de J. de Lathuy... 

La place n'est pas ici de nous étendre. Les quelques exemples 
cités au hasard, joints à notre reproche d'incontinence dévelop- 
pé plus haut, suffisent à indiquer qu'E. Lempereur n'est pas to- 
talement libéré d'un certain «subjectivisme» qui, pendant trois 
quarts de siècle, a régenté les lettres wallones. On le regrette 
d'autant plus que le catalogue qu'on nous présente ( il faut le 
répéter après des observations un peu sévères) aidera très sé- 
rieusement nos bibliothécaires. Justement pour cela et aussi 
parce qu'il est des retours en arrière qu'on ne peut admettre, 
nous avons le droit et le devoir d'exiger que semblable sélection 
soit à la fois complète, juste et sévère - et qu'on ne soit plus 
tenté d'identifier notre patrimoine littéraire au vu d'une pla- 
quette de trente-sixième ordre, recommandée, explicitement ou 
non, par des gens qui ont la réputation de s'y connaitre... 


35 - Joseph Houziaux - ON D'MEYE-CINT D'FAUVES DA LA 
FONTIN-NE, TOURNEYES O PATWES D'CELES (dialecte de 
Celles-sur-Lesse). Préface de Pol Stiévenart, illustrations de 
Gaston Compère. - (1948), Namur. Imp. de «Vers l'Avenir» - 
Brochure de 75 pp.; 38 frs. 


C'est avec plaisir que nous retrouvons ici les adaptations que 
J. Houziaux a publiées dans la page wallonne de «Vers l'Avenir- 
Dimanche». 


En adaptant ces cinquante fables au milieu et dans le langa- 
ge usuel des enfants auxquels il les destine, J. Houziaux a tou- 
jours eu en mémoire le but qu'il poursuit : préparer ses jeunes 
élèves à pénétrer l'esprit et la langue du Bonhomme. 


Il serait trop facile de prodiguer des louanges ou de chicaner 
sur quelques bénignes fautes de versification, sur certaines idées 
un peu rudimentaires, sur une orthographe pas toujours ration- 
nelle compliquée de quelques erreurs typographiques... - Nous 
constaterons, nous, que l'on se trouve ici devant une application 
intéressante du «Wallon à l'Ecole», application à laquelle fe- 
raient bien de penser (ne demandons pas l'imitation!) les ins- 
tituteurs et professeurs qui, trop souvent, font de La Fontaine 
un usage pour le moins décevant. 


Tout ceci n'exclut pas le plaisir que prendra l'adulte à la lec- 
ture de cette gentille brochure... 


J. Hennuy. 

Vos sintos I’laume! 
mi chone-t-i 
Dialecte de Gesves. 


Nune pau au monde i gn’a on pu bia ri qui lri d’l’Abie. 
Vos-avos quéquefie passé ésconte, sin soyu qu’il ésteut 
la, à s’catchi dizo les grands-aubes tot l’long dèl bèle blan- 
que route qui f’mine dau molin d’l’Abie à Inzéfond, inte 
les nwârès hurées dé Grand-Bwè d’Djéfe èt les cines dé 
bwé dél Basse-Nausse. 

Les tourisses qui filèt di Thon-Sanson à Djéfe, en pas- 
sant pa Mozè, Fau, Inzéfond, les Fwadjes, Ouyou, Bozi- 
mont, n'è ri-nné nin nuque, dé veûye tant des tiènes 
quitwârdus, èt on bia ri qui tchante èt spite à tos les 
toarnants... 

Si vos-y nnos, ni manquos nin di vz-arété su l'pont 
d’Inzéfond ` vos-étindros la li pu bèle, li pu doûce tchan- 
son qu'on ri eüye jamais fét. 

Ci ri la a bin des noms : li ri d’Francésse, ousse qu'il 
apotche fot d’tinre, li ri d’l’Himeée, li ri d’Djéfe, li ri dèl 
Vau, li Grand Ri, li ri d’ l'Abie, li ri n’Moze, li ri d’San- 
son. Tot monde él vou oyu; tot l’monde él reclame. Mins, 
por mi, c'est lri d’l’Abie tot court èt rin d’dte, pasqui, 
quand dj’ésteu ptit, li ét mi, nos-avans viqué échone por 
one dijeinne d’anées. 

La septante ans did ça... Di ¢’tin la, gn’aveut co pon 
d’route di pires, mins des rouales ét des picintes tos cos- 
tès avou des grantés hayes tot dé long... èt des purnalis, 
des metres di tchin, des gngnésses su tos les tienes. Adon 
ossi, gn’aveut co des batis ét des tris, ét des viyés tcha- 
péles avou des gros tiyous ésconte... ét surtout, gn’aveut 
des bonés djins, des djins honétes, pôfès èt contints, qui 
sayint dé viquè èchone sin s’quimawi nonque l'ôte. . 

Li mèyeü des-omes d’avaur-la, c’ésteut bin sûr mi vive 
mononque Françwès, li chalè Colin, come on l’loumeut. 
Co tot ptit, i s'aveut foutu on côp d’fiérmin és si gngno 
en qu’chéetant dé bwè, èt i s’aveut stroupi. I nmoreut au 
Prédamite avou s’sotiwe, mi vive grand-mére. Po fé s’vi- 
cadje, il aveut one pitite tchéréte ét one bourique, ét il 
aleut tt-avau l’payis, po-z-achété des djambons ét vinte 
dèl laume, si laume da li, ca il aveut bin des tchétwares 
padzo nos pronis, èt dins les brouîres padzeu Inzéfond, 
su ltiène Saint-Maurtin. 


82 


Dj'èl vèyeu fwâr-volti... 

I saveut tot : l’histwâre dèl Rèvolucion, di Napoléon èt 
des-Holandès, èt surtout comint les brigands dèl France 
avint nnu brülè l'Abie èt qu’tchéssi les mwanes fot t’tot 
l’payis. Dj’aleu sovint avou li veûye ses moches d'api; èt 
dj’éli nmandeu cint ét cint quéstions. I n’si taneut nin; 
i sayeut di m’éxpliqué tot... Mins gn’a one saqwé qu'i 
n’mi vleut jamais dire : li qui fyeut tant dèl laume, i n'è 
mougneut jamais pon!... Ca m’choneut drole; ça m’tra- 
casseut. 

-- Mononque, li djeu-dje, poqwè ni mougnos pon d’lau- 
me?... C’est si bon, dél laume! Gn’a qu’vos qui n’é mou- 
gne pon! 

-- Dj’él sé bin qui ça est bon! réspondeut-i. Gn'a rin 
n’méyeti su |’tinre!... A vost-Adje, dj’ mougneu bin ossi. 

Et poqwé n’é mougnos pu pon, mononque?... Dijos- 
m-él, oh, si vos plét! 

-- Bin, dj’énn a mougni t’trop, véyos ` on côp t’trop! 

I n’aleut jamais pu lon... A l’fin, portant, ça a nnu. On 
dimégne di l'après l'dinè, dj’ésteu assis avou li padzo les 
prônis divant ses tchètwâres : nos ratindins on djônia 
qu’aveut l'êre dé vlu moussi fot. Nos-éstins préte po l'ras- 
coute : mononque aveut one grawie èt on sèyia, mi dj’ 
aveu detis pélétes au pwin po fè dé brû èt tnu l'djônia su 
place, po qu'i moussiche és l’tchètwâre Vide qui nn-avins 
mètu la su l'costè. 

I fyeut tchô, fwar tchô. Les moches briityint, Mononque 
bauyeut; ét mi, dj’y sondjeu co : 

-- Mononque, poqwé n’mougnos jamais pon d’laume? 

-- Bin, don, dji f’l’a dja dit. 

-- Ayi, mins, néna!... Vos n’m’él vlos jamais dire. 

-- Dj’énn a mougni on côp t’trop, dèl laume!... On côp 
t’trop! 

-- Ayi mins, comint est-ce qui ça s'a fait?... Dijos-m’él. 
oh, mononque! I gn’a qu’ca qui vos n’mi vlos nin dire; 
ét si vos vériz a moru dji n’él sauré jamais. 

-- Si vos-y tnos tant qu'ça, dji m’vos l'va dire. Mins ca 
m’cosse!... Bramin... bramin!... Chotitos!... 

-- Dji choûte, mononque. 

--Dji vz-a dja dit mwins côps qui m’papa èt m’moman 
ont moru qui gn’aveu qu’one an; ét c’est m’grand-pére, 
Etiéne Colin, qui m'a élévé... mi èt Rôzalie, mi soûwe, 
vosse grand’mére astetre... Grand-pa ésteut garde po les 
mwanes di l’Abie. Nos nmorins adon és l'maujon d’bri- 
ques, astoque dèl since daus Rigolèt, a l’cwane dé bwè. 

Gn'aveut brâmin des cinglès qui nnint fougni tot costè : 
mins grand-pa n'ènn' aveut nin peü. Enn a-t-i touwè, li 
tot seü, avou s'grand coutia t'tchèsse! 

C’ésteut on bon vive ome qui vèyeut volti tot l'monde 
èt totes les bièsses, surtout les chèvreüs qui courint tot- 
avau l'bwè, djouant à l'catche, come des èfants... C'ès- 
teut li ossi qui wêteut aus moches d'api qui les mwanes 
di l'Abie tinint su l'tiène Saint-Maurtin. Enn aveut-i, 
des tchètwâres, la, tot plin les brouires!... la ousse qui 
dj'ènn a qui saquantes, mi, asteüre. 

-- Il avint brâmin dèl laume, don, mononque? 


-- A maque, mi fi!... Les mwanes è mougnint volti; èt 
il è nnint aus pôfes. Et pwis, avou l'laume di djônia, i 
fyint on rméde po les-èfants qu'avint l'croupe... Vèyos, 
l'Abie, c'èsteut, come qui direut, li capitale di tot l'Con- 
dro... Les bâtimints qui gn'aveut la, vos-auris du veüye! 
Et one grante ègliche ousse qui nn-alins tortos a mèsse; 
èt tote one since avou des gros tchfaus, des bèlès vatches, 
des pourcias. Et pwis, gn'aveut one sicole po les gamins 
qui vlint aprinte... Et si one saqui èsteut malate, li Pêre 
Abbé, qu’ésteut l'mêsse di tote l'Abie èt on bon méd’cin... 
i lz-aleut veüye, ou il vinint veüye, èt i lzi nneut des rmé- 
des. 

-- Y avos sti vos, mononque, a ci scole la? 

-- Non, don! Dj'èsteu trop tit; èt quand dj'a sti d'âdje, 
lAbie ésteut brûlée. Mins grand-pa m'purdeut todi avou li 
po-z-alè a l'Abie, èt ossi po-z-alè wéti aus moches su D 
tiène Saint-Maurtin. Dj'a apri tot l'mèsti avou li : comint 
rascoute les djônias, èt comint èfumi les tchètwâres, èt 
stwate li laume, èt noüri les moches dins l'mwate sêzon. 

-- Mononque, avou qwè èlz-èfumis, les moches?... Dji 
vôreu bin soyu ça. 

-- Vos l'apudros pu taurd... 

-- Et vos n'm'avos nin co dit poqwè qui vos n'mougnos 
pon d'laume!... I m'chone qui ça a bin malauji dè brotchi 
foü di vosse gazi! 

-- Curyeü boquè qui vz-èstoz!... Bin, don, on djoü, (nos- 
èstins au mwè d'aousse,)... mi grand-pa èsteut èvôye au 
martchi a Nameur. I m'aveut dit : « Vos. vos-iros au 
tchamp avou les deüs vatches su l'tiène Saint-Maurtin. 
Wêtos-y bin, po qu’élles ni vôche nin culbutè les tchèt- 
wâres, surtout les djônias, qui nos nn'avans si wêre cit- 
anée ci!... 

Dj'a pris m'marinte, èt vo-m'la èvôye su l'tiène Saint- 
Maurtin. Li tin m'a chonè long. Dj'a fait on ptit toür 
divin l’grand bwè, dj'a t'tchindu jusqu'au ri èt sayi dè 


84 


printe des trütes, pwis dj’a rmontè èt bâlicârdè inte les 
tchètwâres, wêti aus djônias, mougni m'marinte, èt après 
dji m'a stindu dzo on sapin... I fyeut tchô; dj’aveu swè. 
One idée m'a nnu; si dj'aveu one miyète di laume,... dèl 
laume di djônia! Ça séreut auji ` dji n'a qu'a èfumi li 
ptite tchètwâre vêla su l'costè... tot doucemint... les mo- 
ches s’édwameront, dji pudrè on boquè t'tortia, èt les 
bonès ptitès bièsses raviqueront bin sür!... 

Dj'aveu m'briquè avou mi, èt tot ç'qu'i faleut... Ça a 
sti fêt su on rin ttin : dja pris m'boquè t’tortia, èt T 
tchètwâre a sti rmètoüwe ès s'place... Dji riyeut co dins 
miminnme, qui pèrsône qui mi n'è saureut jamais rin èt 
dji m'a sti rcoûchi dizo m'sapin. 

-- Vos-avos mougni l'laume, mononque? 


-- Ayi. Et qu'èlle èsteut bone!... Tot ç'qu'on hape come 
ça chone todi mèyeü... Mins pu taurd quand dj'a sti 
rveûye li djônia, djénn a fait des grands-ouyes èt on gros 
sospir!... Nin one moche ni cavoleut autotiwe dél tchétwa- 
rer, nin one moche ni mousseut ddins ou mousseut fot!... 
Dj’a lévé l’ponète a craye, dja wéti a craye; ah, m’fi, les 
pôfès moches!... Elle éstint tortotes culbutées, quitwar- 
doüwes, sitaurées none su l'ôte!... Dj’a léyi l’tchètwâre 
riclapè sur zélles... leû vacha... pôfès ptités biésses! 

-- Et pwis, mononque? 

-- Dj’aureu pu moru mi-minme... Piyâne-miyâne, dji 
m’a hértchi dé costé des detis vatches. Elles mi wétint 
nnu avou des grands-ouyes, élles bwarlint aprés mi; i m’ 
choneut qu’élles mi ddjint : « Qu’asse la fét, grand bri- 
gand?... Dji m'a tapé a brêre, èt dia sti ritoumé dizo l’ 
sapin... La, dj’a yu l’tin dé sondji : « Qui va-dje fè steüre? 
qui va-dje fé?... Dj’a touwé l'djônia, li djônia qui fyeut 
dèl laume, dèl laume po-z-édi les ptits éfants qu'ont 1’ 
croupe!... Voleür!... Assassin!... Et l’Pêre Firmin l'a co 
prétchi dimégne : « Voleurs, vous n’entrerez point dans le 
royaume de Dieu. Sans restitution, pas de pardon. Est-ce 
compris ? Et le temps est court. Qui de nous est jamais 
sür du lendemain?» -- La, mi, asteüre, si dj’aleu moru! 


-- Mononque, vos m’fyos oyu pet! 


-- Choûtos jusqu'au coron : li solia toqueut su les brou- 
ires, on ptit vint fyeut brüti li copéte des sapins, èt m’ 
pôfe tiésse n'è pleut pu. Dj’a sintu qui dj’m’ésoqueteu. 
Au lon, bin lon, dj’étindeu des mots : e Voletr... paradis... 
réstitucion...» Et dji n’sé comint, i m'a choné qui mi ptite 
âme potcheut fot di m’bouche; élle voleut tot drwét dé 

costè dè paradis,... come one andje; èt ç't andje la, c'ès- 
teut mi. Nos-avans passè padzeü les nülées, èsconte dèl 
lune, co pu lon qu'les stwèles, su pon t'tin. Dji sondjeu : 
«W'est-ce qu'i l'est, l'paradis? Et tot d'on côp, dj'adouye 
on bia viye ome qu'ariveut sur mi. Il aveut des tchfias 
tot blancs, avou des croles, èt i fyeut balonci deüs grantès 
clés qui fyint «Clique-Clique... Clique-Clique» Str, bin 
sur, c’ésteut Saint Pire... 

I ma rwêti : 

--W’alos, vos? dist-i. 

-- Au paradis, don, si possipe. 

Il a nnu tot près; il a stindu s’nè; il a rniflé on côp, on 
seül côp... 

-- Vos sintos l’laume? mi chone-t-i! 

Dja frumji come ècrazè. Saint Pire èl saveut ddia; 
bin sür, i saveut tot!... Dji sèreu mes-ouyes, dji agneu 
mes lèpes. 

-- Vos sintos l'laume! vos-a-dje dit... Et come ça, vos 
vlos alè au paradis?... Nin moyin, nin moyin, m'chér 
èfant... 

Il aveut dit e m'chér èfant»... Dj'a rdouvyè mes-ouyes; 
èt bin vrê, li bon Saint Pire, i m'soriyeut... 

-- Dji m'vos l'va dire : on djoü, vos-y véros. ès paradis. 
Mins divant ça, i faut rèparè. Vos-avos hapè l'laume dau 
Pêre Abé; vos-avos distrü l'djônia :... 

-- Bon Saint Pire, dji n’vleu nin les distrüre! Dji vleu 
qu'èlles raviquinche! 

-- Vos-avos distrû l'djônia, on djônia qui fyeut dèl lau- 
me, dèl laume po les-èfants qu'ont l'croupe. Ci djônia la, 
il aureut fait des-ôtes djénias, djônias qu'aurint ossi fait 
des-ôtes djônias, èt dèl laume, dèl laume, di pére en fisse, 
pêr sécula séculorum... Compurdos? 

-- Dji n'sé nin l’latin, mins dji f’comprins. 

-- Tote ci laume la, vos l'avos hapè. Asteüre, i faut rèpa- 
rè... Mi chér èfant, alo-r-z-è au Prédamite, èt bon coradje! 

Les lârmes m'ont spitè foü des-ouyes : mi si mèchant, 
èt li si bon, si bon! Quand da rwêti, i n'èsteut pu la. Pa- 
dri mi. dj'ètin on brü. Dji m'ritoüne, èt qui veu-dje?... 
Ah! m'yèfant!... Li diâle!... li diâle avou ses cwanes, èt 
s'quèwe, èt ses pis findus... Dj'a si bin sti mwê qui dji 
n'a soyu m'ratnu : 

-- Ti!!! D crie-dju. 

-- Mi!... rèspont-i en riyant. Dji su nnu po vz-êdi... Co- 
mint alos fè po rèparè?... Il a auji, li, Saint-Pire, di f'dire : 

« rèparè, rèparè ». Po reparè, i faut soyu fè dèl laume. 
Estos capape, vos, dè fè dèl laume? Dijos-me ¢a?... Vos 
n'dijos rin? Vos savos bin qui gn'a qu'les moches d'api 
qui fyèt dèl laume. Donque, si vos vlos rèparè, i f'faut 
toürnè a moche. Si vos vlos fè avou mi, dji va, vêci tot 
d'swite, vos toûrnè a moche d'api... 

Dè tin qui m'mononque mi raconteut tot ça, dj'aveu peü, 
fwâr peti èt quand l'diâle a vlu fè toûrnè m'mononque a 
moche, dji m'a tapè a brêre èt dj'a criyi : 

-- N'èl choütos nin, mononque, n'èl choütos nin!... Mi 
ossi dia hapè dèl laume... dei potiquès qui vz-avis ca- 
tchis ès l’caufe; èt dji n'vou nin toûrnè a moche! Non, 
dji n'vou nin, dji n'vou nin!... N'èl choütos nin!... 

Monoque ni pleut pu mau d'èl choütè!... La, padri nos, 
li djônia qui nos ratindins aveut glissi foü dèl tchètwâre, 
èt i spiteut dja èvôye padzeü l'prôni. 

-- Abie, abie! crie-t-i, mononque. Apiços vos pêlètes, èt 
mi m'grawie èt l'sèya... Pêltos! Tapajans, tapajans! Pêl- 
tos, péltos! 

Dji pélteu a maque en courant padzo l'djônia; monon- 
que tapajeut, tapajeut, en sayant di m’sire ato chaltant. 
Nos-avans trévautchi l tréfe da Florence èt les canadas 
da Flupe dal Hute, èt péltant-tapajant, nos vla arivés a 
l'grante haye des Dosse-Bonis. 


-- Péltos, m’fi! criyeut mononque dau lon. Péltos fwar! 
Dj’arife, dj’arife! 

Li djônia tot d'on côp s’aréte èt s’lét toumé dins on 
ptit bouchon n’méspli li long dèl vôye. 


-- On 1z-a! On 1z-a, mononque! 


Mononque ariveut, tot fo d’alène, rifoûrbant les gros- 
sès gotes qui rôlint su tot s’visadje. 


-- C’énn ést-one di chance! dist-i. Si èlle avint jamais 
passé l’grante haye, élle aurint sür siti s’piéte didins 1’ 
Grand-Bwè, Dien sêt ou... Wétos, m’fi : qué bia djénia! 
Dji wadje qui pèsse pu t’trwés lifes! 


Et come dji pélteu co sins-y sondji : 


-- Djoquos-fe, don! dist-i Ça les va quéquefie fè rpaurti! 
El place, couros ratemint qwére li tchètwâre vate dizo 
l'prôni; èt rapwartos mes mofes èt l’vwèle ossi... Ni taurd- 
jos nin pasqu’i n’faut nin s’fiyi a ces biésses la. 

Quand dia ri-nnu, mononque a stindu s’grand rodje 
moqwè d’poche su les-yépes; il a pougni dins l'djônia èt 
fla tchôqui és l'tchètwâre. 

-- La! dist-ï vot contint. Un va les lèyi s'rapauchetè èt 
a l'nêt, plêst-a Diè, nos les vèrans rqwêre... Asteüre, alans- 
è sopè : nos l'avans bin gangni. 

Nos rotins tot guêyes li long dè boquè t'trèfe da Flo- 
rence. 


-- Mononque, vos-avos sti sèrè, don, avou l'diâle vêla 
padzeü les nulées? Qu'èli avos dit quand i v'vleut fè toür- 
nè a moche? 


-- Rin di tout!... Dj'èsteu di-nnu si bin mwê qui dj’li 
aleu ratchi és s’...... Enfin, justumint adon mes deüs 
vatches ont nnu brichondè autouwe dè sapin qui dj’ dwâr- 
meu pa dzo, èt dj’ m'a dispièrtè... Ratemint, dj’a couru 
veüye au djônia, dj'a lèvè l'tchètwâre, èt wêti a craye... 
mins les pôfes pititès moches èstint bin mwates, trèpas- 
sées, tortotes... Qu'est-ce qui grand-pa aleut dire? Et l’ 
Pêre Abé... Dji n'è wazeu ralè dau tchamp. I fyeut dja 
nwâr quand dj'a rintrè és ’maujon. Grand-pa ésteut ra- 
rivé. Mi soüwe èt li mi ratindint po sopé. Dji m'a assis 
su l’chame, dji bacheu m’tiésse, dji n’mougneu nin. 

-- Qu’avos? dist-i grand-pa. 

- -Rin. 

-- Rin?... Vos sintos l’laume, mi chone--t-i! 

-- Téjos-vos! li crie-dju Saint Pire m’él a dja dit qui dj- 
sinteu l'laume! 


-- Saint Pire? W’est-ce qu’il est, Saint Pire? 


Dji bréyeu come on grand via. Il a falu tot dire, tot 
raconté, come dji fyeu todi avou grand-pa... Nos-éstins 
tos les trwès bin anoyets, bin trisses! Dji n’a wêre dwar- 
mu ci nêt la... Tot- au matin, grand-pa m'a huqué, èt bin 
rate nos-éstins su l’picinte des mwânes qui mine a l'Abie 
auttruvié dé Grand-Bwè. Grand-pa mi fyeut rotè dvant li. 
Afie, dj’él étindeu qui djeut : « Quéne honte!... C’est tris- 
se!... Pôfès moches!...» Mi, di tot l’trajè, dji n'a wazu 
douvié m’bouche... Grand-pa m'a miné és l’grante ègli- 
che. 


-- Priyos èt ratindos! m’a-t-i dit. Dji m’va contè ça au 
Pére Abé. 

Ça li a pris on tin infini. Dji n’priyeu nin; dj’aveu pet, 
todi pu pet. Dji sondjeu a couru èvôye, quand l’Pêre Fir- 
min a nnu. Il aveut l’êre guéye, come todi, minme one 
miyéte di pu. 

-- Vinos, dist-i. N’oyos nin peti : tot va bin. Dji téré 
avou vos. 

I m'a minè dins one grante tchampe ousse qui tos les 
mwanes mi ratindint, assis su des longs bans. Grand-pa 
èsteut drèssi èsconte dè Pére Abé. I m'ont fét des quès- 
tions. I m'a falu tot racontè cor-on côp. Quand dj'èlzi 
a dit qui dj'aveu criyi « ti » au diâle, li Pêre Abé a brê. 
Il a rfourbu ses-ouyes avou on grand bleû moqwê d'poche 
èt les-ôtes bachint leü tièsse. Pwis quand d'ja dit qui 
dj'vleu ratchi ès l’gueûye au diâle, li Pêre Firmin qui s’ 
tineut èsconte di mi... i m'a rabrèssi; èt l'Pêre Abé li a 
dit : 

-- Il faudra prendre cet enfant à votre école. 

Mins grand-pa n'èl ètindeut nin di ¢’t-oréye la. 

-- Il faut le punir! dijeut-i, le punir sévèrement!... 

Qu'il travaille pour réparer le sacrilège qu'il a commis! 

Mins l'Pêre Firmin tineut avou mi. 


-- Le punir? rèspondeut-i, le punir? Lui qui a dit «ti» 
au diâle, lui qui allait lui cracher à la face! Et à qui Saint 
Pierre dit : M'chér èfant »... Le punir, bah! 


Dji m'sinteu binauche. Li Pêre Firmin m'a pris pa 
l'mwin : i ma minè veüye tote l'Abie, come si dj'aveu sti 
onque di zèls. A l'cujène, il a dit deûs-trwès mots tot bas 
au Frére qu'èsteut la, èt cit-ci a sti quêre one assiète avou 
on gros tortia d'laume dissu, èt i l'a mètu su l'taufe. Pwis, 
i m'a avanci on chame. 


-- C'est por vos! dist-i l'Pêre Firmin; dèl laume di djô- 
nia! 


Mi dji n'vèyeu pu clér. Dji rèsculeu, rèsculeu. I m'cho- 
neut qui dj'aleu flauwi. Dji d'jeu : 


-- Non, non! nin por mi, nin por mi! Jamais pu dji n' 
mougnerè dèl laume! Jamais pu, tant qui dj'viquerè! 
Dj'èl promè au bon Diè, à la Sainte Vièrge, a Saint Pire, 
a m'grand-papa, a tos les saints ét saintes dau paradis... 
Pêre Firmin, quand minme dj'èl vôreu, dji n'saureu pu 
mougni dèl laume : dji m'ècrucreu a l'prumire bouchie! 


-- Mèrci, mononque... Asteüre, dji sé bin poqwè qui vos 
n'mougnis pon d'laume. Mèrci. Mins vosse camarâde, li 
Pêre Firmin, vos n'l'avos jamais pu vèyu? 


-- Non, ni li ni 1z-ôtes. Il ont tortos disparu. Ci qui dj’ 
vôreu, divant n'moru, c'est d'veüye l'Abie rèssucitée..., li 
bèle, li sainte, li bone Abie, come èlle èsteut! 

Mononque n'a pu viquè lontin; il a moru tot paujêr- 
mint, come on vré saint qu'il aveut todi sti... Les mwanes 
n’ont jamais ri-nnu... Mins les bonés djins dé Condro 
n’élz-ont nin rovi, et tot l'payis, les bwés, li ri, les ratint 
co. 


L’Abbé J. Pirot. 
Esterhazy, Saskatchewan, Canada. 


Tchants et nis 
Dialecte de Bois-deVillers. 


Li bon timps est rivnu, li nature est rfouyuwe, 

Les artisses sont présints, c'est l'momint des concerts; 
L’aulouwéte douvrè l’bal, si rate les-êreus vnuwes 

Et tot dswite. tos costés ,dins les-ayes, didins l'èr, 
Dins les cortis, les bwés, les frèchaus, les bocadjes, 
Les flütes et les chufléts, sins taurdji s’respondront. 
D’au matin jusqu’à l'nèt, ci n’séré qu’bias ramadjes, 
Qui doucés mèlodies et qui clérès tchansons. 

Li faubite à nware tiesse i téré l’premère place, 

Qwèqui l'contrefaisan tchante avou bin pus d’cœûr, 
Maugré si longue tchanson et ses tours di passe-passe. 
Et pirdant l'tchant des-ôtes, come pos s' foute, li moqueur. 
Dissus l'bwès qui s'èdwa, quand l'anêti va tchère, 
Acôrdant st'instrumint, li solisse raskigno, 

Dins l'clére et paujère nêt, tchantrè sins causu s'taire; 
Tchaurné, muwè pa s'tchant, on z'è roviere tot. 

I comince pa sayi sakwants notes, come manslantes, 
Dirè-t-on, mins bin rate il a tchwèsi s’motif, 

Tot d'swite vol'la lanci di s’béle vwè si tchaurnante, 
Toû a tot tot bolant, mésuré ou plintif. 

I n’si répéte jamais, tofére il improvise, 
Tchwèsichant s’téme selon l'impression do momint, 
Mins qu’lecsaltée si flame, qu'i fuche sondjeu ou trisse, 
I sint qu’tot vint do cœur, qu'i tchante ses sintimints. 


Sus s’timps là les fumèles, dins l’nî acovissies, 

Bin sognies pa les maules, bercées pa leus tchansons, 
Préparnu pasyinmint li troublant scrèt dé l’vie 

Et les djonnes vont briji li meür di leu prijon. 

Adon, i faurè bin, ces p'tits là, qu'on les sogne, 

On n'ôrè pus tant tchants, au mwins po sakwants djoûs; 

C’est qu'les maules vont ossi prinde leu paurt dé l'bèso- 
[gne; 

Quéfie à cause di ça. les tchants n'è sront qu’pus dois. 

Ci n'sèrè tos costés qui les alées èt vnuwes 

Des parints qui pwatnu dè l'vermine à leus p'tits, 

Jusqu'à c qui leus familes fuchnuchent enfin divnuwes 

Fwates assé po l'distrâre dins nos tchamps, nos cortis. 

Adon, les méres vont rponre èt rcover sins ratinde 

Et les tchansons rpidront di pus bèle tos costés, 

Sinon li raskigno, qui n'si frè pus ètinde, 

Come s'il esteuve au d’bout do z-awè trop tchanté. 


E. FRANÇOIS. 


Li Fièsse do timp passé 


Dialecte de Thorembais. 


On sint qu'èle est dins l'air. longtimp d'vant quèle n’ 
[arrive 

Les maujones sont r'blankiyes, pupon d'ièbe dins les cous, 

Totes les feumes sont su des tchaudès bréjes et dins l'five, 

Les ansinis sont d’ja tapinés di skaugnes d’ous. 

Li pourcia est touwé, on è frè des saucisses, 

Dèl trippe, des carbonates, tot come por on trait’mint, 

Il è fauré branmint, po l'fièsse et po li r’mise, 

Pas'qui tot l'monde invite long et laudie ses parints. 

Li for n'a nin taurdji, ci n'èstot qu'one kôvôye 

Di feumes et minnme d'èfants pwartant des plantches à 
[pwain, 

Totes querdiies di dorées; ca sinteuve bon su l'vôye, 

I gn’a di totes les sôrtes, suk, prunes et blanc-corin. 

Dispeuye quinze dious didja, l'djônesse fait des séances, 

Po nommer Capintinne, commandant, trèsorier, 

Tchwèsi les musiciens po djouwer l’prumère danse, 

Fer bousse avou les cabartis, po qu’n’euye assez. 

Sakants djous d’vant, à l’nait, les tchambes vont sfer 
[étinde. 

Eles sont cing, grosses, di fièr, avou buse au mitant, 

Qu'a djou avou one léppe ou dèl poure va dischinde. 

Po saquants francs l’carriére, donne on kilo d’nwére poure 

On è vude one potée dins les tchambes bin à djou, 

Su l'poure dès vis papis et dèl sètche tère qu'on boure; 
Avou s'mayèt Vtireu, l'ètasse si fwart qui pout; 
Présintant on forgon rodji à l'leppe dèl tchambe, 

I sorte avou one flamme, on si fwart côp d’canon, 
Qu'on dirot qui l'tère boudje è fiant trônêr les djambes. 


II 


Mins l'fièsse est-st-’anoncie, dins les viladjes au long. 

Li dimègne au matin, po l’prumi djou dèl fièsse, 

Li djonesse fait l'grand tour, jusqu'a dins les amias, 

Po qui l'bouse si rimplie, li musique est-st-a l'tiesse, 

Piston, tambour, grosse caisse, quét'fiye armonica, 

S'on a des caurs assez, trombonne et clarinette. 

On va djouwer one air aux abitants qu'ont l'plomb; 

Les cavaliers ont one cocade à leu caskète, 

L'comité one ècherpe di ruban laudje et long. 

Ossi rate après vèpe, on s'réuni su l'place, 

Les cavaliers i sont au brès di leu mayon; 

Li tch'vau godin, qu'on a fait vnu, a rate fait place, 

E rouwant dins les djins. maugré qu'l'est tch’vau d'carton.. 

Po nin d'morer su l'banc, li djône fèye po fer l’fièsse, 

Avou les cavaliers, diveuve payi on franc, 

Qu'on mèteuve avou l's'ôtes, po fer l’caisse dèl djônesse, 

On li mèteuve tot'sute au brès on grand ruban. 

Avou l'danse dèl drapia commince li prumère danse, 

A mitant on s'arrète po soffler on momint, 

I vneuve on tognia d'bire et des botèyes di france, 

On choque tortos èchonne et l’prumére danse riprind. 

Si rate qu'èle est finie, on fieuve on tour su l'fièsse; 

I gn'aveuve on tch’vau d'bwès, li minme dispeuye long: 
[timp, 

Tournant grâce au vi tch’vau qui satche è bachant V’tiés- 

[se, 

On tour di vases, des balancwères, trwès boubounis; 

L’botique des boubounis, éstot simpe et aujiye, 

Quate plantches su deus trépis et on linçou come twèt, 

Inte les montants dèl twét, one kwade éstot tinkiye, 

Ou barlokinn’t saucisses di Boulogne et djouwèts; 

Su Vtauve des caramels, dél couque et des amandes, 

Babilaires et boubounes, i gn’a po tos les gouts, 

Autou des caramèls, one divise amusante, 

Dèclarasion d'amour, ou côps d'linwe aux dialous. 
L’grand plaiji des gamins, c'èstot l'tire à l’tchandèle, 
Dins one caisse qui pindeuve au meur d'on cabarèt, 
Avou lf'isique à pire, à deus pids on l’sofèle, 

Pa l'tchin qu'èflamme li poure, boutée dins l'basinet; 
L'djônesse, brès d’zeu, brès d'zos, d'on cabaret à l'ôte, 
A dansé dins tortos au son d'l'armonica; 

Bin sovint Vcabarti offreuve on bokèt d’taute, 

I gnavot cor en marche au lèver do solia. 

Li londi au matin, l'djônesse si r’met en route, 

Li bousse est-st’aplatie, on d’veuve li fer rinfler, 

Tot qui on résconteure, on l’arrète et on boute, 

Avou on boquet d’croye. one crwès su ses solés; 

I gwa ponye qui réclame et tot ’monde va à s’potche. 
Après, on tape li coq donné par on sinci; 

On l’ètère qui n’passeuve causumint qui lV’crésse rotche, 
Chaque a tour et armé d'on sabe di caloni, 

Avou les ouys bindlés, on tapeuve après l’tièsse, 

Ca pleuve durer et Pcia qu’ariveuve à l’foute djus, 
Aveuve li coq por li. come souv’nir di st’adresse. 
Tote-sute avrès l'diner, c'èsteuve tos les ôtes djeus, 

I gwa pon d’condicion, tot l'monde poleuve s'y mète, 


III 


C’est des couses dins les satches, à onk ou bin à deus, 

One cousse di feumes mwinnant chaque leu-z-ome d 
[berwète, 

Concours di feumes po bwère li pus d'tasses di cafeu. 

A trwès eures on court l'auwe, qu'est nindeuwe inte deus 

[pièsses 

Au pur mitant dèl vôue: tote li diônesse, à tch'vau, 

E galopant pa d'zos, mwète di li rout l'tièsse; 

Li gananant est fièsté, applaudi come i faut, 

Mins diveuve paui l’aotte po Voneur dèl djournée. 

Les danses ricommincinn’t tot come li djou di d'vant 

Et l'maurdi l'diônesse sope di l'auwe awa sti touwée: 

Li fiésse est-st’edwarmeuwe jusqu'au dimègne suvant. 

Ci diou-la, Cwest pu tant Vsolé des diônes qui suse, 

Li dimégne di li r’mise. c'est l'fièsse des vis tchamnias, 

Les mariés sont su l'place, kwèfés di viès buses, 

Et po clôturer l'fièsse, c'est zèls qui dansent-nut l’mia. 


Ch. HANQUET. 

Dialecte de Celles-sur-Lesse 


Quand l'Bon Diè a yeü fait omes èt feumes à st-imaudje, 
Quand il a yeü fait l'sindje po nos ravisè l'mia, 
Po qui l'portrait do diâle è n'n'aluche lon èt laudje, 

Il a fait Plaid mama. 


Il a rauyi s’mwaije linwe à l'pus gâwe dès coméres, 
A Poùûrs il a pris s’mawe èt au sindje si grognon, 
Au tchèt si pate di v'lours, si pwèson à l'vipère, 
Sès piquants au gnièrson. 
Quand ’l a yet fait ç'bièsse-là, i Pa tchèssi èvôye 
Po qu'èle vaye tos costès fè arèdji lès djins, 
Gâtè tos lès plaijis, sèmè su totes lès vôyes 
Les dispits, lès toûrmints; 


Pwartè pa t-t-avau l'tère lès mèssadjes, lès bisbrouyes, 

Lès quéréies èt lès pinnes; stritchi pârtout s'vènin, 

Distrüre tos lès bonheürs èt fè braire tos lès-ouyes, 
Rinde tot l'monde maucontint. 


Qui l'Bon Diè au pus rade èle rimète è s'musète, 

Ou bin qui l'diâle l'apisse èt l'tchôke è s'nwâr fornia! 

Po qu'nos vikanjes tranquiles, qu'i lève bin vite li guète, 
Li mèchant laid mama! 


Joseph HOUZIAUX, R.N. 


Spaweta 


Dialecte de Namur 


Tos lès djoâs au matin, à pwinne a-dje disclos l'ouy, 
Qui d'jètind, tos costés, tchanter les p'tits mouchons 
Tchip tchip des p'tits pièrots et vidjetis des pinsons 
Qui garnich’nut les aubes en ratindant les fouyes. ` 
Et dèdjà, dins m'djârdin, one binde di p'tits arsouyes 
Fait bombance di mes s'minces, di mes fleurs, di m'wason. 
Aussi rade qu'is m’véy nut, frrout’, is lév’nut l'pèton 
Po riv’nu, mi èvôye, continuwer leu bouye. 
Oyi, ça. dji n'a nin co sitôt tourné l’cu 
Qui, d'totes les direcsions, vo-lès-là qu'is r'tchèy'nut 
Ewousqu’i gwa des grinnes et jamais onc'ni s'brouye. 
Oh! qu'is sont afrontés, surtout les sauverdias... 
Si dji n'i waite nin d'près, nos n'aurans pont d'rimouye; 
Ossi, tote li djournéye, dji fais li spawèta. 

J. GILSON. 

Et voici des livres... 


36 - Louis Remacle - LE PROBLEME DE L'ANCIEN WALLON 
- 1948, Bibliothèque de la Faculté de Philosophie et Lettres de 
l'Université de Liège, Fascicule CIX - In 8° de 230 pp:. 100 frs. 


En quoi consiste le problème de l'ancien wallon? Quelles en 
sont les données? Quelle est sa solution? - Sans nous encombrer 
cle détails et de nuances subtiles, tâchons, en quelques lignes, de 
répondre à ces questions. 


En gros, il s'agit de reconstituer la chaine historique des dia- 
lectes parlés en Belgique romane, en remontant le plus loin pos- 
sible dans le Moyen-Age. 


Les recherches doivent, de toute nécessité, porter sur des tex- 
tes, littéraires ou non. Et c'est ce qui fait naitre une autre ques- 
tion : quelle est la nature de la langue vulgaire écrite chez nous, 
cntre le début de la romanisation de nos contrées et le com- 
inencement du 17e siècle? Car c'est seulement de l'an 1600 que 
date approximativement le premier texte en un wallon indiscu- 
table, écrit a Liége, et attestant, dés lors, la dualité des langues 
écrites en pays wallon. 


C’est donc par déterminer la nature de la langue écrite chez 
nous au Moyen-Age qu'il faut commencer. Et l'on se heurte 
tout de suite à de grosses difficultés. L'orthographe de ce temps 
n'est pas fixée et varie a l'extrême, certaines lettres sont em- 
ployées avec des valeurs différentes (u pour u et v, i pour i et j 
etc.) Puis il y a l'opinion traditionnelle qui est celle-ci, à peu près: 
les textes du Moyen-Age sont écrits dans le dialecte de leurs 
auteurs; autrement dit : ces textes seraient la représentation du 
dialecte parlé par les auteurs. Jean d'Outre-Meuse, par exem- 
ple, aurait écrit ses chroniques en wallon liégeois de son épo- 
que. Il faut bien dire que, jusqu'à une époque toute récente, les 
textes médiévaux n'avaient été examinés que pour satisfaire 
aux besoins de l'histoire littéraire et pour en localiser l'origine. 
l)e là à donner ces textes comme productions dialectales, il n'y 
a qu'un pas, qui fut allègrement franchi... 

A la vérité, quelques philologues avaient émis de timides dou- 
tes sur ces conclusions un peu rudimentaires. C'est Jules Feller 
qui, en un imporant article (1), proposa franchement la solu- 
tion la plus raisonnable. Selon lui, nos ancêtres voulaient écrire 


(1) Français et dialectes chez les auteurs belges du moyen-âge, 
Bulletin de la Commission Royale de Toponymie et Dialectologie, 
V, 1931, pp. 33 à 92. 

en français, la langue centrale exerçant déjà à cette époque une 
puissante attraction; leur langue écrite serait un «français 
régional», mélange, variable selon les cas, de formes françai- 
ses, de formes dialectales et de formes analogiques (2). Si l'on 
veut bien admettre cette image hardie : cette langue médiévale 
écrite offre des ressemblances caractéristiques avec celle (écrite 
aussi) des héros de Marcel Remy et Aimé Quernol... 


La démonstration de Feller, ne portant que sur des exemples 
de mots et non sur des textes suivis, ne convainquit pas tout le 
monde. Louis Remacle a repris la question et a étayé ses con- 
clusions (celles-ci très sensiblement identiques à celles de Feller) 
de faits nombreux et irréfutables. Son ouvrage clôt, à n'en pas 
douter, une longue discussion sur un sujet capital pour l'avenir 
de la dialectologie. 


La première partie de l'ouvrage de M. Remacle est consacrée 
à la segmentation dialectale de la Belgique romane au Moyen- 
Age, Ceci consiste à relever dans les textes les particularités 
purement dialectales qui, au fil du temps, ont concouru à don- 
ner à notre territoire l'aspect segmenté qu'il a aujourd'hui. (Par 
particularités dialectales, entendez : le vocabulaire et les tours 
syntaxiques qu'on peut attribuer sans nul doute au dialecte, et 
les formes analogiques qui permettent de reconstituer la forme 
dialectale). 


La seconde partie analyse la langue d'une charte écrite à 
Liège en 1236. 


La somme des faits ainsi classés permet à l'auteur de déter- 
miner les éléments qui doivent être considérés comme les don- 
nées du problème de l'ancien wallon. Limiter ainsi un problème 
c'est presque le résoudre. 


En appendice, et comme démonstration supplémentaire, la 
publication de six petits textes malmédiens de 1493 et 1496, fort 
influencés ceux-la par le dialecte. 


Ajoutons que l'écriture claire de M. Remacle réussit à mettre 
cet important travail scientifique à la portée de toute personne 
cultivée. 


37 - Arthur Masson - LE NOUVEAU MAIT' D'ECOLE, comé- 
die en français populaire suivie d'une version en dialecte wallon 
de Trignolles : LI NOUVYA MWAISSE DI SCOLE - 1948, Bruxel- 
les, Vanderlinden. - In-8° de 146 pp., 37.50 fr. 


(2) Sur le patron « deüs-dois» (devoir), «deüs-dois» (deux); 
le dernier dois est une forme analogique. 

Un vaste éclat de rire, un feu roulant de réparties spirituelles. 
Le thème est simple. Dans un petit patelin des environs de Tri- 
ynolles (Treignes), le nouvel instituteur est amoureux de la 
fille de l'échevin de l'instruction. La jeune fille, qui aime aussi 
le «nouveau maite», met tout en œuvre pour provoquer l'aveu 
qui se fait trop longuement attendre. Pressé par la violence de 
ses sentiments, probablement instigué par un jeune gamin qui 
en sait pas mal sur les choses de la vie, le timide instituteur se 
résoud à pénétrer chez sa Dulcinée, un milieu pittoresque, rail- 
leur, vivant, oü l'on ne mâche pas ses mots... 


Tout finira par s'arranger - un peu vite - malgré la gauche- 
rie exagérée de l'amoureux. A ce propos, pourquoi donc n'avoir 
pas donné au jeune homme au moins une occasion de se dégager 
de ses craintes ridicules, de se montrer tel qu'on eüt compris 
les sentiments de la demoiselle? Par ailleurs, des jeux de scène 
un peu «ancien théâtre wallon» provoqueront le rire, bien sür, 
mais tranchent vivement sur un bon dialogue. 


La même œuvre nous est offerte sous des formes différentes, 
On ne s'en plaindra pas : c'est double plaisir. Deux observations 
néanmoins : à notre sens, pour ne pas distraire inutilement 
lc lecteur, les indications scéniques de la première version au- 
raient dü être en bon français; l'orthographe de la version wal- 
lonne est inutilement compliquée. 


En somme, les qualités de cette joyeuse comédie lui assure- 
ront un succès certain. Un Arthur Masson aurait dü éviter les 
petites erreurs que nous avons signalées. Nous attendons mieux 
pour bientôt. 


J. HENNUY. 

paraitront pas en aoüt et en septembre. 


Le numéro 8 sortira en octobre. 
Bonnes vacances à tous nos abonnés. 


Li bèle istwâre 
dou p'tit David qu'a tuwé 
l'gèyant Goliath 
Dialecte de Franchimont-Romedenne 


Au Major Rivière, des R.N. 
Sincère hommage de vive reconnaissance et 
d'affectueux respect d'un vieux grenadier. 


E. J. PIRET 


L'istwâre qui dj'vos raconte droci s'a passè, i gn'a bé 
lontimps, dins l'valèye dou Thérébinte, di-s-t-èle li Bibe; 
mais les chîjleûs di m’djonne timps crèyènt èt djè l'crè- 
yeus avou zias qu'c'èsteut né lon dè l'Soyeriye di Frantchi- 
mont qui l'gèyant Goliath aveut sti staurè come ène flate 
pau ptit David. Dji veus co l'place : au mitan dou Phire, 
su l'picinte, dins l'prè dou grand Paul... Mais, coumin- 
çons pau couminc'mint. 

E v'ci comint l'afère s'aureut passè : 

A c'timps-là, lès-Ebreüs èstént toudis en igne-agne 
avou les Filistins. Vos dire au jusse pouqwè, dji n'saureus; 
mais c'qui dj'sès bé, c'est qu'pou ène vesse mau toürnèye, 
i's s'tignènt come des tchès èt c'est co pou in pèt d'tchat 
qu'i's-èstént co à pwèyes ci djoü-là. 

L'Etat-Major des-Ebreüs coütcheut à l'tchambe des 
Maisses à l'Soyeriye di Frantchimont; l'armèye èsteut 
acrètlèye dins l'bos dè l'Rütwâre. Li chèf des Filistins lo- 
djeut asto d'Chinelle dins l'büreau dè l'Soyeriye dau Wez- 
Tchine; se sôdârds èstént spayaurdès dispüs l'Tiène d' 
Helbeumont jusqu'à l'pale dou Phire, catchis dins l'bos 
d'Rivau. 


98 


David aveut trwès fréres qu'avént pris in mwais nimè- 
ro au tirâdje au sôrt : i's'fiént leüs vinte-quate mwès dins 
les grenâdiers dè l'armèye da Saül. 

In djoü, li pére da David dit à s'fi : «Prinds rammint 
t'vélo èt cours à Romèdène. Ti rapôtras saquants kilos d’ 
farène èt ène dijène di pwins pou tes frères èt n'rouviye 
né in pani d'boulète pou leüs-oficiers!» 

E v'là m'David qu'embale tant qu'i pout; i gritche li 
Winne come in tchfau qu'a pris l'môrs aus dints... Mwin- 
se di trwès-quârts d'eüre pus taurd, i rariveut tout frè- 
che di tchaüd. 


« Mètèz ène aüte flanèle, David! di-st-èle si moman; 
t't-aleür, vos ramas'rèz co in bon reüme!» Mais David nè 
l'atind né... Il avale ène jate di cafè, i r’kétche si balu- 
chon èt court di ses pus râte ca on bwèleut tél'bint fôrt 
dins l'fond dou Phire, qu'on sinteut bé qu'on s'apougn' 
reut d'vant waire. 


David arive, vraimint pamè, dins l'prè dou grand Paul 
Lès armèyes èstént d'jà prêtes à s'dârer iène su l'aüte. 

David tape ses paquets dins les bagâdjes dè l'ârmèye 
èt court vèye çu qui r'toüne. 


* * * 


Jusse à c'momint là, è v'là in grand démon d'sôdârd 
qui sôte des rangs des Filistins. C'èsteut in gayard dins 
l'genre dou grand Batisse, mais il aveut co bé ène tièsse 
di pus...! Si djaquète, ses marones, ses scan'çons, ses 
tchaüssètes, ses solés, èstént tout en fiyèr èt en cuive. Si 
tiésse ésteut rascouvrûwe pa in casque qui r'cheuneut 
fôrt aus-és cés des boches! I pôrteut ène van'wâre di 
bronze; à l'place di fisike, il aveut ène lance di trwès 
mètes. Gn'aveut in piote, s'i vous plait, qui routeut d'vant 
li. 

E v'là m’gayard qui vént s’planter au mitan dou pré, 
sus l’picinte, qu'on veut co astetr, èt i smet à gueüler : 
«Pouqwe fér nos cabouyi l'tièsse à ostant? Chwésichéz 
én’ome pou s’bate avou mi! Si m’tûwe, li fware s’ra l’vèye 
èt nos s’rons vos démestiques. Si c'est mi qué l’tûwe, èh 
bé ca s'ra l’contraire èt tout s’ra dit». 

Li Rwé Saül èt ses sôdârds èstènt tél’mint astomaquès 
qui n’n’avént l'tchau d’pouye. Qu'est-ce qui v’s’é cheune? 
C'est qu’gn’aveut quarante d’joûs qu’ca dureut, c’couyo- 
nade là! 

Li p'tit David, qu’aveut sti r'fusè à l'ârmèye pasqu'i 
n'aveut qu'in mète cénquante-trwès quand il aveut pas- 
sè à l'incorporation, dimande à s'frére Florent : « Ni sès- 
ce né, frére, çu qu'on don'reut au cé qui foutreut ène ra- 
clèye di Dieu l'Pére à c' grand scaurçon là?» 

« D'après c'qui dj'ai oyu dire, rèspond Florent, li cé 
qu'tüw'ra c’vantard là aura des lyârds à digue èt dague; 
li Rwè li don'ra co s'fiye à mârier d'rawète; i s'ra èximpt 
d'payi ses contributions èt s'popa èt toute li farniye s'ront 
eximps ètou». Li martchi n'est né co si mwais, di-s-t-i 
David! 

Gn'a des grandès linwes tous côstès : in quart d'eüre 
pus taurd, li Rwè qu'èsteut d'd'ja au courant, fait v'ni 
David divant li. 

-- « Qui nèlu n'eüche peü di c'bauyârd là, di-s-t-i David! 
Mi dj'süs prète à l'aler pingni guand on vôra!» 

-- « Non! rèspond li Rwè : t'ès trop djonne, mi vayant, 
pou t'bate conte in vix sôdârd come li». 

-- « Bâh! Wèt! Quand dj'aleus au tchamp avou les 
gates di no maujon, i gn'aveut mwins côps in lyon ou bé 
èn'oürs qui v'nént enl'ver l'boucâr. Djé les chuweus èt 
dj'leü aracheus l'pôve bièsse èri dè l'gueüye. Si m'ata- 
quént, djè l' s'-apougneus pa l'garguète èt dj'les stranneus 
Vos v'lè bé crwâre qui l'bon Dieu qui m'a spaurgni dins 
ces cas-là ni m'laira né à dandji audjoürdu, èn don!» 

-- Eh bé! d'abôrd, di-s-t-i Saül, vas-è èt qui l'bon Dieu 
èvaye avou twèl». 

V'là qu'on rafârdèle li p'tit David dins l'costume di 
fiyèr dou Rwè. Il èsteut vraimint pièrdu d'dins... On li 
atchausse ène espéce di cas'role su s'tièsse èt on li stitche 
in coutia d'in mète dins s'mwin. 

-- « Alèx-è au diâle avou tout c'bataclan-là, savèz! di-s-t- 
i David. Comint v'lèz qui dj'route avou ça, don mi?» Et 
il avoye tout l'atiraye dins in bouchon. 


e C’côp-ci, ça va mia, di-s-t-i». Il apice si baston, rili 
cénque scabouyaus dins l'ri èt les met dins s'bèsace; puis 
il atôrtiye les scorions di s'fronde autoü di s'dreute mwin 
èt... il avance come in p'tit résolu. 


Goliath què l'waite vèni, rouslant come ène djonnète 
coumince pa s'foute di li : 

« Ti m'prinds pou in tché, dandj'reüs, qu'ti véns avou 
t’baston? Véns droci qui d-done à mougni aüs-ès cwâr- 
baüs èt aüs-ès r'nauds!». 

-- Et twè, rèspond David, ti fais di t'pèle-panse avou t' 
n'impermèyâbe, èt t'lambosète di lance èt t'vantré d' 
fiyèr. Mi, dj'ai avou mi l'bon Dieu qu’t’as maltraitè d’ 
tous les noms, come in pagnouf qui t'ès. C'est Li, veus-ce 
qui va t'aprinde li politèsse! Dji t’tiw’rai, dji t'côp'rai 
l’gawyot! Et les mouchons èt les bièsses saüvâdjes mougn’ 
ront les charognes des Filistins! Et on saura insi qu' c' 
est l'bon Dieu qui saüve, sins lances èt sins èpèyes, pac' 
qu'I l'vout insi èt qu'c'est Li, comprind-ce, grand stor- 
nè? qui fait l'plouve èt l'bia timps. 


...Goliath fieut in mouson come in pourcia à tchèrète 
qu'on mwinne à l'abatwâr... 


I s'avance en rütyant, mais David court au d'vant d'li... 
mèt in cayau dins s’fronde,... fait toürner l'osti pou l'a- 
nonder puis... pègne!... On z-atind ène saqwè qui s’kète 
Goliath si s'tind come ène guèrnouye sipotchiye, dins in 
brit d'fèraye... A s'front, i gn’a in trau pou z-i mouchi s’ 
pougne!... Li cayau auè l'a maquè est là, asto di s'grosse 
tièsse, pus roudje qu'ène breüje... Li sang piche li min- 
me qui quand l'Pètit Biérdji singneut in cuchet... 

Mais c'n'est né co tout... David fait des r’bonds come 
in gadot... A in momint donè, il apice l'èpèye dou gèyant, 
cône li tièsse da Goliath..., puis. l'moustrant aus-és Fi- 
listins : « A qui l'toür! » di-s-t-i bé paujérmints. 


I faut crwâre qui gn'aveut waire d'amateürs ca les v'là 
nètès au dile, come ène drig’lèye di lapins, dou costè d 
l'haye des Gates èt d'Famieüse, avou lès Ebreüs a let 
cu... Qué pingnâde! (Dji vous gadji qu'on r'trouvreut co 
in moncia d'ochas si on fougneut les tiènes di t-t-avau 
là!)... Gn'a vraimint qu'les pus lèvrasses qu'ont chapè... 
(Deüs, trwès djoüs après l'afère, les gendârmes èn'ont co 
arêté à Omèzèye èt à Sèrice... l’-avént piérdu leü carte 
d'identitè èt i morént d'fwin... Qui v'lèz? In maleür n'a- 
rive jamais tout seü... 


++ + 


Quand lés-Ebretis ont ieu ramassè tous les clicotias qui 
trinnént dins l’camp des Filistins, i’s-ont montè pa l’Bas- 
se-Voye èt pau Tiène Grand’Dame èt i’s-ont fait dicausse 
toute li nat dins les cabarts d’Frantchimont. 


Li londmwin, divant l’ârmèye aligniye tout l’long d 
Chinelle, li Rwè Saül dècoreut li p'tit David dè l’Crwès 

d'guère. Après D «Rompèz vos rangs!» ça sti sèrvice des 
dimègnes pou tertous èt toutes les punicions ont sti lè- 


vèyes. 
* k + 


C'est dispüs adon qu’les gamins di m’viladje ont toudi 
djouwè voltiye avou des frondes. Pou m’paurt, ces los- 
triyes-la - ça pinse Maréne Rôsaliye (qui l’bon Dieu mète 
à s’Paradis) m'ont donné bé souvint l’ocâzion d’casser 
in carau. Dj'èsteüs quausu ossi adreut qu’David, sins 
m’vanter; seirmint, quand dji n’manqueus né m’cop, c’ 
n’ésteut né su mi stomaque qu'on m’décoreut...; c'est... 
vos l’avèz adviné?... ène miéte pus bas... èt d'l'aüte costè. 


++ + 


Insi finit l'istwâre dou p'tit David qu'a tuwè l’géyant 
Goliath. 

Ele nos mousse qui quand on s'a l’bon Dieu avou li, 
gn’a né dandji d’awé pet. 
Le 21 octobre 1948. E.J. PIRET. 


Pi Grand'Dére 
Dins l’gayole 


Dialecte de Namur 


Nosse gamin est à l'age qu’on comince à roter 
I s’ridresse après tot; après Vtauve, les tchiyères; | 
Et, mwins côps, quand i s’lache, boum’ èt vol-là à l’tère. 
On s'a d’djà fait do mau en vollant l’ratraper. 


Po qu’ils euye pus aujiye, marène li a ach’té 

On parc d’éfant. Vos savoz bin, c’est one afére 

Qu'on dresse sur one couvèrte, dins l'cas qu'il ireuve 
[tchère; 

Ça n'a ni fond ni d'zeü, mais des bayes tos costés. 

Dji crwès qui vos vèyoz, di d'ci, tote l'èmantchure... 


I n'è pout rèche tot seu; mais là-d'dins on est sür 
Qui s'i tchait, i n'si frè wére di mau, nosse pouyon. 


I n'i vout nin d'mèrer longtimps. Ça n'est nin drole : 
I n'a nin co fait Pmau po qu'on ltègne al prijon 
Et pwis, gn'a pont d’mouchon qui s’plait bin dins s'gayole. 


J. GILSON 

V wèsinadje 


Ni vos d'mandez jamais, quand dji cause do gamin : 
Gn'aureuve-t-i qu'on fiyou et qu'on parin au monde? 
Quand c'est d'li, dji n'sais pus m'arèter si dj’ l'ènonde 
Surtout quvos m'lèyiz crwère qui ça n'vos embête nin. 


Et portant, d'uche à uche, on meur inte les djardins, 
Gn'a one pitite bauchèle tote nozéye et tote ronde, 
On p'tit nez afronté et des bèlès croles blondes; 

On bia boquet ossi, li p'tite fèye di m'wèsin. 


Ele est one miète pus djonne, ça fait qu'èle est pus p'tite 
Mais ça n'fait rin todis; des èfants, ça cré vite; 
Nos sèrans tot saisis quand nos les vwèrans grands, 


Qu'à l'vespréye is cour'ront au djardin à dadaye... 
Nos compidrans poqwè, di d'ci quinze ou seize ans. 
Quand is s'front des clignètes par au d’zeu dèl muraye. 


J. GILSON. 


Kètche 


Dialecte de Charleroi 
Premi d'janviè! Djoü à toürnéyes 
Qu'on fét par çi, par là, tèrtous. 
Djoü à galètes, èyèt surtout 
Djoü qu'on r'çwèt dès bètchs pa fournéyes. 


- «Dji vos souwéte ène boûne anéye» 
« Santè parfète èt tout èt tout! » 

- «Mèrci, parèy'mint vous ètou! » 

V’la e qu'on ètind toute èl djoürnéye. 


C’èst l'djoü d'èl drénguéye au facteur. 
C’ést co dis-t-o l’djoù dès minteurs! 
Mins c'qui n'èst nén bén seur ène minte 
C’ést qui c'djoü là, - intrè nous n’do 
Rén qu'd'i sondji bén ça m’totirminte - 
On a cor in an d'pus sul dos! 


N. LEMAITRE. 

Dé I tokwe 
Dialecte de Fosses 


... Mins D djoü qu'on s'a r’véyu 

Candjis, cwachis, tchènus, 

Nos-avans la d’méré, cacames, 

An’ wazu waiti D blame 

Qu’aléve ridiskinde 

Dins lés cindes. 

Et dja lachi mi loncha d’linne 

Po w pus sondji qu'à nos deûs pwinnes. 


J. GUILLAUME 
Cacame : interdit. 
loncha : échevau. 


Les Sorus 


Dialecte de Neer-Heylissem 


La co les sorus, sul’ plontchi 

Qui farfauy’nét dins les papis : 
D’vont wêre du tins ’n’ arèt des coûsses; 
Alèz wadjeù, sétchiz vosse boûsse! 


Mins choûte les don tortotes ram’chi, 
Grèter, rondji, magni, groumi : 

Eles m’ont v’nu duspiérter, godome, 
Jusse è mutont du m’prumi some! 


Jézus’ qu'une arédje quu ça fét : 

Des papis qu'on r'moue a plinte nêt!... 

« Et quoi, n'est-ce ni bêtôt tot, m'i-âme? 
Léyoz- mune miéte tranquile, qui dj’dame! 


Raymond MOTTIN. 

Ramons d'boles 


Dialecte de Fleurus. 


Dimwin c’ést l'dicausse dou viladje. 
Lès vôrlès dèl cinse di l’Abiye 
A grands côps d’ramon d'bôles rinètiynu l'passadje 
Ewou ç qui lès tchfôs d'trés ont lachi leù payiye (1) 
Durvén-durva (2)... Li ramon va... 


Lès vôrlès dèl cinse di l’Abiye 
Chaque côp qu'leüs brès s'distinkiynu 
Ramon'nu dvant mès oüys dès ans di m'vikériye. 
A tchfô su leù ramon, lès macrales (3) m'èpwat'nu. 
Durvén-durva Li ramon va... 


Chaque côp qu'leüs brès s'distinkiynu 
Dji m'ripinse dilé mès tayons; 
Aus-ès stôfes, dins lès rans (4), lès ramons d'bôles 
[chornu (5) 
Dji m'riwès dés m'grand-pére, li cinsi dou Baron. 
Durvén-durva... Li ramon va... 


Dji m’ripinse dilé més tayons; 
Mi grand-mére mi cause dès bôlis (6) : 
« C’é-st-avou leüs couchètes qu'on fét lès bons ramons 
Astetir faut qu'on 2-i rwéte, is sont branmint réssis. » 
Durvén-durva... Li ramon va... 


Mi grand-mére mi cause dès bôlis : 
« Dès ramons l'è faut douze douzin-nes 

Par anéye. Didins l'timps quatre omes vènéne di Spi 

A chabot, fa (7) sul tièsse, chakin ène quarantin-ne. » 
Durvén-durva... Li ramon va... 


« Dès ramons l'è faut douze douzin-nes, 
A neuf’ gros sous li dmi kôtron, 
Pusqu’on nos è donéf come rawète in trézyin-me!» 


sessessessasssssss 


Djusse asteür pou z-awè... ène lètchète di djambon! 
Durvén-durva Li ramon va... 


Baron d'Fleüru. 


(1) Mélange de paille et de son - (2) Va-et-vient - (3) Sorciè- 
res - (4) Etables à porcs - (5) Vont vite - (6) Bouleaux - (7) 
Fardeau. 

D'ène Bièrdjresse 
Dialecte de la Basse-Sambre. 


Ele estéve, au mitan del pasteure, 

Come ène vièrge au mitan d'in tdbleau. 
Autoü d'lèye, les bèrbis, les bèraus 
Rabizént des quate cwéns del coüteure 
Quand l'brouyârd rimontéve des frèchaus. 


Ele estéve, au mitan di s'troupléye, 

Come Véglije au mitan di l'amia. 

C’ést’ è s'coü qui l'bèbète déréne néye 

Est r'chandiye pus d’vingt côps su l'djoürnéye; 
C’est d'lé lèye qui l'agna s’plait li mia. 


Ele estéve, au mitan d'ses bèdéyes, 

Come ène manme au mitan d'ses éfants. 
Les bias ouys, les doüs mots des galants 
Qui s'trouvént dissus s'vôye à l'vièspréye 
N'ârént seu mète ôte paut ses idéyes. 


Ele estéve, au mitan des bauchèles, 
Come ène rôse au mitan d'ôtès fleürs; 

Li pus frisse, li pus tinre, li pus bèle, 

Li preumère qui s'rimârque èture zèles 
Et d'embléye fait ranchi tous les cœürs. 


Ele priméve dins les chijes èt les fiesses 
Come li lune au mitan do stwali. 

Ele estéve, au mitan del djonnesse, 

Et l'pus fiér des djonias moréve d'esse 
In momint, dins les rondes, si biérdji... 


Edmond DOUMONT. 


Quand on fait tourner 
les tâpes 


Dialecte de Roux 
D'après Suzanne Normand. 


« Ça, c'est pon d’chance, tout d’minme, dit Raymond à les 

[cens 

Qui sont co dins l'auto, en' panne en pleine campagne. 

- Et en pleine gnüt, co bén, rèspond l’fetime da René». 
Yun à yun disquind'nut, tertout en’ miette cagne. 

I sont à sept : trwès hommes, trwès feümes, et en'effant; 

El pu vix a trente ans, el gamin d'a cénq. chiche. 

On discute ¢’ qu'on va fé, i faut trouver pourtant 

N'solution; eyèt d'meurer ¢’ qu'au lend'mwin dins l'biche, 

Les couméres n'voul'nut nén; tout d'in côp lè, Emma 

Qui rmarque en’fwèpe lum'rotte à en’ cintenne di mètes; 

I s'approche-nut. Là, si vo crwèyè l'enseigne, ah! 

C’est en’ hôtel; èt dins l'drwè, c’est en’ aubergette!!! 

N'euchant nén l'imbarras du chwè, i rinter'nut. 

Dins l’fumée di leu pupes. des sincis, dri leu verre, 

En ladge saurot d'bleuse twale, discut'nut èt s'plaint'nut 

Qu'i n'a nén plou assè, qu'les pourchats sont trop tchèrs. 

Viant qu’ses nots clients sont fén prop’ habilllis, 

L’aubergisse les èmin-ne dins l’salon l’pu plaijant, 

Et vo lyeu chève drolà in souper sins chi-chi. 

L'effant s'a èdaurmu, sins d’mander s’pwin pu blanc; 

El pére l’ eppaurte contchi, dins les draps bén lavés. 

Après awè donnè in bedje su l’front du p'tit, 

I r’vén dé l's'autes, qu'ont, en l’rattindant, décidé, 

En trouvant pon d'aute djeü, d’invoquer les esprits. 

On a d’ja masqui l'lampe avè du papi vert, 

Et toutes les mwins s'touch'-nut pau p'tits dwès èt pau 
[pouces 


Quand el chisiéme rinterre.. «Qwè fié, ho, les compères? 

- Saurtet, vo troublet l’calme - Non, d’meuret, c'est mieux 
[Cousse! 

Dit en’ aute, vo candg’ri l'air co in côp. D'meürèt!!! 

Diean s’achi dins l’fauteul, didins in cwin d'el place, 

«C’est vous, Napoléon?» dit tout d'in côp n'vwè d’basse. 

Et en’ miette après : «Est-ce vous, Victor Hugo?» 

Et après c’est : César, Maka (1) èt Cyrano. 

Dins s’cwin, Djean a bén envie d’batte des mwins, d’cryi 

Pour li r’nouv’ler l'air, qui, malgrè li lyi fé pet, 

Lyi serre el cœûr, dispt qu'el tape vén d’tourniqui. 

I vout fé l’franc, eyet pourtant i voretit lyeu 

Casser leu djeù tout d’chiite; i lyi vén en’ idée : 

Di cryi tout d'in côp : «Dji set l'esprit Cambronne!» 

Mins, i wa nén ç'timps-là, l’uche qu'est faurt mau grais- 

[sée 

Vén djustimint d’crin-ner. Pu blancs qui des maronnes 

Di Mad'leinis (2) tertous’ ont d’ja Vergard braqui 

Su Puche qui, sins arrèt, es’ drouve douç mint, dou’mint. 

Chacun, minme Djeau, pinse bén vire in fantôme broqui. 

Et Vuche es’ drouve toudis; i s’sont r'luvè, les mwins 

R’tirées d'el tape, Emma, léye wè s’dérin momint, 

Quand d’vant yeusse apparait in p’tit esprit tout blanc, 

Avè des larmes dins l'vwè, qui dit : « Vènet rad'mint, 
Moman, gn'a des punaiches, ça pique, c'est faurt 
[mèchant!» 


Pierre FAULX. 


(1) Maka : Type populaire de Charleroi, toujours entre deux 
vins et gavroche par surcroit. 

(2) Mad'leini : qui fait le tour de la Medeleine. Pélerinage 
folklorique, partant de Jumet-Heigne, au mois de juillet de cha- 
maintenant, portaient culotte blanche. 
que année. Beaucoup des participants, plus encore autrefois que 


Divant one gayole di pinson 
Dialecte de Gembloux (1) 


Aveüglé pa lès omes, 
Li pinson dins l’nwèreü, 
Pign'téye èt tchant’ tot come 
S'il èstuch' bineüreü! 
Souplant d'on' pièc' su l'aute, 
Tot spépiant on djàn' d'oü, 
I s’résign’ com’ l’apôte, 
Qui dèl viy’ a fé s'doü. 
Lès condamnés dins l'inocince 
Sont st'è prijon, sot’nus pa lei consciyince. 


e e 9 e 3 
Li maujon' di m'papa 
A tchfau sur on cruplot, 
Avou l'solia dins l’dos, 
Ele èst gaiy’ tot’ l'anée, 
D'au matin al vièsprée, 
Avous sès vèt's volèts, 
Si posti, si bas twèt, 
Sès ptit’s èt strwèt's fignèsses, 
Si blanqueü qu'è l'ridrèsse... 


Po nos aut’s, lès èfants, él’ vaut d'pus qu'on tchèstia, 
Pa sès doucès sov’nan’s, li maujon’ di m’papa. 

Lès ram’tiaus | 


I wsi tainut jamais! 
Durant dès etir’s étires, 
Sins pinser qui c’ést laid 
Su tot, is ont à r’dire! 

Li cafeu èst trop Gebot, 
Dins Vtiéss’, is ont lès fives, 
Lès vlà divnu tchou-tchou, 
Et on rin lés édive. 


I sont comm’ lés vanaus, 
Qui pil’nut à mau l'vau. 


Les purs 


Lés purs, dins tot sont rares, 
En politiqu’ surtout, 

Gn'a branmin dès... barbares 
Qui totn’nut lei surtout! 
L'intérêt mwin-n’ lès omes, 
Qui n'ont pont d'conviction, 
Por on' pwèr', por on pome, 
On pièd tote ambicion. 


Li pur, on l'mwin-n' au filé, al cwate, 
Po lès aut’s, i faut l'thin-n', ci n'èst qu'dès bokègates. 


Lès tchapons 


Sins crèss' èt sins lopètes, 

Et c'qu'èst pir, sins cossètes, 
Lès tchapons vont tot set, 
Dins l'coü dèl sinc’, onteis, 
Bunauch's di s'mète à pièsse 
Quand c'èst qui l'gnü va vnu, 
Por zèls, qui n’tchant’nut pus. 


Lès craus tchapons, c’ést dès zazoûs, 
Rotant al naw’; dji n’vous, dji n'poüs 

Lès maux d'vinte 


Bin fait èst difficile... 

Lès maus d'vinte ont bia dju 
Po dir’ qu'il èst facile 

D'awè s'goüt audjourd'hu. 
Qu'i n'fait-on à leù môde? 
Zèls ont bonw’ ouy’ po tot! 
S’vévolter acomôde 

Vola ci qui faurot! 


Quand lès mwés tchins cour'nut, aw’nut en bindes 
C’ést qui sont long d’s’étinde! 


E l'èsté 


On vint carèssant passe è l'air cwéy’ d'au matin; 

Li mièl? dissus s'couchète apèle èt si spèpiye; 
L'aulouète cheüt d'sès éles one crèweü qui n'tchét nin, 
Tèrchèdon qui l'solia tchèss' li lun' qui sokiye. 


Quand i vint cligni d'l'ouye, au d’zeù dèl bwès d'sapins, 

Et spaut dins sès clârtés li douc’ tchaleür dèl rue, 

Tot s'anime èt tot tchante : avau lès tchamps, lès 
[tchmins, 

On n'ètind pu qu'on' vwè, tant l'aireü s'èfoufiye. 


Rilûjant’ dins sès pièles aux pus ritchès coleürs, 
Li clére roséye qwa tché, su lès yièbes, su lès fleürs, 
Sièt d'murwè po l'mouchon qui lustréy si plumadje. 


Mouches à mièl èt bourdons pass'nut rate è britiant, 
Des pawyons nots rchurés vol’nut è s’cotapant, 
Lauvau, li fuméye monte aux maujon’s dél viladje. 

Su l'route del vie 


Nauji di roter su noss' tère, 

L'om' s'arète au baur dès tchmin; 
Li cwarp pèsant, li cœür è sère, 

I wéte au long, n'sondjant à rin. 


Véci, crwèst-’i, dj'sèrais tranquile, 

Dji n'vwès pèrson-ne avau lès tchamps, 
Dji m'vas m'achir' po rovi l'vile, 

Tos sès plégis, sès rir’s, sès tchants. 
Vinant di d’lautch’, li vint qu'sofèle, 
Tot s'ènérant, béroul’ dès vwès, 

Li vwè dèl canay' qui s'rèbèle, 

Li vwè dèl pauv’, plôyi d’zos s’crwe. 


Lom s'a r’dréssi, si t’oréye choûte 
Li plint’ qui l’vint s’paut tot costé; 
One vwè pu foit lét tchér don’ tchoûte : 
« Om’, stampez-vos, i faut roter! » 


Li cwarp pèsant, li cœür è sèré, 

I choût’ li vwè, n’sondjant a rin... 

On’ mièt pu long, c’ést dès brûs d’guère, 
Qui li vég’nut dissus l’grand tch’min. 


Po n’nin lès êtinde, il ascauche... 

I vout d’vanci li vint ülant, 

Li vlà qu'i court, di droèt' èt d’gauche, 
Dès vwès pass’nut, tot è riant. 


Séro-c’ véci, dis-t-i, bunauche... 

Qui djva sayi li vré bouneür? 

Si cœûr dédja toctée à l’auche; 

Su Vrout’ d'èl vie, i voèt on’ Uer, 

Li fleûr d'amoür èt d’éspérance; 

Li fleûr qu’on cout quitfiy brut’mint... 
L'om' s'a bachi, si moin s'avance, 
Quand si r'drèssant, vlà qu'il ètind : 


Dès vwès d'douleür, qui l'vint amwin-ne, 
Poussant d’vant li, tot lès spaurdant, 

Lès crim's, lès mauz, lès râch's, li pwin-ne, 
L'om' coürt èvôye, è walcotant. 


I n'è pout pus; didins s'pauv' tièsse, 
On vré disdu li fé s'barer... 

C’ést ston brèyadÿ ou dès brûs d'fièsse, 
Dès bètch's, dès tchants, dès mwârts qu'on 
[brét. 


I tchét nanti po srer l'ouïe, 

Li cwarp tron-nant, comm’ fouy’ au vint, 
A qui s’fuch’ tot! mins i fafouie, 

Es vwèyant l'mwârt vinu douc'mint. 


Li vint r'dobèle, anan' l'oradje. 

Lès vwès pass'nut, rat’ è brûtiant, 

Li pu fwat’ dit : «Alons, coradje, 

« Om’ stampez-vos, pu rat’, ardent.» 

« Su Vrout’ dèl vie, i gn’a pont d’djocque... 
«C’ést todi : ü, sins aréter! 

« Li timps ni dmér’ jamé astoque, 

« Om’, vos duvoz todi roter! a 


L. LAUBAIN. 


(1) Extraits de «Poésies wallonnes » chez l'auteur, à Gembloux. 


Et voici des livres... 


38 -- Jean Haust - DICTIONNAIRE FRANCAIS-LIEGEOIS, 
publié sous la direction d’Elisée Legros - 1948, Liège, Editions 
Vaillant-Carmanne. - In 8° raisin de XXVIII + 512 pp., 1 carte 
et deux planches hors-texte, 107 figures documentaires de Mau- 
rice Salme et Edgard Marchand, établies au Musée de la Vie 
Wallonne, sous la direction d'Edouard Remouchamps. - Prix : 
broché, 425 fr.; relié, 525 fr.; 50 ex, de luxe sur Hollande a 1.000 
frs. 

Trois ans aprés la mort de Jean Haust, grace aux soins avertis 
des disciples du Maitre et particulièrement à l'activité diligente 
et éclairée d’Elisée Legros, voici le Dictionnaire français-liégeois 
qui constitue, on le sait, la derniére partie du triptyque consacré 
au dialecte de Liège. 

Le Dictionnaire des Rimes (DR, 1927), classait, a l’usage sur- 
tout des poètes wallons, les mots d'après leur finale et consti- 
tuait l’ébauche de l’universellement célébre Dictionnaire liégeois 
(DL, 1929-33) ouvrage capital qui réunit, pour une destination 
beaucoup plus vaste, les faits de langue, d’étymologie et de 
folklore. Le Dictionnaire français-liégeois (DFL), complément 
du DL, ne se contente pas d’aligner des équivalences, mais, par 
la notation des diverses traductions (grammaticales, particu- 
liéres ou affectives), permet de pénétrer intimement le «génie» 
du dialecte. 

Ainsi que le fait observer E. Legros dans sa magistrale intro- 
duction, on remarquera, en feuilletant le DFL, la pauvreté du 
dialecte en termes abstraits; mais on sera étonné de sa richesse 
en termes drus et imagés, en mots et expressions qui désignent 
des objets ou des faits de la vie quotidienne ( voir les exemples 
cités : loyi a s’djambe, i-n’a ’ne mohe è l'ôrlodje, etc). On re- 
marquera aussi les progrès réalisés par la dialectologie depuis 
la publication du DL, grâce, précisément, aux recherches nom- 
breuses suscitées par la partie philologique de cet ouvrage. 


D'autres, plus qualifiés, parleront comme il convient de la 
valeur scientifique du DFL. On nous permettra, pour ce qui nous 
concerne, d'insister quelque peu sur la question des sources, non 
pas du DFL seulement, mais de l'admirable ensemble DL-DFL. 
Il faut qu'on dise et qu'on répète que le vocabulaire d'un dic- 
tionnaire dialectal bien fait doit être celui du langage parlé : 
le vocabulaire vivant, - les textes ne devant servir que comme 
témoins secondaires. L'enquête orale doit donc se placer au 
tout premier plan et, dans le cas qui nous occupe, les matériaux 
déjà recueillis du futur Atlas linguistique de la Wallonie ont 
permis d'étendre à l'entièreté du domaine liégeois le relevé dia- 
lectal du DFL. Les sources écrites sont consultées pour l'intérêt 
historique qu'elles présentent; il faut citer notamment les pré- 
cieux dictionnaires de Grandgagnage et de Forir. 'Quant aux 
formations littéraires modernes (non attestées dans la langue 
parlée), si elles sont notées souvent, elles ne le sont que comme 
telles. - Et c'est cela, justement qui doit intéresser nos auteurs 
liégeois : l'instrument leur est fourni qui leur permettra de se 
débarasser de la langue «littéraire» de caveau, d'un fatras de 
formations artificielles, prétentieuses, comprises seulement - et 
encore! - de ceux qui les ont inventées, - et que pourtant l'on 
croit de bon ton d'introduire, de gré ou de force, dans la moindre 
des chansonnettes! 


Cependant, en littérature dialectale, « le purisme consistera 
toujours à consulter l'usage oral».... On l'oublie malheureuse- 
ment trop souvent ou on l'ignore - ce qui donne les mêmes ré- 
sultats. 

N'est-ce pas, par exemple, en subissant l'infiuence d'un lan- 
gage tarabiscoté que nos meilleurs acteurs wallons en sont à 
prononcer le liégeois comme on l'écrit? Et ceux qui ont «enri- 
chi» notre vieux wallon sont les premiers à verser sur sa dégé- 
nérescence des larmes élégiaques!... 


A vous de réagir, mes amis les auteurs. Ayez sous la main le 
DL et le DFL : ils ont été faits pour vous aussi... 


J. HENNUY. 

Le R. P. Jean GUILLAUME fera paraitre prochainement une 
nouvelle œuvre intitulée «sGREGNES D'AWOUS'» dont on trou- 
vera le bulletin de souscription dans ce numéro. Nous sommes 
heureux d'en publier un extrait. 


Pa d'zeü I’ bérce 
Dialecte de Fosses. 


Dji m’ votiréve èdwärmu su t massale, 

Sins rin dire, sins rin d'oüte, avou twè, 

Ièsse moman, iésse grand-mére, ièsse au r’cwe 
Dès mwais vints, come li nive dins lès stwales. 


Ti t” rèwiyes... Et là qui t? m'as sori 

Avou tès tchoütès lèpes di gadot 

Et tès blancs dints qui m' coagninn’ co 
Cint coüps. tos lès djoûs, po m’ voüy vol'ti. 


C’ést por twè qu'il è dlmeüre, dès nütons, 

Dès marines come lès cènes di d'dins D timps, 
Dès pomis, dès bèdéyes au prétimps, 

Dès pomes, dès flotchiyes, dès-aubussons! 


Dwa, m' colau, dwa lauvau, sins soufri, 

Lon d’ nos mwins, lon dès-omes, lon dès lives, 
Dwa, mi p'tit, po qu'i-gn-eüche co dè D nive 
Maugré nos-oüy, mi p'tit, maugré mi... 


Jean GUILLAUME 
(Grègnes d'awous' ) 

On sait qu'à l'occasion de la 3me Féerie de Namur, un concours 
littéraire wallon, ayant pour sujet «Namur» avait été organisé. 

Nous avons le plaisir de publier ici les six œuvres primées par 
le jury et de constater qu'elles sont dues à la plume et au talent 
de six membres des «Rèlis Namurwès». 


Gn'a qu'on Nameur... po tot 


Dialecte de Namur. 


Vos vôriz qui dj roviye mi vile aus twèts di scayes 

Po fini m'vikériye a Nice, mi, on «djodjo»? 

Nonna, c’est-impossibe, pont d'avance qui dj'assaye; 

Djînme mia moru vêci, gn'a qu'on Nameur... po tot. 

Nameur po tot! djeuve-t-i Dèthy, li brâve tchènônne 

Qui stronneüve on kulo d'crauboya po d'djuner 

Dj'a vlu fé l'minme on côp, divant li — Dj'èsteüve djônne! 

Pèté a l'embalâje dj'a dvu abandoner. 

Nameur!... Dji vwès d'it-ci les léjions da César 

Chorer, s'fé do mwais song po sayi d'prinde Tchampau; 

I! auront yet l'boneür, les Romains qu'i sont mwârts, 

Di conaiche nos molons... nin les cias d'Moncrabeau. 

Avou si vi tchèstia, si Moüse qu'est faite po plaire, 

Nameur n”a nin dandji d'brâmin «d’publicité»; 

Qu'èle wéte di dmèrer téle qu'èle est. Sapinse l'èspèrt 

Ci n'est nin l’rodje aus lépes, mes djins, qui fait l'biaté. 

Malèreüsmint Nameur na wêre di chance su l'tère; 

On dispave sins lauki, tantia qui l'échèvin 

Tchérdji d'abèli l'vile tote sclinbwagne èt foüskwêre 

S'arache les tchfias èt sondje a z'intrer au covint; 

Portant, nos raurans vite — Sèront-is co d'ataque? — 

Les chachets qui répinnent dins l'timps su l'grand 

Di les rvôy dji rçurè l'côp d'manote au stomac [martchi 

Li moüwriye do passé est-ce on si gros pètchi? 

Sint-Leup, Sint-Djan, l'muséye, gn'a-t-i pus rârès pièles? 

Sint-Aubwin, nosse vi pont, n'est-ce nin bia? Qu'ènn 
[a-t-on! 

Li pârc Marîye-Louwisse soit a nos dmwèzèles, 

Mins nos vives pires, zéles, plaijinnent a nos tayons. 

I gwa des fletirs plin l'pârc, pattavau l'citadèle, 

Su l'martchi d'l'Andje, les meurs, les-afiches... les mou- 

[zons. 
Nos-avans l’Bia Bouquet, vormint; Nameur li bèle 
Asbleuwit ’ Amérique, li didle èt co pus lon... 

Li dimègne au matin on rèscontère è l'vile, 

Reuwe di Fyèr, ostant d'djins qu'a Fosse a l'Sint-Fouyin; 

Divant les boucaniéres l'«sèxapèl» dèfile... 

Li comèrce roteüve mia avou l's-Américains. 

N'avannes nin a Nameur di qwè pèter one guinse? 

Les cafeus, les-ôtéls fêynut fièsse a tortos 

Et,ê po l'cia qu'inme mia prinde si pension a l'grande 
[cinse, 

L'ajent est todi prète a l'codüre au yoyo. 


Vive Nameur po tot ça, mins... vive surtout Nameur 

Po l'glwêre qu’éle a mèchné avou l'song d'ses-èfants; 
Grâce a zèls li vièrmène est-èvôye foü d'nos meurs. 
Oneür a nos soüdârts, prijnis èt résistants! 

C’est viès zèls, po cminci, qu'ènn iront nos pinséyes 
Quand'nos rwêtrans Nameur di l'aubète des cwarneits... 
Véyoz ces nots twéts-la? Dizos chaque tchiminéye 
On brait l’èfant, li pére èt minme, afiye, les deus... 


Vos voriz qui dÿroviye mi vile aus twéts di scayes 

Po fini m’vikériye a Nice, mi, on d«Djodjo» 

Nonna, c’est-impossibe, pont d'avance qui dj’assaye; 
Dyinme mia moru véci : Gn'a qu'on Nameur... po tot! 


Ernest FIVET. 


Nameur po tot... po qwé...tot ? 


Dialecte de Namur. 


Pac’qu’is’ n’éstinne tortos : mi papa èt m’moman; 
Mes grands-parints ossi ét co les cias di d’vant. 
Paç'qui mi èt m’gamin i avans vnu au monde, 
Mi p'tit fiyou étot, avou s’croléye tiesse blonde. 
Paç'qui dji conè bin li vile èt ses biatés 

Et tote si longue istwère, préstiye di liberté. 

Paç qui dj’coné ses djins oniésses èt servicires, 
Coradjeus èt paujères èt todis prèt’s à rire. 

Pac’qui dj’cause si lingadje, éritance des tayons. 
Paç'qui Moise li caresse come on galant s’mayon. 
Pac’qui dji a passé les pus bias djous di m’viye 
Pac’qui dyi a ossi sti malureus, pa fiyes. 

Pace’qui dji coné tos ses traus èt camoussaus 
Pac’qui djn’a jamais rin véyu dei bia, nule paut. 

Po s'salade aus crètons, si tripe, ses avisances, 

Si bire, si frisse pèkèt et ses gaiyès bombances. 

Po ses viyès maujones èt po ses vis camadjes, 

Po ses anciènès reuwes et ses bias payisadjes; 

Po ses clotchis, ses rotches couviètes di vèt? mossias, 

Ses bélés promwinrnades, ses vis ponts èt s’tchestia. 
Po s’ciél sovint grigneus, mais si dous, sins nuléyes, 
Ses finés couyonades et ses bonés pasquéyes . 

Po l'ajent d'aus quate cwins, qui fait bél’mint s’mesti 

Et vos engueule si vos risquez d’vos fér s’potchi. 

Po l’bon sins’ di ses diins, leus paujèrès idéyes 

Qui, dic’ qu'est respectabe, jamais n'faiy nut riséye. 
Paç qu'on n’s’i r’totine nin fwart su ci qui Pvwèsin fait 
Et qui, sins peu dèl guère, on inme tot l'minme mia l’paiz. 
Pac’qu’on i est todis prèt” à rinde on service; 

Pac’qui les namurwès ont fait d’pices d’otives d’artisses. 
Po ses féls tchesseus d’bale, ses fins djouweus d’couyon, 
Po ses fauves a nitons, po ses galants-mayons. 

Po ’maniére di vos r«cure, todis a l’bone-franquète 

Qui fait, qu’préet’ à n-aler, on d’meure cor one miyète. 
Pac’qu’on bon fi, todis au d’zeu d’tot, met s’moman 

Et qui, di péres a fis, dji sos di ses éfants. 

Po ses djintis gârçons. ses spitantés bauchèles 

Qui, avou on p'tit rin, si sav’nut fér si bèles; 

Ossi po ses tchansons, leus si plaijajnts coplèts ; 

«Si vôye volti,» «Dji vôreuve bin» èt « L’Bia Bouquet». 
Pac’ qui, tant pa l'lingadje qui pa l’géyografiye, 
Nameur est l’capitale èt l’rinne di Waloniye. 

Po tot ça èt co po bramin d’s’ôtès raujons; 

Surtout... dji n’sais pu qwè... dijoz-m’ poqwé inme-t-on? 
Pac’ qui dj’m’i a batu po disfinde li patriye; 

Paç'qui di? vous pwaser al’fin di m’vikériye. 

Po s’causadje qu'a bin l’timps èt po ses clapants spots. 
Oyi, c’est po tot ca, véyoz, «Namuer po tot». 


J. GILSON. 


Nameur po tot 


Dialecte de Namur. 


Oy’ «Vive Nameur po tot, po l'toubac èt... l’musètte» 
C’est Peri qu’les namurweés lançnut à propos d'tot. 

Mi, come mes vis parints, dj’a todis süs li spot. 
Dispeuye qui dj sos au monde, i gn'a d’dja bèle lurète. 

A l'tripe d'èmon Dodôr dj’a todis fais risète, 

Djote, saucisse èt tortia, por mi ça dèpasse tot; 

Po one gotte di pèkèt, vos m'friz bagni su m'dos 

Et l’pus grand d'mes plaijis, c'est d’lanci l'tchansonète. 


Dji n'a jamais volu ç'qui n'vineuve nin d'itci, 
Po l«plaiji, l'gawe, l'amour, dj'a trové tot vaici. 
Dj'aureuve p'lus fé ôte paut li pus bia des mariadjes 


Seul’mint d] n'aureuve pus seu dire « Vive Nameur po tot» 
Avou l'Fine di Grognon dj’m’a méin és mwinnadeje 
Mais c'est on diale tot fait qui dj’ m'a tchôqué su l'dos. 


G. JACQUES. 


C'est ça Nameur po tot ! 


Dialecte de Namur. 


Nèchu di Sambe èt d'Moüse, come nos nèchans d'deüs 
[djins;; 

Astoké au Tchampau come on cwârp a si scrin; 

Dès wagues di scayes, vinant bate lès flans do Tchèstia, 

Emwinrnant lès clotcis come one mér lès batias; 

Vi pont d’pire ascauchant à grands pas l'aiwe di Moüse! 


On-api qui frum'jiye pa l’ovradje come pa l'djôye; 

One fleür qui s'tape au laudje a on distou dèl vôye; 

One fréje qui s'cobèrôle su l'dintèle di sès foüyes; 

One bauchèle asgligniye a l'tchapèle do Rempârt; 

On mauvis qui chufèle su on poupli do Parc, 

On chwè qui boute one crake d'one vwès fwârt lum'si- 
[nante; 

On molon chabaré djouwant do crinikê; 

Dès chacheüs qui tchaiyenu dins on brit d'bwès s'kèté; 

On rèli, cro s'au vint, choütant sès vwès cauzé; 

On grand mitan qui casse on dri plac' Sint-Aubwin; 

Deis galants porsüvant l'boneür dins lès pisintes; 

Moncias d'pron-nes sipaurdus come dès mantias d'èvèque; 

One maujone nèt-èt grije èwou qu'on s'plait volti, 

One boudjiye aluméye au pègnon, d'vant l'potale : 

C’est-st-one miète di tot ça, vèyoz, Nameur po tot! 

Audriz bon vosse toubac' didins on mwais satcho? 


L. LEONARD. 

Créâcion d'Nameur 


Dialecte de Namur. 
Kwèce qui dj'va bin plu fé di m nNhomme, 
Sondjait l'Bon Diè, tot disbautchi, 
En apurdant l'Af faire dèl Pomme. 
Vom'la oblidji dèl tchessi 
Po li fé comprinde mi colére, 
Et maugré tot, djè n'n'a pitié. 
Faut portant li léyi s'comére 
Et l’zeu doner l’moyin d'viker. 
Wetans one miète. I l’zeu faut d l'aiwe, 
Po fé leu buwée et leu cafeu, 
Aler al pèche... Bon. One grande saiwe. 
Pwis des bwès, avou sakwants leups, 
Des singlés, des faisans, des grives. 
On bokè d'terrain, min do bon. 
Is sèm'ront des orèyes di live, 
Por zèls fé l'salade aus crètons. 
Avou ça, is pouront-z-é rèche. 
I n’manque pus rin? Hé! ditche, sia! 
Et on twèt, quand l'pleuve sèrè frèche? 
On bungalow? On p'tit tchestia? 
Ou rin qu'one tote pitite cayute? 
Mins i vikrè pus d'yüt-cint-z-ans, 
I m'faut do stokasse nom d'totute! 
Des rotches, des grottes? ça va Adam, 
T'est-ayessi, m'pôve grand wârgnasse. 
Ni trin-nans pus, dj a vèyu l'd jè, 
Divant mes ouyes, tot à fait r'passe... 
Qui tot ça fuche! Boum... ça y est... 
Bin... dja manqué d'dire nom di dome! 
C’est t’taleûre mia qui m'Paradis! 
Djè sos Mi-minme tot-asbleuwi. 
Is m'duvront on bia Te Deum, 
Dirèdje qui c’est trop bia por zèls? 
Bah, non. Dji n’ricomince nin co. 
Dja rèyussi one pitite pièle, 
Pus taurs, djè frè « Nameur po tot». 

E. WARTIQUE. 

Nameur po l'vikériye 
Dialecte de Namur. 


Quand dji so’ s’t’ al Totir des Cwârneuz, 
Qui dj'vwès, Nameur, lire su vo scayes 
Li solia, èl vi pont, pèneu, 

S'ratchitchi po nin qu'on l'cotaye, 


Quand dji rwéte à l'ewane do Grognon, 
Li Sambe èl Mouse si djonde èchone, 

E wwaler paujèrmint, pu lon 

Caressi les blankès maujones, 


Quand dj'étind au d'zeu d'vo rouwales, 
Tchanter les clokes di vo clotchis, 
L'cenne di Sint-Leup, dissu l'Môrcâle, 
L'cenne di Sint-Djan, aviè l'martchi, 


Quand dji vwès vo crolés-èfants 
S'asgligni po djouwer aux mayes, 
E, à l'vièspréye, achit' d'su l'ban 
Vos chwèts, au mitan dèl maraye, 


Quand dji tûse, aspouyi deu l'meur, 
To wétant r'glati voss' visadje, 

Mi coür tressine, ô m’vi Nameur, 

E m'pôv' linwe è rovie s'lingadje. 


Mais v'z'èstoz d'pu qui l'Citadèle, 
Qui twèts riants è vi pègnons, 

Pu qui binaiméès bauchèles 

Qui dj'vwès volti come des mayons. 


Din voss' sorire, la qu'c'est m' djônesse 
Qui m'chone rivôye; mes prumis pas, 
Mi p'tit” maujone è ses fègnesses 

E l'pèlée tiesse di m'grand-papa. 


C’est l’'mwin qui moman m’donetive 
Po m’mwinrner vôye les batias, 

E les crènés qui dji mougnetive, 
Emon Mariye, dissu l’tchestia. 


C’est l’porcession di Sint-Aubwin, 

Avou li grande crwès qui bârloke, 

C’est li Bon Diè d'zo l’bérdakin, 

Qu'èn n'aleüve dins l’tchant des clokes. 

C’est co, moussant din l'Carilion, 

Les tchènônes au rodjès massales, 
C’est, li djot d'Pauke, li gros bourdon, 
Qui soneüve à fé tchèr les stwales. 


Din les potales, c'est les aviérjes, 
Qu'on priye todi po qu'ça vôye mia. 
E do Rempart, c'est co li Viérje, 

E l'pârc qui sint l'Ave Maria. 


A l'Citadèle, c'est li p'tit ban, 

Qu' a vèyu d'ner mi prumire bauje, 
C’est l'bwès d'sapin ous’ qu'à vint ans, 
Djaleuve, à fiye, po iesse a m’i’auje. 


C’est l’grande dicause è les p'tits tchfaus, 
Les toürniquets, les babulères, 

C'est co li Bon Diè da Biau 

Avou ses oüys qui chon'nut brère. 


Mais c'ess'-t-ossi, vélà, l'grande pire, 
Ous’ qui, li dimègne, au matin, 
Dji léye on boukèt, sin rin dire, 
A m'viye moman qui mi ratind. 


Vo-z-estoz co li blan lé d'bwès 

Qu'a yeu mes èfants a l’fachète, 
Li p'tit vacha ous'qui l'Bon Diè 

A coutchi m'fèye qu'li fièt risette. 


Nameur, c'est tot ça qui v'z-estoz, 

Mes djéyes, mes pwinnes, mes dous, mes fiesses, 
On vo-z-a dit Nameur Po Tot, 

E c'est po ça qui divo rabresse. 


Audjoürdu, po vo fé djoliye, 
Patavau tot, on met des fleurs, 
Vos séroz come li p'tit Mariye, 
Tot’ soriante din voss’ boneur. 


Avou l'musik' è les drapias, 

Dji vo tchante è dji vo criye : 

O mvi Nameur, gn’a rin d’pu bia, 
Qui d’iesse a vo po l’vikériye. 


J. SERVAIS. 

Paroles et Musique Dialecte de Charleroi 


N. LEMAITRE. 


Bén ètindu ! 


Nous autes, tcanteus, èt dji pou-z-è pârler 

Tous nos couplèts, faut souvint lès r'nou'ler 
Bén ètindu! 

Pou yèsse choutè, i nos faut du nouvia 

Fér autrumint, s'reut s'fer passer pou via 
L'eüre d'audjoürdu! 


El candidat, qui vout yèsse dèputè 

Vos promèt tout, si pour li vos votèz 
Bén ètindu! 

In côp nomè, quand il a yeu vo vwès 

I n'sondje qu'à li, èv'là tout çu qu'on wèt 
L'eüre d'audjoürdu! 


AVO.N.U., quand is sont vnus s'grouper 
Tous lès payis, ont prétchi pou la pé 
Bén ètindu! 
D'in aute costè, gn-a leu gouvèrnèmint 
Qu'ont fér doubler, leus crédits d'armèmint 
L'eüre d'audjoürdu! 


On s'crwêt bén fôrts, pace qu'on èst sindiquès 
Et dji wdis nén, qu'çoulà c'èst du chiquè 
Bén ètindu! 
Mins lès ouvris, pa côp s'tirant dins l'dos 
S'lèy'nut mwinnér, come in moncha d'bèdos 
L'eüre d'audjoürdu! 


N'faut nén pinser, qu'i faut yèsse grand sègneür 


Pou payi l'vin, surtout s'il èst d'oneür 
Bén ètindu! 

Dimandèz ça, aus-ès djins d'Chârlèrwè 

Su s'quèstion là, is dè sav’nut "ue saqwè 
L'eüre d'audjoürdu! 


Avit-is bén trinte wit-ans pour yeusses deus? 
On l'z-a mâriès, en fèyant dès grandeus 

Bén ètindu! 
Chis mwès pus tard, is s'quit'nut sins in r'yrèt 
Car li ètou, él mariâdje chit l'progrès 

L'eüre d'audjoürdu! 

Lès céns qu'avit, tant boutè pou l's'èn'mis 
Is V'pay’rit tchèr', c'èst c'qu'on aveut promis 
Bén ètindu! 
Et s'on l'yeut fér d'aucuns législateürs 
On dècor'reut, lès collaboraeürs 
L'eüre d'audjoürdu! 
Dji d'é coneu, s'dijant nén assèz fôrt 
Pou scrire deus mots, car faleut fér l'èfôrt 
Bén ètindu! 
Mins pou l'fout bal, c'èst pus qu'seur qu'is ont ltic 
Di s'tracassér à fér dès pronostics 
L'eüre d'audjoürdu! 


;Au timps passè, ça pou s'dire en deus mots 
On travayeut pou nourri sès mârmots 
Bén ètindu! 
S'on travaye co, gn-a cand], mint d’conditions 
Car c'èst bén seur, pou lès contributions 
L'eüre d'audjoürdu! 


Si vos d'dijiz, qu'lès couplèst d'èm tchanson 
N'sont nén fameus, dji vos don'reut reson 
Bén ètindu! 
Mins après tout, èm tchanson vaut c'quèle vaut 
Ci wèst pus l'timps qu'on s'ramoli l’cerveau 
L'eüre d'audjoürdu! 


N. LEMAITRE. 


Dè l'broke di bwès... 
à l'simèle-crêpe... 


Dialecte de Sart-Saint-Laurent. 


A la mémoire de mon père, de son ami Maurice 
Crame, et de toute la légion céleste des vieux cor- 
donniers fossois. 


Achi su s'tabouret d'cü, divant l'fègnèsse si s'botique, 
li vi cwam'ji est là qui sondje. 

82 ans! 67 ans d'sèrvice! Et personne ni s'avis'rè qu'il 
a bin gangni on p'tit bokèt d'ruban. 

A paurt on parfi què l'a fait soufri trwès mwès, i n'a 
jamais piérdu on d'mè-djoü. Bon pid, bon”ouy, bon sto- 
make, surtout. Mais l'ivièr a sti deur po tortos, èt po l'pru- 
mi côp di s’viye, il a falu qu'i djoke. Deûs mwès o culo do 

feu qu’i tosse ét qu’i ratche. On mwais rhume ét i trouve 
les djoûrnéyes bien longues. 


Audjourd’hu, on bon solia d’Avri richandit ses vix ot- 
chas èt i s'a trinné jusqu'à s’botique. Il est bien flauwe. 
Saurét-i jamais s’y r’méte? 

I r’wéte autou d’li avou des ouys qu'ont l'air di sondji 
si lon! Onk après l'ôte, i prind ses mârtias : li gros qu'a 
tant résoné su l'plate pire, li p'tit po les pointes èt l'cia 
d’étur les deux po clawer les claus d’solé. I caresse les 
mantches tossi doux qu’dél sôye a fwace d’awè sti frotés 
pa s’mwin. Ses martias! ça n’fait qu’onk avou ses brès. I l 
z-a tant fait roter! 

Et vola qu'i prind s’plate-pire su ses gn’gnos — on bo- 
kèt d’blanc marbe a itt pans qui provint d’lauté di lan- 
ciène abiye di Djibloux. Puis, c'est ses tranchèts qui sôr- 
tenut onk à onk di leü bwésse; i les conait tortos, mais 
gna surtout onk a mitan usé qui r’chime dispû pus d 
trinte ans èt qu'a on tayant hôrs-ligne. C’est «m’ Thiry» 
qu'i l'lome; il est mârqué ` «Thiry-Floreffe». Des coutias 
come on n'è frè pus. Ses deûs étrikwesses ont sti trim- 
péyes pa Batisse Moussoux, li pus fèl marchau do pays. 

Les foûmes sont st’aligniyes dins leûs rayons; i n’n’a 
co avou des carés d’bouts èt il a co tot l’matériel po fé 
des bottes. Les clabots avou d’totes sôrtes di claus, èt les 
alénes, drwètes ou toûrnantes di totes les grochets. 

A drwéte dé l’fégnésse, li machine à keüde — one 
Singer — qui blinke come s’éle sortait d’au botique, ét, 
dins on coin, li molin à chimer qu'il a monté li-minme. 

Tos ses vis amis qué li faie’nut fiésse èt qu'ont l'air di 
s’dimander ci qu'is vont div’nu. I sé l'dimande ossi, l'bra- 
ve vi ome. I n'a qu'on fi qu'à nu-z-ans estéve todi l'nez 
dins les lives èt qui n'a jamais sed clawér on clau. Il a bin 
falu z-é fé on gréte-papi èt ci n'est nin l'môde qui 1’z-é- 
fants d’gréte-papis ridvégn’nuche cwamijis. 

Et tot ramolichant dins s’mwin one boléte d’aurpi, i 


somadje a s’fé mau... 
* ++ 


Tins di s'maladie, li camarade Maurice a v'nu l'vôye. 
— «Joseuf!» a-t-i dit è l'rabrèssant. 

Maurice est saquants ans pus djonne èt, quand i dit 
«Joseuf», c'es come s'i d'djait «Papa». I n'èstéve qui gamin 
apurdisse qui Joseuf estait d'djà ovri èt c'est li qu'è l'a 
mètu au courant. Apurdisse cwamji, en 1870, vos n'sa- 
voz nin ci qu'c'est, vos ôtes! Ni gangnant rin èt nin one 
cense è s'potche! Maurice riait d'bon cœür è racontant 
di c'timps-là. I faut sawè qu'Joseuf vinait do viladje èt 

qu'il avait todi des pomes, des poires, des sètches prunes, 
des p'tits agnons à l'saison, do crau stofé èt qu'i fiait 
paurt di frére avou l’gamin. Et co sovint one pitite drin- 
guèle li sèm'di. On n'roviye nin ça! 

Et is l'-ont causé longtimps di lei mesti, des anciens 
patrons, des longués djoürnéyes. Di chij’ à iit (one dimé- 
ye-eure à noüf etires, one etre po diner, one diméye-eûre 
à quatre eüres). Li londi, on n’ataquait qu'à iût eüres è 
è ’ls’émedi on distélait à quate. 

— Quand dj’travayais èmon Biot à Taménes, dji paur- 
téve li londi avou on pwin et one live di bure dins m’bésa- 
ce. Dj’avais mi d’éméye-tauve : do cafeu, dèl soupe èt des 
canadas a doze-eüres èt dèl salade po soper. Deus francs 
èt si d’méye-tauve, c’èstéve one bone djoûrnéye. 

Ci n'est pus rin di iésse cwam’ji asteûr. On z-aclape des 
bokèts èchone èt clip èt clap avou des pointes di ketives. 
Dja conu l’timps au'on ketidait tot à ’mwin, jusqu'aux 
talons des solés d'houyeü; 32 filés d’tchéne po fé l'tchètia. 
C'est ston Almand d’Mayence qui m'a mostré à m’siérvu 
des brokes di bwés, on donait 5 francs à Charlèrwè po vô- 
ye fé on solé à brokes. 


Puis ca sti les pointes di keüve. Et astetr, n'è causans nin, 
les cwam’ji ont des machines èt gna des magasins d’solés 
a tos les cwins d’reuwe. On n’travaye bien pus wére su 
méseure. 


Chotitez bin c’tél-ci. Li cinsi Dufaux dé Lége, à Fosses. 
qu’éstéve one di mes bounés pratiques, arive on sém’di à 
11 eüres au matin. 

— Joseuf. dis-ti, dji dwés aler londi à on mariadje èt i 
m’faut absolumint des nots solés. 

— Vos l'z-auroz. cinsi. Et dj’a travayi tote li nait do 
sem’di au dimépne. Ca aléve ainsi adon. 

Maurice avait do plaiji ét racontéve li séne éto; mais 
li, c’éstéve putôt des fârces d’atélier à Fosses èt à Tamè- 
nes. Et bramin des noms des vis foswès passin-nent à leû 
toü : Djean Biot, Boulome, Brozez. Constont Maurli, Pitit 
Leûrquin. Sins rovi Diet d'Furnère, qu'avait fait s’tot 
d'Franse èt avait travayi dins les bons atèliers di Paris 
èt d’Londres, èt qui s’avéve établi à Bruxelles, Montagne 
de la Cour : « A la Botte d’or; E. Gilet, chausseur, four- 
nisseur de la Cour». 

On cause bramin di «conscience professionnelle»; èle 
est st-èvôye po d’bon. parait-i. Quand on sondje aux ovris 
di là 50 ans! Les vis philosophes di cwam’jis! Is vos fiaint 
on solé come on’ artisse fait one posture; rifé do noü avou 
one savate à n’nin ramasser estait leû grand plaiji... 


(RR P És 

— Ti d'djéve ènawére qui l’caoutchouc a bramin rem- 
placé Dep. Mais c'est dins tos les mèstis minme, sais's. 
Wéte les tchaurlis. On fait des bèrwètes, des bègnons en 
fièr, les cinsis ont des camions-autos èt bramin des gros 
tchaurs sont montés su caoutchouc. 

— Is poul’nut todi roter, avou leûs berwétes di fièr; 
c'est dèl féraye après cing, chij’ ans. Mi, djé n-n’a one di 
bwès qu'est pus viye qui mi, èt èle n'a jamais cranki. 

— C'est jusse, mais è n’atindant? Et dins l’munuserie! 
I faut one pitite fortune po s’établi; pus rin à fé sins ma- 
chines èt l’bwés est st-à des prix d’fous. Et on fait tot en 
fiér, des uches, des tchassis. des tauves, des rayons, des 
escaliers... Et tot, en série, dins les grands atèliers. 

Et les gérlis?? Gna pupon di tchfaus... Gn’a-t-i co des 
ton’lis?? Et des sabotis? Et des blankichetis qui gn’avéve 
tant avaurci... 

— Oyi, hè, tot compté et tot rabattu, c'est co nosse mès- 
ti. qu'est l’pus vikant. Portant, on wrote pus wére. Mais 
rin qu’avou les gamins qui djouw’nut au foot-ball avou 
lets fins solés, gn’auré todi des ris’méladyes... 

— Et I’danse, don! 

— Bramin do rasav’tadje, mais gna co moien d’gangni 
one djoûrnéye raisonâbe è s'fiant bramin mwins’ di mau 
qui dins l’timps. 

— Et puis, t’atéle quand ti vous, ti travaye timpe ou 
taurd si ca t’toke. Ti pous fé ti p’tit djardin ét t’nu one 
gate èt des pouyes... Et avou on posse, ti pous co choûter 
è bésognant totes les pus bèles tchansons d'amour... 

— Sacré Maurice, ti m’fréve co bin rire. Ti sovins’ bin 
quand on tchantait tortos échone è claw'tant : 

Pign’, pign’, tchirloup’, clotchi, tchapia 
Les vis-diets èt les scodias 
Is sont tortos foutus 
Léyon les a batus 


Léyon, c’estait l’pinson do grand Châles do Hôt-Vint. 

Vivent les cwamjis! Si dj’avais choûté m’pa, portant. I 
m'avait métu à l'Iscole moyène; dji n’éstéve nin pus biés- 
se qu'on ote èt dj’auréve ossi bin sti chef di Station qui 
Tôr d’émon Chet Brosteaux. Mais mi, dji vléve ièsse 
cwam’ji. Tor a sti on bon chef, t'as sti on bon cwam’ji, 
c'est kine. C'est come ca qu’faut qu’ca vaye! 

Et l’gamin, à propos, est todi au Ministère? Et ça li va? 

— Oyi, hè, i parait qu'il est st-en train d’fé on live en 
walon... Chaque côp qu'i r’vint, i m’satche les vièrs fot 
do nez êt il èmantche one novèle istwère. 

—I t-a tiré aux grenadiers avou «Miyen à l'uche do Pa- 
radis». Dj’a bien ri è lijant ça. Ça est bin tiré. 

— I parait qu'lauvau on nè l’lome pus qui «l'vi ga- 
min»! 

+++ 

Les detis disciples da Saint-Crépin ont co raconté long- 
timps. I l'ont causé des tanneries di Fosses — i gna ieü 
jusqu’à cinq! (1) — Puis, is l'ont tcheü su les pinsons, 
les canaris, li djè d’bale, li Saint-Fouyin, li tinderie aus 
mouchons... 

Et quand Maurice a dit arvwèr, is l'avaint lampé on 
d'mée lite di pèkèt. Et l'vi cwam'ji èstait tot riv'nu à li. 
Maurice li avait fait pus d'bin qu’one consulte da Wéry 
et do Grand Méd'cin! 


* + + 


Li vi cwam’ji a rintré dins s'botique. Il a co viké sa- 
kants-ans ét a moru contint. Ses ostis n’ont nin sti sau- 
yis a tos les vints. Si bia fi qu’est djardini ét qu’a one gros- 
se famile li a d’mandé sakants lécons. Il a apris à mète 
one swéye èt a fé do tchètia. Et come il a bramin d’lidéye 
il è sé assez po les ris’méler tortos èt po mète one pice au 
trau. 

Li gros martia tchante co su l'plate pire. 


Eugéne GILLAIN. 


(1) — L’Almanach de Fosses - 1893 - en renseigne cing : Cop- 
pée Ultain, Demanet Eugéne, Wiame Emile, Dufaux Emile, Ju- 
lien Joseph. 


Ewou les va-t-i qwére ? 
Dialecte de Namur. 


Ewoù les va-t-éle qwére, don, nosse pitite canaye, 
Les mots, les p’tités djesses qui nos n’ratindans nin?... 
On comprind qu'i répéte les cias qu'on li aprind, 
Mais ci qu'i trouve di not, tos les djoüs, nos èbaye. 


Dj avè l'ôte côp sondji qui, par au d’zet l’muraye, 
Pus taurd i freuve clignète a l’gamine do vwesin; 
Quéqu’fiye trouve-t-i dèdjà qui ça dur’ré longtimps 
Divant qui seuye mam’zéle, li tote pitite maraye... 

Di d’padri nosse maujone, i pout vôye, d'au djârdin, 
On atèlier d'coméres, ousqu’on lave èt ristind; 
Gn-ènn a des bèlès djonnes à causu chaque fignesse 


Quand il est dins les fleurs, s'èles ni l'ont nin vèyu, 
Li p'tit losse criye hè, hè et quand èles toün'nut l'tièsse, 
I fait signe avou s’mwin, tant qu'zèles li respond’nut. 


J. GILSON. 


Et voici des livres... 


39 - Elisée Legros - LA FRONTIERE DES DIALECTES ROMANS 
EN BELGIQUE - 1948, No 4 des Mémoires de la Commission 
Royale de Toponymie et Dialectologie, section wallonne. - In 8° 
de 115 pp., 1 carte hors-texte ; 60 frs. 


La frontière linguistique a déjà fait l'objet de nombreux tra- 
vaux. A côté de monographies locales ou régionales, de valeur 
variable, il faut citer l'étude toponymique de Godefroid Kurth, 
(ouvrage important, d'intérêt surtout historique, mais resté 
inachevé et qui a vieilli) et la carte de J.-M. Remouchamps qui 
établissait la limite des régions linguistiques d'après le recense- 
ment officiel de 1930. 


Il manquait aux folkloristes, aux ethnographes et surtout aux 
dialectologues l'ouvrage qui tracerait exactement la limite des 
dialectes romans et germaniques, à notre époque. 


Ce travail a été réalisé et publié il y a quelques mois par Elisée 
Legros. 


L'auteur détermine d'abord le but qu'il poursuit et passe en 
revue les enquêtes, cartes et études consacrées à la frontière 
linguistique. Il fournit des explications sur les moyens de réali- 
sation et les matériaux utilisés : enquêtes sur place, documents 
anciens qui ont fait l'objet d'études historiques ou toponymiques. 


Toutes les communes voisines de la frontière sont passées en 
revue : leur toponymie, leur anthroponymie sont examinées; le 
bilinguisme des habitants est soigneusement noté. Des détails 
précis, souvent piquants, sont donnés. La somme des faits ap- 
portés est particulièrement riche pour les endroits mixtes, dou- 
teux ou menacés d'un changement de régime linguistique. L'au- 
teur de cette importante étude conclut sur de pénétrantes re- 

marques sur la très grande mobilité de la frontière des dialectes 
A la portée de tout lecteur cultivé. 


40 - Willy Bal - OUPIAS D'AVRI - Réédition par Jean Guillaume 
(1949, Namur, «Vers l'Avenir» - Tirage à part de «Vers l'Avenir- 
Dimanche», mars-mai 1949) - Brochure de 36 pp., sans pagina- 
tion. 

De la poésie frémissante, dense et parfois farouche de Willy 
Bal, nous avons déjà entretenu brièvement nos lecteurs. Mais, 
comme le fait observer J. Guillaume dans l'introduction de son 
excellente réédition d’ «Oupias d'Avri», «cet art aux rugueuses 
tendresses, oü se heurtent dans une lutte émouvante le déses- 
poir et l'amour, ne prend sa totale signification que comme pro- 
longement des poèmes de jeunesse». 

Nous relirons donc avec intérêt ces poèmes d'un adolescent. 
E:, (citons encore J. Guillaume) «puisse le lecteur goûter cette 
vie sensible et forte. Puissent surtout nos jeunes intellectuels, 
au contact de ce paysan qu'un incomparable palmarès univer- 
sitaire a laissé sans orgueil, aimer et défendre le wallon pour 
les admirables valeurs humaines qu'il incarne». 


J. HENNUY. 
<> ee i <I> MD LI> ee ce ee Œr» «à. 


VIENT DE PARAITRE : 


UNE NOUVELLE ŒUVRE DE 
Gabrielle Bernard 
Flora dal hotlote 


Drame en trois actes, en vers, créé avec grand succés, au 
Théatre Royal de Namur 


En souscription : 25 francs. 


AUTRES ŒUVRES DE GABRIELLE BERNARD : 
Boles di Savon : 15 fr. — C'esteüve ayir : 10 fr. — Do vète, do 
nwar : 10 fr. 

Virer au C.C.P. 1827,90 de M. Eug. Gillain, rue Loiseau, 37, à 
Namur. 

LES CAHIERS WALLONS 


Nouvelle Série 


Fondateur : Eugène GILLAIN 


REVUE PERIODIQUE SOUS LA DIRECTION D'UN 
COMITE DES RELIS NAMURWES 


SOMMAIRE : 

On boute à l’cinse J. GUILLAUME 
Fringuète > > 
Nosse voyant > » 
Sètcheü > > 
Matin > > 
Djaubes > > 

A ’m grand-moman A. BALLE 
Tauvia J. GILSON 
Le Wallon a l'Ecole J. HENNUY 
Li Fondaire D. NIHOUL 
Flora dal Hoülote G. BERNARD 
In Memoriam E. DOUMONT 
Li tchéron écrolé J. HOUZIAUX 


Pour la rédaction, s'adresser à M. Hubert JACQUES 
Rue Jules Hamoir, La Plante, Namur 


Abonnement : d’Honneur : 250 fr.; de Soutien : 100 fr. 
Ordinaire : un an, 50 fr.; pour l'étranger, le port en plus. 
C.C.P. 7956.97 « Les Cahiers Wallons » 

95, rue de l'Ange, Namur 


PS 


Bondjoû, Solia 


On boute a ľ cinse 


Midi, roi des étés... 
Leconte de Lisle 


Nosse bayârd qu'a rindu pwinne 
Po scafyi s'-t-awinne 

Si r’pwase an r’waitant 

Lès cavales riv’nu do tchamp. 


Avou s’ busia 

Pâr ci par la 

Come s’éle batéve li méseure 

Po trwès dotrlinnes d'après Nameur, 

Su l’ansèni pus spès qui DP mafe, crausse èt pésante, 
L'auwe si palante. 


Timps qu’ fait paujére, 

Li viye covrésse vos scrote on viér 

Al pouyète da dji vou dji n? pou 

Avou one air di dire : «Avoz sayi més-ous?» 


Li cins’résse qu'a fwat’ a fé 

Po c’minci a d’djérer 

Madrmousse à D dinne qui dwat su D fotire 
«Por mi, là, m fèye, au timps qui court, 
«T’aurés rate choûpe tès zinguézoirs.» 


Sondjant qu'i s dispiète 

Et qu'i s’ va nauji, 

Gusse li marou sokiye è cwète 
Divant l trô d' soris. 


130 


Fringuète 


Léyi s tchètwêre au bârabole 
Et mich’cader foü dè D gayole, 
Là po Cadiye. 


Mins quand D solia su voste anète 
Come on cint d' copiches è m' tchaussète 
Vos rapaupiye, 


Bin, m' fèye, c'èst d'è râler tot drwèt 
Avou one tièsse come on bolwè 
Sogni s’ navia 


Et fé © possibe po waiti l's-oütes 
Qu'on lome lès makètes à D viye moûde 
Mete let tchapia. 


Nosse voyant 


Dins D sicole 

I fait mol 

Pol gamin 

— Qui n’fait rin. 


A qwé bon 

Sondji lon 

Come on stragne 
Qu'a l' paumagne? 


One tchiyêre, 
One plandjêre 
An n bauyant 
Qu'à mitan, 


C’est co d'trop, 
Dit-st-i l` Jo, 

Po tnu l’ keuwe 
— Dè l tchèreuwe. 

Sètcheü 


Li cinsi doüréve one gate d'oür 
Po voüy ploüre. 


An ratindant, 
I fait swélant. 


Et gn-a m’ poüve via qu'a sti spani, 
Maugré li. 


Lès-aumâyes, lès polins 
Si choüpiy'nut po passer D timps. 


Et l’ coq d'awous' vint conter s fauve 
Astok au stauve. 


Mins quand ’1 a tot fait, D tauye, 
Avau lès bièsses ci n'èst qu'one bauye. 


Timps qui D gros twa, sins mèn'zômènes, 


Betüle à s’ vijène 


«Maria! qui w so-dje one djusse 
«Au fond do pus’!» 


VIENT DE PARAITRE : 


GRÈGNES D'AWOUS' 


de JEAN GUILLAUME 


Un magnifique recueil de 52 pages, in-4°, impression en deux 
tons. En vente contre versement de 100 ou 50 francs (luxe ou 
demi-luxe) au C.C.P. de l'auteur : Jean Guillaume, 565453, Fa- 
cultés St-Albert, Louvain. 

Imaudjes 


Matin 


Rivin, mi-èfant, rivin dé mi. 

Non, lès fauves ni sont nin roviyes! 

A m fégnésse dj’a mêtu flori 

Tès mwatès fleûrs, èt dji m’ rafiye. 

Djé l sé bin qu’ tas nwari tès-oùy 

Et qu'à tes solés gn-a dès sankes. 

Dji passe més gnüts dins t cœür évotiye 
Am’ ridîre : «C'èst po d’mwin sins manque...» 


Et nos brairans d'awè soufri 

— Come dès mwérts-oüy divant D solia — 
An r'waitant tès lis' rifloris 

Po qu' dji r'fuche co djonne, ci djoü-là. 


Djaubes 


I rèch'rè foü dès laitès fives, 
Clér come one flotchiye. 

Et lès djins si d’mand’ront quék'fiye 
«Est-ce por li qu'i nive?» 


Et portant ci sèrè l'èsté 
Avou sès dispoüyes. 

Et su lès soûs on vairè vody 
Li blanc tchaur passer. 


Et quéť fiye qu'au gnit. d’vant leüs réves, 
Lès-èfants, tot droles, 

Diront tot bas : «Mon Diè, aurdoz-l’, 
«Paç qu'i nos r’chonéve.» 


Jean GUILLAUME 
scafyi : manger gloutonnement. 
tchètwêre : grand chapeau de paille 
bârabole : porte-manteau 
mich’cader : se pavaner 
stragne : avare 
paumagne : fringale 
doûréve : donnerait 
djusse : cruche 
dispoüye ` moisson 

À 'm grand moman 


Dialecte de Cerfontaine. 


Dèvenu vi, d’sondje à vous pus souvint, grand-moman; 

D'sondje au timps qu'd'é co p'tit èt vous co bin-alante, 
Qu'i gn'aveut dins vo staule ène vatche qui beüleut : man! 
Et `l vi tch'vau qui n'saveut pus couri qu'après... tante! 


Dè, m'èrmémore volti qu'au timps dès bruwaleüs (1) 
Vos m minniz au djârdin ramassi mès pauscâdjes. (2) 
Vos saviz qu' d'i trouvereü dès-yeus d'toutes lès couleüs 
Dèspaurdus pa lès clokes èrvènüwes dè voyâdje. 


Vos d'viz yèsse camarâde aveu Sint-Nicolas 

Pace qu'èl djoâ qu'i passeut vüdi pal tchèminêye 
Sès djouwins, sès-orandjes èyèt sès chôcolats, 
Gn-aveut toudi pou ’m part ène fameüse kèrtinêye. 


Dè wè co 'l pièce d'ârdjint qu’ pou’m bon'-an vos m doniz; 
Vos nw aviz pourtant waire dè grossès pièces paréyes. 
Eyét, pou ’m grand-popa, d wéyet au’ vos vos catchiz, 
Pace qué li, pou doner, s’ fijeut satchi l’oréye. 


Quéquefwès, quand d’m’anoyet tout sei a no maujon, 
Abiye! dé v’neti vos fé raconter dès-istwères. 

Quand d’aleu quai no lait dins ’m pètit mârmiton, 

Vos n? mè l'yiz nin raler sans douvri vo-n-ârmwêre. 


I n’y-aveut d'aucuns côps pus rin dins vo satchot; 
C’èst qu’tous vos p’tits-efants savint come vos stiz bone. 
Cés côps la, vos m’ fijiz ’n’ tartine au suke dè pot 
A-2-è m’tant pou qu’éle fiche co mèyeü qu’éne bobone. 
Quand passeut a vo-n-uch clitchi in maleurets, 

Vos-aliz a vo büre pour vous li fé ’n tartine. 


Et lès cins du vilddje qui vos-ont bin conet 
Sont t’tertous prèt’ à dire : «Qué bone djin c’ét, Poline!» 


Qué souvenir èt qué l’con d’aude dé vous, grand-moman! 
Souvenir dèl douce riséye dé vo bon viè visddje, 
Eyét vo leon d'bontè qu’ést pour mi’l comandemant 
D’é ’rpasser l’éritance a lès cins dém" lignddje. 
Arthur BALLE. 
Extrait de «Fi d’marchau». 


(1) Bruwaleü : Enfant qui fait aller une crécelle pendant la 
semaine sainte. 


(2) Pauscadjes : ceufs de Paques. 

Li grand pére Tausda 


Dialecte de Namur 


Sur one sipèsse couvèrte qu'on a stindu al’ tère, 
Au mitan d'ses cacayes, l'èfant est ascropu; 

I s'amuse on momint et, quand ça n’li va pus, 

I s'coutche sur on cossin, ses p'titès pates è l'air. 


Li tchin qui toüne, si frote astoc et I’flaire; 

Li gamin, au passadje, caresse li blanc pouyu 

Qui d'timps in timps ralètche li bia p'tit pougne dodu 
Po l'rimerci d'on boquet d'bouboune qu'i lait tchère. 


Toutou fait trwès p'tits tours, pwis s'sitind dilez li 
Si racrapotant tot po n'nin bourer li p'tit 
Qui s’ritotine et su l'cô di s-t'ami, clince li tièsse. 


Is s'èdwam'nu co bin por on p'tit timps come ça 
Confiyants onc à l'ôte, li p'tit d’ome èt l'brave biésse 
Dji wsos nin pinte, damadje, dj'è freuve on bia tauvia. 


Jos. GILSON. 


Le Wallon à l'Ecole 
Un concours de rédaction à Seraing 


Le Comité «Le Wallon à l'Ecole» de Seraing organise, 
depuis plus de dix ans, des concours scolaires de rédac- 
tion et de diction wallonnes. Son but est double : 1. Il lut- 
te pour l'enseignement du français par l'emploi ration- 
nel du dialecte régional; 2. Il crée ou recrée un terrain 
favorable à l'éclosion d'une «PRISE DE CONSCIENCE» 
wallonne. 

Le jury des concours 1948-49 vient de classer les 1019 
concurrents qui ont pris part aux épreuves de rédaction. 
Il a attribué de 95 à 98%. des points aux textes que nous 
avons le plaisir de présenter à nos lecteurs. 

Précisons que l'établissement des textes n'a porté que 
sur l’ortographe et sur d’infimes détails de composition. 

Les originaux que nous tenons a la disposition des scep- 
tiques, ont été écrits a l'école, sous surveillance, par les 
éléves travaillant individuellement et disposant d’une 
heure environ. 

Nous souhaitons ardemment que la publication de ces 
textes soit un encouragement a la création de Comités 
«Le Wallon à l'Ecole» dans les localités ou il n'en exis- 


te pas encore. J. HENNUY. 

On brâcleü 


Mi vwèsin èst-on grand brâcleü. I raconte âs colibètes 
tote ine sainte djoürnêye èt on n' sét may’, qwand i droü- 
ve si boke, s'i va-st-abouter 'ne vrêye ou 'ne boüde. 

L'ôte djoü, i m'racontév sès avinteûres di qwand 'l'ès- 
teüt gamin èt qu'i corév' avâ lès pavêyes. A l'ôr', c'èsteüt 
lu l’ pus fwêrt di s qwarti (il èsteüt portant tchêpieü, 
mins... passans...) : tos lès ôtes gamins filit èvôye qwand 
i s' mâvlév'. S'i s' batév avou zèls, i lès splinkiv' turtos! = 
On djoü, i djouwév' âs mâyes avou I’ rossê Colas èt ci-chal 
èlzi ramassa tos; ç'a stu margaye inte di zèls : is s - pou- 
gnit èt m' vwèsin lèya l'ôte al tére à mitan mwért - dit- 
st-i!... — Mins s’ fré, qu’èsteût djustumint podrî D ouh’ 
qwand i lacha I’ parèye, li dèrit qu’ c'èsteüt lu qu'aveüt 
rintré è s’ mohone, ci djoü-là, avou on neür oüy' èt 'ne co- 
pe di boürsês! 

S'i raconte qu'i djowe âs cwârdjeüs ou âs bèyes, ou qu'i 
fêt dès pronostics, vos l'avez adviné : i gangne chaque 
côp. Mins s'vos li d'mandez dè djouwer quéques djeûs avou 
vos, i dit qu'il a mâ sg tièsse èt i s' brôye èvôye tél’mint 
qu'il èst sür dè fé bèrwète! 

Ï n'a nouk à-z-ovrer avou lu! C'èst-on si bon ovri, dê!... 
— Mins s'i s' mèle dè voleür clawer quéquès pontes, vos 
l'alez veüy' si porminer, li léddimain, avou sès deüts fa- 
his d’vins dès clicotes!... 

— Quand vos avez hoüté sès mèssèdjes, si vos rat’nez 
D qwârt di cou qu'il a dit, vos m’ polez creüre : vos 'nn' 
avez co avalé l' mwètêy' di trop! 


Robert LAURENT, Seraing, 
16 ans, élève de l’Athénée Royal. 


On fét priyi à l'ètèr' mint 
priy 


Nos èstans â matin. Ci n'èst qu' tote djôye âtou d' nos- 
ôtes. Li loumire d'on bê solo r'glatih so lès foyes dè bwès... 
Lès rôses ridrovièt leüs pâpires di v'loürs là-wis' qu'on 
veüt r’lûre, parèye qu'on pièle, ine bèle gote di roséye. Lès 
oühès, è cisse bèle nateüre, si tchantèt onk à l'ôte leüs 
djôyes èt leüs amoürs. 

Quéle riyante matinêye!... 

— Portant, à toûrnant dèl vôye, adlé |’ vi cruc'fi qui 
sofrihe èt qui tchoüle po nos-ôtes, dji veüs-st-ariver in' 
ome... Dj’él rik’noh’... Cint côps, dji l'a vèvou qu'i v’név’ 
insi avou l’minme cogne. 

Il èst co bin lon èt portant dj'ôs dédja s’? vwès, ine vwès 
qu'èst vile, rauque souwêve... ine vwès qu'apwète li dou... 

Vola qu'i passe adlé mi èt, sins lâker, i tchante so in’ 
êr qu'èst tofér li minme, avou come dès pleürs èl boke, di 
fèy’, vint fey’ : 

«... on fét priyi à Vétér’mint... » 

C'èst-ine vrêye lètanèye qui fêt mouwer tot l' monde. 

Tot d'on côp, li cloke dèl vile èglise sone londjinn'mint. 
Eco on vwèzin qu'nos a qwité... Li trèpas nos l’a hapé!... 


T'ès-st-èvôye asteüre, priyeü. Dj'èsteüs al djôye èt ti 
m'as rindou bin pèneü!... Li viyèdje ètir tchoüle, pol mou- 
mint, cila qu’ ti vins dé noumer... 

I m’ sonle qui l’ solo èst pus ossi virlih’ qui torade. 
Lès tchansons dès pissons m’avisét dès pletirs. Li diérinne 
gote di roséye a rôlé foü dès fletirs, tot paréy’ qu’ine lame 
rôle so m’ massale... 

Léopold NEULLEAU, Engis, 
16 ans, élève de l'Athénée Royal. 


Cou gu’dji n'sâreüs dire è francés 
(Dialecte de Limont-Tavier) 


Cou qu’ dji n’saretis dire è francés, ci n'est nin come vos 
l'poriz creûre li wallon qu’nos djasans ava chal. Nèni : 
c’ést bin pus bé qu’ coula! 

Qwand vos tüsez â payis wis’ qui v’s-av’ vinou â monde, 
èl vôriz-v’ may qwiter? Nèni, don? — E bin, c’ést coula, 
c’ést l'amoür dé payis qui dji n’ sâreûs dire qu'è walon. 

Li payis d’ més pinséyes n’ést qu’ine pitite cwén’ dèl 
Walon'rèye, pièdowe divins lès bwès èt lès bouhons d’ 
tchârnale. On-z-i vik’ pâhüle, lon dè brut, lon dès tracas. 
N'a qu'on tène filèt d' foumire qui monte vès l’ cir qui 
v’ sâreüt fé veûy’ wis’ qui m’ mohone si troûve. Elle èst 
catchèye â mitan d'on buskèjde di pomis, è l'âbion dè vi 
cloki. 

Iviér’ come osté, on-z-i vik’ è l’ djôye. 

S'i m' falév' on djoü qwiter ci p'tit bokè d' payis-là wis’ 
qu'on m'as-st-aclèvé, dj'ènn' areûs sûr dèl ponne po tote 
mi vèye. Si vos aviz come mi on s' fêt ratrê, in' diriz-v' nin 
parèy, pinsez-v'? 

Emile FIACRE, Limont-Tavier, 
15 ans, élève de l'Athénée Royal. 

E’ nosse grini 


E nosse grini!... qué bazâr!... C'èst-à n' pus s'i 
r'trover! I n'a dès djeüs d’ totes lès sûres : dès vis 
trains avou dès rowes qui n' tinèt pus, dès popes sins 
pèriques ni djambes, dès p'tits babayes qui m' fèt 
r'pinser al djôye qui dj'aveüs tot m'fant hossi d'sus. 

Mins cou qu’ dj'inme co l' pus, c’ést-on cofe, on vi 
cofe tot plein d’ trésérs. Awè, dès trésors!... 

Qwand dj’a fini més d’vwérs po li scole, dji broke 
è grini po m’aler moussi. I n'a là dès cotes da m’ma- 
me, dès longués tchâsses, dès vis solés, dès grands 
ridés... Quéle ritchésse! 

Dji mèt’ ine cote qui m dihind disqu’As pids. On 
vi ridô plein d’ trôs mi chév’ di vwéle. Dji mèt’ lès 
longués tchasses ét lés grands solés. Vo-m’la mous- 
sèye à grande dame! Dji fés lès d’mandes èt lès rès- 
ponses... 

Adon, dji m’dismousse. Et pwis dji r'mét’ ine ôte 
cote, dès flokéts chal, dès flokéts là. Dji passe dès 
eures insi. 

— Mins qu’ést-ce qui dj'ôs là? I m’ sonle qu'i vint 
‘ne saki... Dji n’ mi trompe nin, dé : c’ést nosse tchin 
qu’ést là... 

Aha! dji n’sos pus tote setile! Dji mousse li tchin 
come in’ éfant, èt nos nos porminans â mitan dès 
djeüs, dès clicotes èt dès potssires. Tot d'on côp, li 
tchin broke so 'ne vile pitite ours' qu'èst d'vins 'ne 
cwèn’. Et volà l’ «èfant tchin» qui djowe ossi... 


Lès solés ont dès trop hôts talons; dj'a mâ mès 
djambes. Ossi, dji lês là totes mès clicotes èt dji cwire 
divins lès cwèn' èt lès racwèn' po r'trover on hèrvê 
ou l'ôte. — I n'a pus rin èt, po mamùûser 'ne miète, 
dji potche so on p'tit babaye plein d' poüssire. 

Mins dj’a fês trop’ di brut èt m’ mame mi houke... 
I faré bin rid’hinde... 

— Disqu’a d’min, mès trésors!... 

Renée CHATELAIN, Seraing, 
11 ans, Ecole Primaire 
du Val-Saint-Lambert. 

Lès vacances 


Dji n'sés si v's-èstez come mi, mins 'ne fèy’ qui 1’ 
meüs d'awous' s'amonne, dji vik' so dès tchôdès cin- 
des. Qwand djulèt' èst foi, i m’ sonle qui 1’ tére èst 
da meun'! 

On dit qu' lès vacances sont fêtes po s' ripwèzer? 
— E bin, po m’ part, li ci qu’ l'a dit 'nn'a boürdé! I 
n'a nin on pré, nin l’ pus p'tit bwès, qui n'ây avou 
m'visite. 

Wis' qui dj' passe li pus sovint m' timps, c'èst-è 
Bwès d' Pourcês. — Oh! ci n'èst nin on grand bwès, 
savez. Quéques souwés bouhons èt dès mâlès jèbes 
èl fèt ravizer on désêrt wis' qui deüs' treüs sots âbes 
ârit volou bouter leü tièsse. 

Dé timps dès vacances, por mi, c'èst tos lès djoüs 
dimègne. Dji v' dis çoula pace qui dji sos fot dèl mo- 
hone si djoüs èt d' mèy' so sèt'. Dji fritch'têye èvôye 
tos lès djoüs â diner. Et ni creyez nin quéqu'fey qui 
dji m'vas rètrôcler amon m'matante ou amon m' 
mârène! Nèni : dji sos tofér so tchamps, so vôyes èt 
mây' cou so hame! 

Si lès savants d'hèt qu’é l'osté i fat porvüsion d'êr 
èt d’ solo, i n'èst nin timps qu’ tot l monde seüy' 
come mi pace qui n'a d'djà lontimps qu'i n'âreüt pus 
d’ l'oxygène èt l’ solo sèreüt sûr alouwé. 

Lès parints polèt todis dire tot çou qu'is volèt! dji 
sos sür, mi, qui dj'èdurreüs bin si meüs d'vacances 
— âddizeür dès ôtes condjis — èt dji n' brêreüs may’ 
ahote!... 

Pierre RENARD, Jemeppe-s-M., 
16 1⁄2 ans, élève de l’Athénée Royal. 


Dr <> <> <> LD €> a a a> 


Une nouvelle œuvre de Gabrielle Bernard : 


Flora dal Hoülote 


drame en trois actes, en vers, créé avec grand succès au 
Théâtre Royal de Namur. 


Prix : 25 fr. au C.C.P. de E. Gillain, No 1827.90, Namur. 


84 pages — Elégante brochure sur beau papier, 

Li Fondaire!” 


(Dialecte de Biesmerée) 


L'êrêu à pwène blankit, li der pave résone 
D’sous ses solés férés; °l a co dandji d dwarmu 
Et, pourchüvant si rève, il avance, 7?’ s'è done 
Tüsant à ses rangaires (2), au laiti detir à vnu. 


Douze etires véne-nut d'soner au clotchi di s’ vilâdje; 
C’est Vmomint d léyi là li loucet et D cwardia. 
L’auluwéte tchante bé wôt, c'n'est né la vo n’ouvradje, 
Il est bé trop paujère; aléz-è au fourgna. 


A l'eüre où l’agniti fait rèclôre les maujones 

Li va, d'in pas pèsant, fér s’djournéye di dannè. 

I’ pique dins li stoupa (3) ou bé D brûle à P? bombone; 
Pou plu fé couru l’fonte qui li hape les pougnets. 


Il a fait s’ trayin la céquante-céq ans di s’viye. 

Nil solia qui toque detir, nil’ bije aui l'agne au front, 
Nil’ kédje di s’ deür mesti, des ans, des tracas’riyes 
N'ont jamais set labate; i’ n’conait né l'afront. 


Et pwis, in djot in choc, ène esplosion sauvddje! 
Les sèkes, les briques vole-nut! Si fourgna est skètè... 
On ľ ritrouve tout moüdri, rosti come in soret. 


Oh. èle s’ ra bé aujiye li passe di s' grand vowyâdje. 


D. NIHOUL. 
21 d'awouss 1949 


(1) Fondaire : ouvrier de haut fourneau, fondeur. 


(2) Rangaires : ensemble des barres effilées et affutées dont se 
sert le «fondaire» pour activer l'écoulement de la fonte en 
fusion. 


(3) Stoupe : endroit du creuset que la fondaire perce pour une 
coulée de fonte. 

Flora dal Hoülote 


(Dialecte de Moustier) 


Extrait 3"* Acte — Scène II 


PERSONNAGES : JULIEN ET FLORA. 


(Ils s'asseyent à côté l'un de l'autre. Julien prend les mains 
de Flora :) 


Roviyans tot ça, mi p'tit, asteür, dj'a des novèles 
D'èmon l’ notaire. Dji véns dè l' vôye. Et c'est des bèles. 
Si tot va come on vout, vos s 'roz m feume dins on mwès. 
Djaré l paurt da m’ moman, d'abôrd, sûvant les lwès; 
I parè qu' ça irè come dissus des rôlètes. 
Ah! L'pére Gaspard pinsetive qui dj’ rotreüve al’ baguète, 
Et qu'i m mwinr’retive li bètche è l’eûwe! 
FLORA. 

C’est vosse papa, 
Il a ses twarts, Julien, mins D dispouyi come ça, 
I m chone qui c’ n'est nén bén, pa côps... 


JULIEN. 
Mins vos vloz rire! 
Li dispouyi, alons! Saquants mile francs d’adire, 
Ca n'è P mêtrè nén dju... 
FLORA. 


Po vos doner vosse paurt, 
I duvrè bén sür vinde... 


JULIEN. 
I s’ ratraprè pus taurd 
FLORA. 


I n’ vique qui po ses tères... Après tot, c'est vosse pére! 
JULIEN. 


Dji n'a nén Ï drwèt d vos fé marier avou l misére! 
Dji w dimande qui l justice, èt dj'è l'arè, il faut! 


FLORA. 


Mins vos n "compurdoz nén qui c'est agni dins s tchau, 
Da Gaspard! Vinde ses tères! 

JULIEN. j 
Qwes’ qui vos v'loz qu’ dj’y faiye? 
C’est à conte-ceetr qui dj’é véns la; ça n'est nén giiye, 
I m'a tchèssi come on vaurlet. Dji n’ sé l rovi, 
Et s’ on est mau discwère, c'est li qu'a cominci! 
FLORA. 


Instruit come vos éstoz, vos trouv’riz Den one place 
Al vile, dins on bureau... Wai, sovint, ca m’ tracasse 
Ci-t-afère-là, maugré qui dj’ vos sé dins vosse dréi, 
C’est vosse pére, don... 


JULIEN (avec une sourde rancune) 
I m’a tchéssi come on vaurlet! 

FLORA. 
C’est vosse pére. Dji sé bén qui les djins dal’ valéye 
Sont tortos avou li. 

JULIEN. 

Bén sür, c'est letts-idéyes, 

Da zèls ossi : les tères Les caurs... Mi, c'est m’bounheitir, 
C’est vosse bounheür qui dj wès, Flora... 


FLORA. 
Do fond di m cœür 
Dji sowaite qui ça vaye come vos v'loz, mins dji tron-ne... 
Dja pet, Julien dja peù... 
JULIEN (caressant) 
P’tite sotte! I gna person-ne 
Qui paurèt rén conte nos! 


FLORA (réveusement) 
Qwe-ce qu'on sé? 
JULIEN. 

El véyoz, 
Flora, li clér av’nir qui dfa rêvé por nos? 
Li p'tite maujone tote blanke avou s’ djardén à cwète, 
Réturéye d’one bèle haye pu spésse qu'on meur, si vète! 
Quand Pauques y déspléyerèt les fouyas des geifen 
Véyoz flori l’ seücia et blanqui les prunis? 
Les murets, à Vangléye dé P cot, sont come vos ouyees : 
Do v'loürs avou des spites di feu... Vèyoz les fouyes 
Dé l vigne clap ’ter doug mint su l fignésse? Les pawèts 
Et les pids d’alouwète? Dins l ’plate binde, les muguets 
Sonant lets blanawés-cloques, au maiye, èt les cérénjes 
Qui vos front des pindants? Les grusales èt les frénjes? 
Vèyoz, su nosse clér nid, les prétimps, les éstés, 
L’arriére-saison pu douce di tot D mau qu'ont costé 
Les bésognes di l’awoussee? Et pwis, les longués-chijes, 
L’huviér, au cwén do feu, paujères au r'qwè dé l bije, 
Bén sérés conte n'on l'ôte... Vos nos vèyoz, Flora? 

FLORA (qui semble un peu rassérénée :) 
Dji nos wès... 
JULIEN. 


Li bounheür, li seul vrai, n'est-ce nén ça? 
Assez d cayaux po iésse à iute, assez d'ovradje 
Po mète do pwin su l’ tauve, assez d’ cœür èt d’ coradje 
Po prinde li viye come èle vout vnu, èt, dins s’ culot, 
One feume qui vos ratind, one feume qu'èst tot por vos... 
Et pus taurd, les èfants, leüs gèsses èt leüs riséyes... 


(Changeant de ton) 


Cor on p'tit pau d paciynce èt vos séroz chapéye. 
Avoz co peü, Flora? 


FLORA (souriante) 
Dja co pet, c'est trop bia!... 
JULIEN. 


Alons, n’y sondjiz pus! Tot iré por on mia! 


G. BERNARD. 


In Mémoriam 


Dialecte de la Basse-Sambre. 


Dins les maus des dérènès eüres, 
Divant d'nos quiter pou todis, 

Les ouys ôte paut. vos avo dit : 

«Mes efants, les awinnes sont metres.» 


Mins si djanes qu’éles sont, les awinnes, 
O bon Diè d pitié, faureé-t-i 

Qui l’ cén qu'a sèmé fuche paurti 

Et qu'on régrégne didins les pwinnes? 


Oyi, pa, les awinnes sont metres 

Et d’vant wére les tchamps sront fautchis. 
Nos rmètrans sins vos, disbautchis... 
Come les steüles, li soufrance dimetre. 


Edmond DOUMONT. 

Li tchèron ècrolé 
Dialecte de Celles. 


On tchèron, tot sôrtant fortchèrdji fot do bwès, 

Au mitan d'on frèchau s'a trouvè ècrolè. 

C’éstetive au trau Mairia, dizos li P’tite Trussogne (1) 
(Jamais, do 2-i passè, li Bon Diè n'a yet sogne)! 
Vollà-t-i prôpe, vormint, èmacralè vailà! 

On 2-i lodjereut co bin sins véye one âme, par-là! 

I s' corséye, i s' dismantche, fait pètè li scoriye, 

Djure lès miliards. godomes èt tote li litaniye, 


Criye à hue, âr èt dia 
Tot satchant su l` cwardia. 


Pus, lait r'soflè sès biésses, lés-i carèsse l'anète ; 
A Bayard i cause bia, fait bè-bèl à Janète. 


Mais i gn-a rin à fè : 
Si tchaur èst-st-ahotè. 


A l'longue dès longues, ni sèpant pus qué coron prinde. 
Disbèli, tot Toi d'li et pré 


Au Trau Mairia (2), i va huké 
L'ome-au-avèt (3) 


«Vinoz, dist-i! Vos qu'èst capâbe do z-asatchi 

Au fond d'vosse trau tot qui wase ârnichi 

Didins vos waibes, vos véroz bin dandjeretis 

Mi d'nè on p'tit côp d’mwin po m'tirè dès frècheüs.» 
I na nin tot causè qu'il ôt, foü done tchabote, 
Sôrti one tèribe vwès qu'èl fait tchaire di s’ maclote : 
«L'ome-au-avèt n'sôte nin sins sèpe au jusse poqwè. 
Avoz fait vosse possibe po v satchi fot do prè? 


Emantchoz saquants pires 
Po v’tiré dol warbire. 
Discrotoz vos mouyons : 

Is sont tot rimplis d’brots.» 


Li tchéron, sins rnicté, apréte li démaradje. 
Ripurdant à deûs mwins si cwardia èt s’coradje, 


I criye dissus sés tchvaus : 
«Iûwe ô! iûwe ô! iûwe 6!» 

L'atèléye si disclape, gn-a pus qu’ jè d Godferdom! 

I oupéle li nûton : «Merci bin, savoz, l'ome!» 

Mais one vwes li respond : «Divant d'hukè D Bon Di, 
I faut sépe si jinnè!» 


Joseph HOUZIAUX, R.N. 


(1) Hameau de Celles. 

(2) Excavation naturelle, entre Celles et Conjoux, de réputation 
mystérieuse. 

(3) Homme-au-crochet, jadis redouté des enfants. 

Avis aux Abonnés 


Amis abonnés, wattendez pas la fin de l'année pour re- 
nouveler votre abonnement pour 1950, cela vous permet- 
tra de recevoir le premier numéro dès sa parution. De 
plus, par votre empressement, vous nous épargnerez des 
frais inutiles de rappels et nous permettrez d'améliorer 
VOTRE revue. 


Grâce à la participation bénévole de nos excellents col- 
laborateurs que nous remercions ici, nous pourrons main- 
tenir l'abonnement 1950 au tarif précédent. 


Souscrivez dès à présent : 
L’abonnement d'honneur : 250 frs. 
L'abonnement de soutien : 100 frs. 
L'abonnement ordinaire : 50 frs. 
A verser au C.C.P. 795697 « Les Cahiers Wallons », 93, 
rue de l'Ange, Namur. 


10 numéros : 160 pages de textes pour la plupart inédits, 
de nos meilleurs écrivains wallons. 


Quelques collections 1947 et 1948 sont encore disponi- 
bles au prix de 100 frs. 

Noyé 


A Monsieur l'Abbé Hermand, Révérend Curé 
d'Omezée, qui m'ouvrit la voie de la littérature 
dialectale. 

Hommage reconnaissant. 


Di c'timps-là, les r'cèveüs d'contribucions chômént 
deüs-trwès djoüs par samwène pasqui branmin des djins 
n'èstént nén conus èt qui les aütes si fiènt satchi l'orèye 
pou payi. Pou n-nén tout piède, i's-alént pwinter à l'sâle 
communâle, mais c'situwâcion-là n’pleut nén durer. 

Ienc di zias va trouver César, in gayard qui n’aveut nén 
freud aus-ouyes èt qu'èsteut maisse en «chef», amon les 
Romins. I li esplique l'afère en li fyant r'mârquer qui, 
si les r’cétes contunuwént a discréche, on n’ ramas’reut 
bén rate pus asséz pou r’cylindrer les voyes ét rassonrer 
les fossés. 

— T’as raison! di-s-t-i César. Mais n’ti fais pont d’biles 
avou coula! Taudje! dji m’vas arindji l’afère! Et, su D 
champ, i téléfone à l’imprimeü. 

... Li londmwin ’t-au matin, tous les champétes dou 
Rwèyaume én n-alént avou in pailon d’bouliye èt éne 
brouche pou z-aclaper ène afiche dins l'gayole au su d 
léglije - on djeut in tempe adon - 

Tout tchtte, les djins sont rassemblés pou véye cu qu’ 
ésteut scrit su l’papi... C’ésteut, en grantés nwârès lètes ` 


César, Empèreûr des Romains, 
A tértous, présints èt à v’ni, Salut! 


Primo : Li 24 décembe, à parti d'wite-eûres au matin, 
toutes les djins dou Rwéyaume iront s’fér inscrire a |’ 
sale comunâle dé let viladje. 

Deüzio : Li cia qui n'vôra nén chotiter ramas’ra in bia èt 
bon procès èt ris’qura co, d’rawéte, d’aler passer saquants 
djoüs au yoyo. 

Trwèzio ` Les champètes èt les gendarmes waitront qu’ 
ça vaye come su des roülètes. 


Cachet dé l’comune. Pou César Augusse, 
Li Mayeir, 
xs 

Di c'timps-là, on choüteut mia qu'à c't-eüre : c'est pou 
ça qu'tout l'monde s'a mis en route à timps èt sins r'nic- 
ter, pou z-aler s’fér inscrire su les rédjisses dè l'populâ- 
cion... Joseuf èt Mariye n'ont nén sti les dairins, bén-en- 
tendu. Li djoû di d'vant d'pârti, Mariye aveut fait les ga- 
létes. Joseuf, li, aveut aprèté 1’ bèsace èt l'bidon d'cafè 
pou l'londmwin. Divant d’aler coutchi, il aveut r’mis l'son' 
riye dou rèvèye à cénque eüres, pou n'nén s'rouviyi. 

Li londmwin, à l'piquète dou djoü, i's s'mèt'neut en 
route après-awè bu ène jate di r'tchaufè, en mindjant 
ène galète... 


I gn'aveut d'djà mwints-asgambèyes di Nazareth à 
Bèthlèyèm!... Les cias qu'ont fait cint vingt kilomètes a 
pid su les voyes di France aus preumis djoüs dé l'guère, 
sav'neut bén çu qu'ça vout dire... Mais gn'a pont d'si lon- 
gue voye qu'on n'finiche pas-è véye li d'bout... èt 124 di 
décémbe, il èsteut jusse dije eûres mwins quart à l'monte 
da Joseuf quand nos deüs r'latès ont vèyu les preumè- 
rès maujons d'Bèthlèyèm. 

— « Gn'a d'djà pont d'mau qui n's-arivons-je, dit-s-ti 
l'ome; dji coumince à s-awè mau mès-agaces! ». 

— Vos n'sauriz iésse pus scran qu'mi, alèz, Joseuf! li 
rèspond Mariye... 

Saquants munutes pus taurd, odès qu'i's n'è plént pus, 
i's ariv’neut divant l'sâle comunâle; mais gn’aveut d'djà 
ène masse di djins qui ratindént let toür, èt Mariye èt 
Joseuf ont sti oblidjis di s'mète à l’quéwe come au ravi- 
tay’mint... 


Tl ésteut bén trwès-eüres quand i’s-ont intrè dins l'bu- 
rau dou sècrètaire; eüreüs'mint, c’ti-ci èsteut lèvrasse 
come in spirou èt, à trwès-eüres dije, i's-èstént quites èt 
libes. 

Ossi râte sôrtus, i's s'ont mis à cachi après ène place 
pou lodji; mais gn’aveut des djins tél’mint bouré dins 
1”-ôtéls, qu'i's n'ont rén trouvè... 

— «Si nos n-n-alén in pau pus lon, dit s-t-i Joseuf?... 
Qu'est-ce qui v's-è cheune, Mariye? 

— « C'est come vos v'lèz, ça, Joseuf... mais dji sûs oute 
des scranses! 


— « Djè l'eomprinds bén, m'pôve feume; mais sayons 
tout l’minme di cor avanci ène miète! Aspoyèz-vous su 
m’bras, ça vos r'pôs'ra! ». 

Les v'là èvoye en trinnant lets pids; mais l'nüt tchai 
rate au mwès d'décembe!... 


Qwè fér? 

En tapant leûs ouyes autoü d'zias, i's vèy'neut, à Pai- 
reü, ène èspéce di staule dins ène patüre... 


— C'est l'bon Dieu què l'mèt su no voye! dit-s-t-i Joseuf. 
C'n'est nén l'Pérou, à c'qui dj'pous vèye; mais enfin, nos 
pôrons tout l'minme nos mète à djoke pou c'nüt-ci!». 

Hinc èt pinc, i’s-ariv’neut d'lez l'baraque... 


— «Dji creus qui gn'a nèlu, Mariye!..., mais, en tcha- 
quant ène alumète, i's vèy'neut in boü èt in baudet con- 
tchis d'vant l'crèpe. 


Sins taurdji, Mariye èt Joseuf si stind'neut su les strins, 
asto des bièsses, comptant bén pèter l'some des Jusses... 
Tout tchüte, dranès come ils èstént, i's tchèy'neut adôr- 
mus come des soquias èt Joseuf si met à ronfler come ène 
toürpène... 


... Mèye-nüt!... Mariye satche si n'ome pau z-ès pwèyes. 


— « Joseuf! Ravéyéz-vous! Qué boneür! Waitèz in pau 
l'bia p'tit valet qui l'bon Dieu nos-avoye!...» 

Joseuf s'astampe come in r'sôrt... 

— « Non d'ène pupe! dit-s-ti en r'frotant sés-ouyes : 
ça! on pout dire qui c'est s-tin bia gamin!» I tchai a gn’ 
gnous pus reud qu'in cayau, et r r’mérciye li bon Dieu en 
brèyant d' binauj'té. 

Su c'timps-là, Mariye aveut satchi ène brèssiye di lo- 
ques èri di s'valise, r'fachi l'èfant li mia qu'èle aveut seü 
puis, come i gn'aveut pont d'bèrce, èle l'aveut coütchi 
dins l’crèpe su ène djaûbe di strin. Li bou èt l'baudet 
chouflént tant qui savént pou r'tchaufer, avou leü n'ha- 
lène, li Maisse dè l'Tère. 


*k*k* 


A in cop d'fisike dou staule, i gn'aveut des bièrdjis qu' 
èstént au tchamp avou leüs bèdos. Pou tuwer l'timps, 
tout en waitant a leüs bièsses, i's fumént leù pupe en si 
racontant des fôves... Tout-èsteut paujère; li leune èt 
les stwales lüjént à solia; i gn'aveut nén ène barbauje à 
Vair. 

... Tout d'in côp, ène grande clârtè lès-asbleuwit! En' 
ange tchait au mitant d'zias come in pidjon d'concours... 


I n'faut nén d'mander s'i-s-ont sti sbarés! Mais l'Ange 
leü dit : « N'eüchèz nén peü! Dji véns vos-anonci ène nou- 
vèle qui vos r'ra plaiji èt co à branmin d' s-aütes; gn'a à 

pwène deüs munutes qu'in p'tit gamin vént di v'ni au 
monde à Bèthlèyèm : c'est l'Sauveür! li Chris'! li Sè- 
gneur!... Pou vos prouver qu'dji n'vos mins nén, è v'ci 
in signe pou l'riconèche : vos trouv'rèz èn èfant à l'fa- 
chète, coutchi dins ène crèpe!... Au minme momint, come 
ène volèye di sprives, dès-anges vèn'neut s'rascoude déz 
leü camarâde; puis, tertous acheune, i's péd’neut leü vo- 
lèye èt i's mèt'neut à danser dins lès airs au son des cla- 
rinètes èt des tromboles èt à tchanter dins l'patwès d'a- 
don : «Gloria in excelsis Deo »! 


Pou fini, après awè dansè les sètes sauts, i's-ont ralè 
coütchi... 


kkk 


Quand les bièrdjîs ont stî ène miète rimis d'leü saisi- 
chüre, i's-ont dit : « Alons in pau vèye çu qui r’toûne èt 
si on n-nos-a nén couyonès?... 

Mais quand i's-ont arivè dins li staule, i's ont bén vu 
qu’ca n'èsteut nén ène craaue... Des p'tits bèdos lès-avént 
chts... I's l's ont d’nés au p'tit gamin pou s’bon-an! En- 
fin, après-awè fèlicitè Mariye èt Joseuf, i's sont ralés d 
lèz leñs bèdos à d'djant leüs patéres èt en tchantant, co- 
me s'i's-avént satchi in bon nimèro au tirâdje au sôrt, li 
hèle tchanson da Botrel qu'i's-avént adjaürbè ène miète 
à leü cheunance : 


You! You! You! Sonèz les bignous! 


Ca li P'tit Grand Maisse est diskindu d’léz nous! 


E. J. PIRET. 


Lète à Mariye 


Est-i vrai qu'vos n’froz nin l'dicauce 
Mariye, qui les djins m'èl ont dit? 
Si c'est-ainsi, faut aui djvos cause, 
Ca dj'ènn-n-ai plin m’ketr à widi. 

Quand avu les autès bauchèlles 
Vos-aliz sul place po dansé, 

Di turtotes vos-astiz pus bèle, 
A midéye et sins v’s-ofansé. 


Les djonnes-omes astint todi prétes 
A v'nu dlé vos po vos d’mande. 

Mi, dji n”? wazetive jamais m'y mète 
Et bin sovint, m'keür si findait. 


Di tot ça qu'èn n’est-i à ct eüre? 
Onk après l'aute, is v's-ont d'lèyi. 
Est-ce pasqui vos n'n-aviz nole keüre 
Ou bin quéqu'fiye pinsive à mi? 


Dins tos les cas. choütoz-m one fauve : 
Dji n'vé vraimint qui c’moyin la 

Po z-arindji les cautes sul tauve, 

Sins qu'vos djoje qui dj'sus st-on loûrd via. 


Vos savoz qu'au timps des neüjètes 
Les djins do viyadje èn-n-èvont, 

Les rascoud'nu totes et n'arètent 
Qui quand gna pus su les bouchons. 


Portant, bin pus taurd, quand les fouyes 
Ont tchèyu et qui gna tot spès, 

Il arive qu'en tapant ses-oüys 

On ’n-n-avise cor one qu'a d'mèrè. 


Mais hauw! Si vos satchoz les coches, 
Volla qui tchait dins les fouyas; 
Inutile qui vos-y waitoche : 

C’est-one aiwiye dins on botia. 


Portant one neüjète di d'mèréye 

Est bin mèyeüse qu'à Vvraiye saison. 
Gna rin d si bon qu'one di r'trouvéye 
Quand c'est qu'on pinse qui gna pupont. 


Vola m’fauve yut: A c't-eüre, Mariye, 
Quand djirai kwé l'rèsponse dimwin, 
Mi p'tite neüjète di la léyiye, 

Dijoz, vos léroz-v’ tchér è m’mwin? 


François DUMESNIL. 

Les Nis 


Dialecte de Bois-de- Villers. 


Li vrétimos rarivé, rabiyant les bouchons, 

Et fiant spani les fleurs. nos ramwinne les mouchons, 
Tot d'swite nos les vèyans, plins d'espwèr et d'coradje, 
Tchwesi l’place di leu ni èt s'bouter à l'ovradje. 

C'estici vont èchone kwèri les matériaus, 

Et p’ s'èmantchi leu ni si don'nu li minme mau; 
Des-ôtes ènn'apwatnu, léyant leu fumèle tèche; 

I gwa qui n'faiyenu rin, lèyant ç'tela zé rèche; ; 

On sé vwèt tos costés qui ramasnu des strins, 

Des sauyes di four, des plumes, des finnes, des crins, 
Des sètches fouyes, des broüs èt minme des-aragnries, 
Po z-è fé one coutchète bin douce et bin fournie. 


I gn’a qu'faiyenu leu ni, au pus rate, dirè-t-on, 

Surtout s' l'est fait à tère, i n’ faiyenu pon d'façon, 
Mins i gn'a què l'tèchnu avou goüt èt siyince, 
Bâtichant des pices d’ouve d'adresse come di patiynce. 
On z’è vwèt d'totes les formes : gn’a come des ronds panis, 
Onc pus wôt, pus plat, suivant l'laurdjeu do ni; 

On 2’é trouve richonant à one longue boûse pansuwe, 
Des-ôtes qu'on dirè vôye one grosse bole tote mossuwe. 
Adon, dins les deus cas, les mouchons les pindnu 

A one couche, putôt fine, èwoü qu'i balotnu. 

On zè pout discouviè jusqu'à l'finière copète 

Des grands-aubes, défiyant l'ome avou ses gripètes. 

On 2’-€ trouve au pus spès feütradje des nwars sapins, 
Dissur on wôt stapia cotapé pa les vints, 

Au pus spés des bouchons, d's'èmantchis dins one fotche 
A n'sawè iesse vèyus; i gn'a dins des cwins d'rotche, 
Didins ds crayes di meür, didins des viyès toüs, 

Des faits sur one sovronde éwot qu’ gn’a wère di djoù, 

I gwa dins les cladjots, didins les frèchès tères, 
Des-èmantchîs bin rate, tot au fond des bruwères, 

Nes stitchis dzo on sto èt minme au fond d'on trau, 
Des mouchons pidnu lni d'on ôte, sins s'fé grand mau, 

Ou bin li fiant cover ses-oüs sins s'iinner wère; 

Gn'a qui, sins s'pon dner d'pwinne, pon'nu insi su l'tère, 
On z’è trouve dins les iébes, dissus l’bward d'on fossé, 
Sovint dzo one boyée, qu'on grand vint a rviersé, 

Didins des moncias d'pires, bramint dins des tchabotes, 
Et dins totes les dinrées èwou qui l'vint clapote. 

L'minme mouchon pout tchwèsi d' s'endrwèts fwart di- 
Po garanti s famile dè l'plove èt des vaurins [fèrints. 
Il a sovint bin sogne do tchèsi ses matières, 

Qu'i fuche bin ou mau fait, po fé sni di maniére 

Qu'il eüche li pus possibe coleür di c' qu'è s'-asto. 

C’est qu'il a ses rèsons po s'dimèfi d'tortos, 

Di mwints biesses, come di l'ome et minme di ses sem- 
Què li faiyenu co bin one guère abominabe [blables, 


On côp l'ni fait bin rate i sèrè garni d'oüs. 

I gn’a qu'sont d'on blank pur, mins on z-è trouve surtout 

Di totes les sôrtes di gris, spités di p'tiès tatches, 

Alant do djjane au nwar ou couvièts d'cawôrladjes. 

I gn'a des bleuwes, des vèts', qu'ont on'éclat si fin 

Qu'on diro vôye des pièles ainyénées dins on'ècrin. 

Les méres les vont cover d'doze djoüs à trwès samwinnes. 

Gn'a des mouchons qu' les maules pidnu leu paurt dè l 
[pwinne, 

Tortos nourichnu l'mére tant qu’éle dimeure sus lni, 

Fuche po cover les-oüs ou qu'les djonnes sont trop p'tits. 

Li maule tchante tot près, come po z'amuser s fumèle, 

Pwis i s'mètnu zels deus, i n'l'ont nin dja trop bèle 

Po z'èlever l'famile, c'est au'èle a todis fwin, 

Qu'po l'continter i faut vèner dins tos les cwins. 

I gwa qu’ covnu trwès côps, pasqu'i c'minçnu tot timpe, 

Et qu'nos dmeurnu d' l'ivièr, li mauvis, par ecsimpe. 

Bramin ont deus djonnlées dins les cias qu’nos d'meurnu 

Mins i gn'a qu'ènn'ont qu'one dins les mouchons qu' 

[quitnu. 

Insi les mouchons ont, inte zèls, tant d'difèrinces, 

Qu'i faut, po les studi, bin des rüses, dè l’ patyince, 

Mins c'est cqui fait leu charme èt c'est motif poqwè 

Qu'on s’acharnée insi po D s'i arachi leus scrèts. 


E. FRANÇOIS. 


Dérene Rose 
Dialecte de la Basse-Sambre, 


O fond do courti dispouyj, 

Dja vèyu flori l’déréne rôse, 

Si tinre qui l’solia d’octébe n’ése 
Trop l’razouyi. 

Come èle estéve viquante padri 

Les blèts-boutons, les sètchès fouyes! 

Et frisse! On-z-avéve pau d'sès ouys 
Pou l'earwêti. 


Djalous, l'vint l'a vlu carèssi. 

Mins, dizons l'frèdeü di sy-alinne, 

Li pôve fleûr n'a nén sti lontinne 
A s’aflachi. 


‘Ene bizaude wèl a set r'drèssi. 

Et, @invaniye èn-invaniye, 

Li rése à l’brune estéve flaniye 
Dissus l’rôsi. 


Pitite fèye qu’on wèt trop volti, 
Vo bouche sré-t-éle todi si rôse? 
O fond do courti ravadji, 

Dja vèyu moru l'dêrène rôse. 


Edmond DOUMONT. 


Razouyi : considérer attentivement, regarder avec insistance. 
Carwéti : regarder de plusieurs points de vue. 

Invaniye : avanie. 

Bizaude : averse. 


Eles met'nu des lunettes 


Dialecte de Gembloux. 
Ça pou s'tchantér su Pér’ : « Ma Tonkinoise ». 


REFRIN 
Li môde asteür pou lès djon-nètes 
C’est dès lulu (bis) c'est dès lunètes 
On è wèt dissus l'visâdje 
Dès coméres di tous lès Gdjes. 
Eles pud’nu dès ptits ér’s comiques 
Dri leù bébé (bis) dri leù bèrikes 
Vos n'sauriz dire bén souvint 
S'èles ni s’moquénu nén dès djins. 
ler COUPLET 

D'Amèrique 

Lès bèrikes 
Sont st-arivéyes pa batia 


Evoyiyes pô z-ès vedètes 
Pou contintér lès frikètes 

T'aussi rate 

Quate a quate 
Lès feumes ont pris dins l’moncia 
Li genre qu'èles inméne li mia 
Pou s'garanti du solia. 


2me COUPLET 

Au vilâdje 

Come al plâdje 
Al vile, djusqu'a dins ls-amias 
C’ést dès feumes qu'on rès-contère 
Vos rguignant padri leüs vères 

Gn'a dès viyes 

Dès djoliyes 
Mins pou branmint, co gn’a d'mia 
Si letis otty’s ni sont nén bias 
Is sont catchis pô platias. 


3me COUPLET 


Mins Vafaire 
Sins mistère 
Djji m’vas vos l'dire en deis mots 
Pou lès omes c’ést qu’lés lunètes 
Sont murweés aus alouwètes 
Emantchire 
Pou s’fé cüre 
S'on-è-st-ène miyéte djodjo; 
Dri letis véres c’ést tous bédos 
Qu'on lès rtire, gn’a dès bérjos. 


4me COUPLET 


Dès lunètes 
Bleuwes, nwares, vètes 
Were d'omes én’ n'ont su leù néz 
Dji m’vas vos è donér l’cause 
Ni vlant nén qu’on lés discause 
C’ést qui l'ome 
Avou l’pome 
Didins l’timps a sti trompé 
I wéte di vir clér asséz 
Pou n’pus yésse èmacralé. 

Baron d’FLEURU. 

Promenâde 
A Willy Bal. Dialecte de Cerfontaine. 


Pa du bon soya d'mars', d'èva vir a m'promenant 
D'aucuns cwins d'èm vilâdje aveu dès-îs d'éfant. 

D'èrwè no vi moulin qui, antrè lès deüs tiénes, 
Ratind, sans awè ausse, qu'in cache-monnêye èrvène. 
Dès cints-ans ont passé d'püs qu'dès mwènes l'ont bâti 
A sto du grand vivi qu'èvla d'vènu si p'tit 

— Surtout qu'on l'a vidi a cause dès grossès-eüwes — 
A fait qu'èlles arivenè, l'èrvièrswè qui lès sêuwe 
Dèssus "e coussin d'cayau fait ’s dintèle a tchantant. 
D'i péchereü co volti come a l'âdje dè wit’ans... 

Pa tous lès richotias biroülant dès goulètes, 

Pou s'èrdjonde au grand ri, l'êuwe acoürt, clére èt nète; 
Eyèt d'atind "e tchanson au trèviè dès moussèts 

Et lés-airs qu'èle mè djotiwe su lès grôjes dès fossès... 

A montant toute èl vôye, dè tamps-an tamps d'm'arète 
Pou waiti comufaut ’l vilâdje qui m fait risète 

Pa lès mûrs dès maujons awèl soya rind pus blancs. 
Alieürs, come a’m débout qui fait ’s rôye au mitan 

Dès rivelènes dè bleüs teuts, qu'èvont pa Fritchapèle, 
N'importe ayu d’clitchered, 'l mine què d’auret sreut bèle. 
Et d'èm' viye, co jamais d'n'ai sintu parèymint, 

Què si vos wyèz volti vo vilddje, i vos ’l rind. 


Arthur BALLE. 


(Extrait de «Fi d'mârchau») 


Des livres... 


41 - Marcel Launay - LES TCHANSONS DE MOHI - Introduc- 
tion, édition, traduction et notes d'Elisée Legros - 1949, Liège. 
Editions de la revue «La Vie Wallonne » (Extrait du tome XXIII, 
pp. 79-99) - Brochure in-8° de 23 pages. 

Avec l'écrivain ardennais, tué dans le bombardement de Liège 
du 11 mai 1944, a disparu toute son œuvre inédite, sauf cinq 
poèmes que vient de publier Elisée Legros et qui devaient trou- 
ver leur place dans un recueil qui aurait eu pour titre : « Lès 
tchansons dè mohi». 


Launay, on le sait, a toujours eu pour souci primordial d'ex- 
primer en un dialecte absolument pur des idées claires et nettes, 
une émotion sincère et contenue, et de donner ainsi un reflet 
exact des paysages et de la vie des gens simples de son beau 
pays. 


On le retrouve tel, plus maitre de son art encore, dans les pa- 
ges éditées impeccablement par E. Legros. Pages trop peu nom- 
breuses, hélas!, mais que nous placerons dans le petit rayon des 
bonnes œuvres dialectales. 


42 - Antoine Kirsch - Faves - Pasquêyes - Poèmes wallons - 1949, 
Liège, Imp. Deschamps. - In-8° de 104 pp., 50 frs. (Chez Mad. 
Guillaume Kirsch, rue Bassenge, 29, Liège). 


Antoine Kirsch (1839-1896) appartient à cette génération 
d'artisans-poètes dont Nicolas Defrecheux est, historiquement 
parlant, le chef de file. C'est dans son atelier d'armurier, au mi- 
lieu des cothês du Thier-à-Liège, que Kirsch écrivit ses fables 
et ses chansons. Le recueil, publié par la fille du poète com- 
prend deux parties, bien distinctes. La traduction des fables 
de La Fontaine d'abord, très libres, très personnelles, semées de 
réflexions inattendues et écrites dans un dialecte qui nous pa- 
rait aujourd'hui délicieusement archaïque - le bon vieux wallon 
liégeois que ne déflore pas encore l'avalanche de néologismes 
créés par les «romantiques» du début de notre siècle. Les chan- 
sons ensuite : album de famille, papiers intimes qui recréent un 
peu l'ambiance dans laquelle vivaient nos grands-parents. De 
nombreuses reproductions photographiques, très réussies, don- 
nent au volume un caractère original, fort agréable. 


Nous ne partageons pas toujours les idées émises dans la triple 
introduction, mais nous ne pouvons que conseiller la lecture de 
ce recueil curieux, sans prétention, plein d'esprit et de passé, 


Des Périodiques... 


48* - «La Vie Wallonne» - Tome XXIII; ler, 2e et 3e trimestre 
1949 - Liège, Boulevard d'Avroy, 74; abonnement d'un an : 125 
frs, le no : 40 frs. 


Pointons, parmi un contenu copieux et varié : « La Maison 
tournaisienne » par Florian Ricard; « Le sentiment liégeois et 
le sentiment français en 1830 et 1831» par Léon-L. Guillaume; 

« Un musicien namurois : Félix Godefroid » par feu Ernest Go- 
defroid; « Le Tchafor et la carrière do Bièrdji à Gelbressée » 
par E. Tonet; le début du «Journal de voyage de Robert Southey 
(1815) : itinéraire wallon» publié par E. Hélin. 


Nous intéressent spécialement : 


D'Elisée Legros, la publication de «Les tchansons dè mohi» de 
Marcel Launay et une excellente synthèse dialectale et folklo- 
rique : «A propos des lutins et des fées». De Maurice Piron, un 
émouvant adieu à Nicolas Trokart et le compte-rendu du Dic- 
tionnaire français-liégeois de Jean Haust. 


Signalons encore de belles études sur Léopold et Julien Harzé, 
des notes et enquêtes, la chronique wallonne, une copieuse bi- 
bliographie. 


49* - Annales du Cercle hutois des Sciences et des Beaux-Arts - 
Tome XXII, 4e et dernière livraison (pp. 134-300). Abonnement : 
60 frs. l'an, chez M. Piavaux, rue des Augustins, à Huy - Cette 
livraison : 65 frs. 


Une mise au point d'E. Legros sur l'origine du vocable «Pontia»; 
le début d'une enquête d'A Doppagne sur les «Vieilles histoires 
et vieux papiers»; une longue étude sur le patronyme hutois 
«Dony» par le Lt-Gl. A Dony; «Les émeutes démocratiques a 
Huy, à la fin du 13e siècle, par André Joris; la publication de 
textes d’archives par Fernand Discry. 


50* - ENQUETES du Musée de la Vie Wallonne - Tome V, Nos 
49-52, janvier-décembre 1948, pp. 1 -128, 1 carte - Liége, rue 
Féronstrée, 136; abonnement : 75 frs. l'an; ce quadruple n° : 
100 frs. 


D’Elisée Legros une très complète étude-enquéte sur la Viti- 
culture hutoise, la fin d’une série d’articles sur les troupeaux 
communs, un relevé des maladies portant le nom du Saint gué- 
risseur. Maurice Piron inventorie les types populaires wallons. 
In fine, le compte-rendu détaillé du livre d’E. Legros «La fron- 
tiére des dialectes romans en Belgique» avec reproduction de la 
carte annexée au volume (cf. n° 39 de notre chronique). 


51* - Société Royale Belge d’Etudes Géologiques et Archéologi- 
ques «Les Chercheurs de la Wallonie» - BULLETIN ILLUSTRE - 
Tome XIV, 1 volume in-8 de 339 pp. - Seraing, imprimerie Gé- 
nard, 150 frs. 


A côté d'articles très importants relatifs à la préhistoire, épin- 
glons une excellente monographie sur Engis, par A et S. Vande- 
bosch (les formes wallonnes des toponymes sont généralement 

mal orthographiées; et pourquoi donc n'avoir pas publié les tex- 
tes d'archives dans leur version originale? Les toponymistes et 
les amateurs de vieux papiers eussent été ravis!); une copieuse 
et méticuleuse étude de J.-L. Dargent sur les mines métalli- 
ques et la métallurgie au Pays de Liège; d'A. Vandebosch, une 
notice explicative à l'intention des visiteurs de la ravissante 
grotte de Ramioul. 


... Et encore des Livres 


Sous cette rubrique, nous donnerons de temps en temps quel- 
ques titres d'ouvrages qui n'intéressent pas directement la litté- 
rature et la philologie wallonnes, mais qui ont avec elles certains 
rapports, ou qui sont susceptibles d'attirer l'attention du lec- 
teur wallon. De plus, cette façon de procéder nous permettra 
de réduire quelque peu le retard forcé de la publication de comp- 
tes-rendus plus détaillés. 


43 - Jean Lefèvre - Saints familiers de Wallonie, ler série : Pays 
de Sambre, de Meuse, Ardenne, Hesbaye et Condroz - Illustra- 
tions de E. Barmarin - 1948, Tournai-Paris, Castermans; Pt in-8° 
de 150 pp; 45 frs. - La vie des Saints de chez nous racontée avec 
un humour et une bonhommie qui ne glissent jamais dans l'ir- 
révérence. Agréable petit livre, gentiment illustré. 


44 - H. Frenay-Cid - Le nouveau folklore - 1949, Bruxelles. Of- 
fice de Publicité, Coll. Lebègue - In-8° de 79 pp.; 35 frs - Spirituel 
inventaire du folklore vivant. Le lecteur d'aujourd'hui s'amuse- 
ra de la classification des manifestations remarquables de la 
psychologie collective du monde actuel; nos petits-enfants trou- 
veront en ce bon petit livre un précieux témoin du passé. 


45 - Maurice Vaisière - Ces hommes aux Chapeaux verts - Illus- 
trations de Jean Brauns - (1949), Bruxelles, Ed. Famille et Jeu- 
nesse - Gd in-8° de 180 pp; 60 frs. - Du rire, de l'émotion et de 
l'amour; un mélange bien dosé de français et de dialecte trucu- 
lent. Une histoire amusante, un peu ténue, de clans villageois 
de sexe opposé. A bientôt votre deuxième roman, Maurice Vai- 
sière? 


46 - Max Defleur - Le Ranchaud - Préface de Maurice Gene- 
voix - 1948 Bruxelles, Editions de «L'Art Belge» - In-8° de 189 
pp.; 100 frs. - Mieux qu’une histoire de braconniers : une fres- 
que finement brossée de la vie de braves gens amenés au coup 
de fusil clandestin par des passions diverses et, surtout, des mal- 
heurs. Simplicité poignante, vérité vraisemblable, écriture soi- 
gnée sans ostentation, telles sont les «dominantes» de ce livre 
d'un excellent Rèli. 

47 - Rodolphe Parmentier - Les suixanve ans de Lariguette - 
1949, Bruxelles, Labor et chez l’auteur, à Manage. - In-8° de 195 
pp.; 36 frs. - Le dernier de la série des Lariguette. Un excellent 
roman d'un auteur qui connait son métier. Une bonne grosse 
gaité picarde (exprimée en français régional ou en dialecte du 


cru), une émotion profonde et sincère. Nos compliments à R. 
Parmentier. 


48 - Paul Erève - Le Hoyoux et ses confins montueux - 1949, 
Huy, E. Marc Foncoux - Gd in-16 de 205 pp., 1 carte, nombreu- 
ses illustrations; 60 frs - Presque rien n'a été publié sur le 
Hoyoux et sa vallée. Voici un fort bon travail d'ensemble. L'au- 
teur se laisse parfois aller à disserter trop longuement sur ses 
sentiments personnels, mais il s'agit de si bons sentiments qu'on 
ne peut guère lui en vouloir... 

49 - Maurice Gauchez - L'Entre-Sambre-et-Meuse - 1949, 
Bruxelles, Office de Publicité, Coll. Nationale - In-8° de 86 op: 
35 frs - Brillant écrivain, M. Gauchez sait faire aimer son beau 
pays d’Entre-Sambre-et-Meuse. Son exposé est très dense, si 
dense parfois qu'on regrette qu'une carte n'ait pas été jointe. 
Lignes trop peu nombreuses sur les dialectes de la région envi- 
sagée : tout le monde n'a pas la chance d'être dialectologue, di- 
rait Poil-de-Carotte... 


50 - Jean Romain - Fosses, son passé, son folklore - (1949). Fos- 
ses, Imprimerie J. Romain. - Broch. de 40 pp.; 15 frs. - Petite 
monographie fort bien faite et, ce qui ne gâte rien, illustrée de 
25 jolies photos inédites. J. HENNUY. 

